നിഴലുകള് പറഞ്ഞത് ...: കുളക്കാക്കകളും നെറ്റിപ്പൊട്ടന്‍മാരും\nമൂന്നാം വയസ്സിലാണ് ഞാന് അമ്മയുടെ നാട്ടിലേക്ക് താല്‍ക്കാലികമായി സ്ഥലം മാറ്റപ്പെടുന്നത്. ചുമ്മാവന്നതാണെങ്കിലും ആകെ മൊത്തം അവിടം ഇഷ്ടപെട്ടത് കൊണ്ടോ എന്തോ 'അരിയില്' ഹരിശ്രീ എഴുതിച്ചു എന്നെഅവിടുത്തെ സ്കൂളില് തന്നെ ചേര്‍ത്തു. ഏഴാം ക്ലാസ്സ് വരെ അവിടെ തന്നെ പഠിച്ചു.\nഅവിടെ വച്ചാണ് പല അടിസ്ഥാന കഴിവുകളും (അടവുകളും) ഞാന് പഠിച്ചെടുക്കുന്നത്. അങ്ങനെ കോടഞ്ചേരി സ്കൂളില് മൂന്നാം ക്ലാസ്സില് പഠിക്കുമ്പോഴാണ് കുളക്കാക്കകളോടും താറാവ്കുഞ്ഞുങ്ങളോടും അസൂയ തോന്നി നീന്തല് പഠിക്കാന് ആഗ്രഹമുണ്ടാകുന്നത്. അങ്ങനെ നാട്ടിലെ തല മൂത്ത നീന്തല് വിദഗ്ദര് മുങ്ങാംകുഴിയിട്ടും മലക്കം മറിഞ്ഞും തിമിര്‍ക്കുന്ന അമ്പലക്കുളത്തിന്റെ കരയില് ഞാനും എത്തിച്ചേരുന്നു.\nഅമ്മാവന്മാരുടെയും ചേട്ടന്മാരുടെയും കൂടെ ഒന്നു മുങ്ങി നിവര്‍ന്നു തൃപ്തിപ്പെട്ടിരുന്ന ഞാന്, കുളത്തിലെ പച്ച കലര്‍ന്ന വെള്ളത്തിലേക്ക് ഇച്ചിരി പേടിയോടെ നോക്കി. കുറെ നെറ്റിപ്പോട്ടന്മാര് (നെറ്റിയില് തിളങ്ങുന്ന പൊട്ടുള്ള ഒരു തരം മീന്) എന്നെ നോക്കി കളിയാക്കുന്നുണ്ടായിരുന്നു.\n'എടാ എടാ, രണ്ടു ദിവസം കഴിയട്ടെ. നിന്നെയൊക്കെ ഞാന് എടുത്തോളാം.' ഞാന് മനസ്സില് പിറുപിറുത്തു.\nആരാണ് ഒരു ഗുരു എന്ന് ചോദിച്ചാല് കൃത്യമായി ഓര്‍ക്കുന്നില്ല. പക്ഷെ പലരും 'ഇങ്ങനെ കൈ വീശണം, അങ്ങനെ കാലടിക്കണം, വായ തുറക്കാനേ പാടില്ല' എന്നൊക്കെ ഉപദേശങ്ങള് തരുന്നുണ്ടായിരുന്നു. ലവന്മാര്‍ക്കു അങ്ങനെയൊക്കെ പറഞ്ഞൊണ്ടിരിക്കാം, ഇതൊക്കെ ശ്രദ്ധിക്കാന് നമ്മള്‍ക്കെവിടാ ടൈം. വെള്ളത്തിലിറങ്ങിയാല് എങ്ങനേലും ഒരു കര പിടിക്കാനുള്ള തത്രപാടിലായിരിക്കും നമ്മള്.\nഅമ്മാവനുണ്ടാക്കി തന്ന തൊന്ടല (ഉണങ്ങിയ, വെള്ളത്തില് പൊങ്ങിക്കിടക്കുന്ന രണ്ടു തേങ്ങകള് കൂട്ടിച്ചേര്‍ത്ത് ഉണ്ടാക്കുന്ന ഒരു തരം ലൈഫ് ജാക്കെറ്റ് ) ചുമലില് വച്ചു രാവിലെ തന്നെ കുളത്തിലേക്ക് വച്ചു പിടിക്കും. പിന്നെ അതിന്റെ മുകളില് കിടന്നു പതുക്കെ കൈയും കാലും ഇട്ടടിച്ചോണ്ടിരിക്കും. ഇടയ്ക്ക് തലയില് വെള്ളം പിടിക്കാതിരിക്കാന് കഷ്ട്ടപ്പെട്ടു ഒന്നു മുങ്ങി നിവരും. ഇതു നാലഞ്ചു ദിവസം തുടര്‍ന്നു.\nനമ്മടെ ചേട്ടന്മാര് ഇതു കണ്ടോണ്ടിരിക്കുന്ന വിവരം, സത്യം പറഞ്ഞാല് ഞാന് ശ്രദ്ധിച്ചതേയില്ല. അടുത്ത ദിവസം രാവിലെ ഞാന് കുളക്കരയില് എത്തുമ്പോള് അവന്മാര് അത്തരത്തില് ഒരു രഹസ്യ അജണ്ട നടപ്പാക്കുമെന്ന് ഞാന് ഒരിക്കലും വിചാരിച്ചില്ല. തൊന്ടല നെഞ്ഞത്ത് വച്ചു ഉറപ്പിച്ചു, കുളത്തിലേക്ക് ഇറങ്ങാന് തുടങ്ങുമ്പോളാണ് അത് സംഭവിച്ചത്. ഞാന് ഭാരം കുറഞ്ഞു മുകളിലേക്ക് പൊങ്ങി പോകുന്നത്പോലെ തോന്നി. ഞാന് നോക്കിയപ്പോള് ശരിയാണ്, പോങ്ങിപോകുന്നുണ്ട് , പക്ഷെ ഭാരം കുറഞ്ഞതല്ല, നമ്മടെ രണ്ടു ചേട്ടന്മാര് എന്നെ മൂടോടെ പൊക്കിക്കൊണ്ട്പോകുകയാണ്.\n"അയ്യോ ചേട്ടാ എന്റെ തൊന്ടല..."\n"അതവിടെ കെടക്കട്ടെ.. ഇനി ഇഞ്ഞ് (നീ) തൊന്ടലയില്ലാതെ നീന്ത്യാ മതി..."\n"അയ്യോ എനിക്ക് ശരിക്കും നീന്താനരീലാ..."\n" അത് കൊഴപ്പില്ല, അങ്ങന്യാ എല്ലാരും പടിക്ക്വ. "\nദാണ്ടെ അവന്മാര് എന്നേം പൊക്കികൊണ്ട് എല്ലാരും മലക്കം മറിയുന്ന മതിലിന്റെ അടുത്തേക്ക് നടക്കുന്നു. എന്റെ കാറിക്കരച്ചില് വെറുമൊരു 'കുള'- രോദനം മാത്രമായി അവശേഷിച്ചു. ഒരുത്തന് എന്റെ രണ്ടു കൈയിലും, മറ്റേ ചേട്ടന് കാലിലും പിടിച്ചു, തൂക്കി, റെഡി- വണ്ണ് -ടു -ത്രീ എന്നും പറഞ്ഞു ഒരൊറ്റ ഏറു. ടപ്പേന്ന് എന്റെ കരച്ചില് നിന്നു. ഞാനങ്ങനെ ആകാശവും നോക്കി പറന്നു പോക്കൊണ്ടിരിക്കുവാന്. ബ്ലിം..!! ഹെന്റമ്മോ .... പുറവും അടിച്ചാണ് വെള്ളത്തില് വീണത്.\nദാണ്ടെ എവിടേം നില്‍ക്കാതെ ഞാന് വെള്ളത്തിനടിയിലേക്ക് താണ് താണ് പോകുകയാണ്. കാറിക്കരച്ചിലിനിടക്കും വായുവിലൂടെയുള്ള പറക്കലിനിടയ്ക്കുമോന്നും ശ്വാസമെടുക്കാനുള്ള ഓര്‍മ എനിക്ക് പോയില്ല. വെള്ളത്തിനടിയില് വച്ചു അത് തീരെ പറ്റില്ലെന്ന് ഞാന് ശരിക്കും മനസ്സിലാക്കി. ശ്രമിച്ചപ്പോളൊക്കെ കുറെ വെള്ളം വയറ്റിലോട്ട് പോകുകേം ചെയ്തു. എവിടെ നിന്നോ കിട്ടിയ ഒരു ധൈര്യത്തില് ഞാന് കൈയൊക്കെ മുകളിലേക്ക് തുഴയാന് തുടങ്ങി.\nലെവിടെ... ശ്വാസം കിട്ടാതായപ്പോള് മുകളിലോട്ടാണോ താഴോട്ടാണോ , എന്റെ ദൈവമേ , എങ്ങോട്ടാണ് പോകുന്നത് എന്ന് പോലും എനിക്ക് തീര്ച്ചയില്ലാതായി.\nഹാവൂ.. ശ്വാസം കിട്ടി..ബട്ട്, നമ്മടെ എല്ലാ ധൈര്യവും എനെര്‍ജിയും ഏതൊക്കെയോ വഴിയില് ചോര്‍ന്നുപോയി. കൈയും കാലും ഇട്ടു ചുമ്മാ അടിച്ചാല് ഈ ജന്മത്തില് കര പിടിക്കാന് പറ്റില്ലെന്ന് എനിക്ക് മനസ്സിലായി. വീണ്ടും കുറെ വെള്ളം കുടിച്ചു, രണ്ടോ മൂന്നോ പ്രാവശ്യം കൂടി കൈയ്യൊക്കെ ഇട്ടു അടിച്ച്. തീര്ന്നു നമ്മള് വീണ്ടും തഴോട്ടെക്ക് തന്നെ പോകുകയാണ്.\n"ലോകമേ വിട...നെറ്റിപൊട്ടന്മാരെ വിട ...നിങ്ങളോട് ഞാന് തോറ്റു... " വേറെയും കുറെ പേരോട് യാത്ര പറയാനുണ്ടായിരുന്നു. പക്ഷെ ലിസ്റ്റ് തപ്പാനുള്ള ബോധം പോലും നഷ്ടപ്പെട്ടു.\nദാണ്ടെ നമ്മള് വീണ്ടും മുകളിലേക്ക് പൊങ്ങുന്നു. ഹാവൂ, വീണ്ടും ശ്വാസം കിട്ടി. തുഴയാതെ തന്നെ കരയോട് അടുക്കുവാണ്. നോക്കുമ്പോള് എന്നെ ഈ വിധിയുടെ വിളയാട്ടത്തിനായി വലിച്ചെറിഞ്ഞു കൊടുത്ത ചേട്ടന്‍മാരിലോരാള് എന്റെ കൈയും പിടിച്ചു നീന്തുകയാണ്. കുളപ്പടവില് എത്തി, ഇച്ചിരി ശ്വാസം എടുത്തു ഞാനവരെ നോക്കി. കൊള്ളാം , രണ്ടു പേരും എന്നെ നോക്കി ചിരിക്കുകയാണ്. ചുറ്റും നോക്കിയപ്പോള് എല്ലാരും എന്റെ നേര്‍ക്ക് സഹതാപതോടെ നോക്കിചിരിക്കുകയാണ്.\nആഹാ, ശരിയാക്കി തരാം. നേരത്തെ നിര്‍ത്തിയ ആ കരച്ചിലിന്റെ ബാക്കി ഞാന് വീണ്ടും പുറത്തെടുത്തു. ചേട്ടന്മാര് പതുക്കെ അരികില് വന്നു.\n"എടാ, നീ ചുമ്മാ ആ തൊണ്ടലേം കൊണ്ടു കളിച്ചാല് നീന്താന് പഠിക്കില്ല. വെള്ളത്തിലേക്ക് ഇറങ്ങണം. പേടി മാറണം. അതിനാ ഇങ്ങനെ ചെയ്തത്. സാരമില്ല. ആദ്യം കൊറേ വെള്ളൊക്കെ കുടിക്കും. പിന്നെ എല്ലാം ശരിയായികൊള്ളും. ..."\nഏതായാലും എന്റെ നീന്തല് പഠനത്തിന്റെ കോച്ചിംഗ് അവര് രണ്ടു പേരും ഏറ്റെടുത്തു. പിറ്റേന്ന് മുതല് തൊന്ടലയില്ലാതെ തന്നെ ഞാന് കുളത്തിലേക്ക് ചെന്നു. ചേട്ടന്‍മാര് മാറി മാറി എനിക്ക് ക്ലാസുകള് എടുത്തുതന്നു. തൊന്ടലക്ക് പകരം അവരുടെ കൈയ്യില് കിടന്നായിരുന്നു പിന്നീടുള്ള അഭ്യാസങ്ങള് . അവരുടെ കൈയ്യില് കിടന്നു നീന്തുമ്പോള്, ഇടയ്ക്ക് അവന്മാര് കൈ അങ്ങ് വലിച്ചു കളയും. അത് കൊണ്ടു തന്നെ ഒരായുസ്സില് ദാഹം തീര്‍ക്കാനുള്ള വെള്ളം ഞാന് അപ്പോഴേ കുടിച്ചു തീര്‍ത്തിരുന്നു.\n"എടാ ഗിനി, ഇങ്ങനെ പോയാല് ഞങ്ങള്ക്ക് ഒരാഴ്ച കൂടി കുളിക്കാനുള്ള വെള്ളം പോലും കുളത്തില് ബാക്കി കാണില്ലല്ലോടാ..."\nഅങ്ങോരു ഒരു മാതിരി ആക്കിയതാണ്. ശരിയാക്കി തരാം. ഏത് മഹാനും നീന്തല് പഠിക്കുമ്പോള് ഇച്ചിരി വെള്ളമൊക്കെ കുടിക്കാം. അതാണ് പ്രകൃതിനിയമം.(എന്നെ തുറിച്ചു നോക്കണ്ട. അങ്ങനെ ചിലതും അവിടെ പറഞ്ഞിട്ടുണ്ട്. ഒരു നിയമത്തെ കുറിച്ചു വായിക്കുമ്പോള് മുഴുവന് വായിക്കണം കേട്ടോ.)\nരണ്ടാഴ്ച്ച കൊണ്ടു തന്നെ കുളത്തിന്റെ മറുകരയിലേക്ക് നീന്താന് (ഇച്ചിരി വെള്ളമൊക്കെ കുടിച്ചു കഷ്ടപെട്ടാനെന്കിലും.) ഈയുള്ളവന് പ്രാപ്തി നേടി. സീനിയെര്സിനോട് മത്സരിച്ചാല് തോറ്റുപോകുമെന്ന് ഉറപ്പുള്ളത് കൊണ്ടു, ബാലപാഠങ്ങള് അഭ്യസിച്ചു കൊണ്ടിരിക്കുന്ന കൊച്ചുങ്ങളോടും പിന്നെ നമ്മടെ നെറ്റിപൊട്ടന്‍മാരോടുമായിരുന്നു എന്റെ മത്സരം. ഞാന് നീന്തുന്നത് കണ്ടു അസൂയയോടെ നോക്കാന് അവരല്ലാതെ വേറാരാ അവിടെ !.\nപിന്നീട് മലക്കം മറിയാനും, മലര്‍ന്നു കിടന്നു നീന്താനും, പിന്നെ മുങ്ങാംകുഴിയിടാനും പഠിച്ചു, ഒരു സമ്പൂര്‍ണ നീന്തല്‍ക്കാരനായി.\nഅങ്ങനെ കുളക്കോഴികളോടും നെറ്റിപൊട്ടന്‍മാരോടും ഉള്ള എന്റെ അസൂയ തീരുകേം ചെയ്തു\n. Gini Gangadharan at 11:03 AM


ഭാവന തിരിച്ചുവരുന്നു -\nപൃഥ്വിയ്ക്കും നരേനുമൊപ്പം ഭാവന തിരിച്ചുവരുന്നു. ജിനു എബ്രഹാം സംവിധാനം ചെയ്യുന്ന ആദം എന്ന് പേരിട്ടിരിക്കുന്ന ചിത്രത്തിലാണ് ഭാവന പൃഥ്വിയ്ക്കും നരേനുമൊപ്പം തിരിച്ചുവരുന്നത്. റോബിന്‍ഹുഡിന് ശേഷം മൂവരും ഒന്നിക്കുന്ന ചിത്രം കൂടിയാണിത്. ചിത്രത്തിന്റെ ആദ്യ ചിത്രീകരണം ഇന്ന് ആരംഭിച്ചു കഴിഞ്ഞു.\nപുതുമയാര്‍ന്നൊരു വേഷത്തിലാണ് പൃഥ്വി ചിത്രത്തിലെത്തുന്നത്. പൃഥ്വിയുടെ സുഹൃത്തായി നരേനും ചിത്രത്തില് പ്രത്യക്ഷപ്പെടുന്നു. ഭാവനയുടെ കഥാപാത്രത്തെ കുറിച്ച് പുറത്ത് വിട്ടിട്ടില്ല. ഇവരെ കൂടാതെ സിദ്ധീഖ്, ജയാ മേനോന് ബേബി അബിദ ഹുസൈന് എന്നിവരും ചിത്രത്തില് വേഷമിടുന്നുണ്ട്. കേരളത്തിലെ ചിത്രീകരണം കഴിഞ്ഞാല് ബാക്കിയുള്ള ചിത്രീകരണത്തിനായി ആദമും സംഘവും സ്കോട്ട്ലാന്റിലേയ്ക്ക് പറക്കും.\nതെന്നിന്ത്യന് സിനിമാപ്രേക്ഷകരുടെ സ്വന്തം താരമായ ഉലകനായകന്റെ മകള് സിനിമയിലെത്തിയപ്പോള് മികച്ച സ്വീകാര്യതയാണ് ലഭിച്ചത്. അച്ഛനോടുള്ള അതേ ഇഷ്ടം തന്നെയാണ് പ്രേക്ഷകര് ഈ താരപുത്രിക്കും നല്‍കുന്നത്. ചുരുങ്ങിയ കാലം കൊണ്ട് തന്നെ തമിഴ് സിനിമയില് തന്റേതായ ഇടം നേടിയെടുക്കാന് ഈ താരപുത്രിക്ക് കഴിഞ്ഞിരുന്നു. മുന്‍നിര താരങ്ങള്‍ക്കൊപ്പമെല്ലാം അഭിനയിക്കാനുള്ള അവസരവും ഈ താരപുത്രിയെ തേടിയെത്തിയിരുന്നു. ഭാഷാഭേദമില്ലാതെ നിരവധി അവസരങ്ങളാണ് ഈ താരപുത്രിക്ക് ലഭിച്ചുകൊണ്ടിരിക്കുന്നത്. ആരാധകരുടെ ഇഷ്ടാനിഷ്ടങ്ങള് കൂടി പരിഗണിച്ചാണ് ഈ താരപുത്രി സിനിമ തിരഞ്ഞെടുക്കുന്നത്. പുതിയ സിനിമയില് അഭിനയിച്ചുകൊണ്ടിരിക്കുന്നതിനിടയില് അപ്രതീക്ഷിതമായി […]


സ്പാനിഷ് സൂപ്പര് കപ്പ് റയല് മാഡ്രിഡിന് | real madrid|spanish super cup\nറിയാദ്: സ്പാനിഷ് സൂപ്പര് കപ്പ് റയല് മാഡ്രിഡിന്. അത്‌ലറ്റിക് ബില്‍ബാവോയെ എതിരില്ലാത്ത രണ്ട് ഗോളുകള്‍ക്ക് പരാജയപ്പെടുത്തിയാണ് റയൽ മാഡ്രിഡ് കിരീടം ചൂടിയത്. ലൂക്ക മോഡ്രിച്ചിന്റെ സൂപ്പര് ഫിനിഷിംഗും കരീം ബെന്‍സേമയുടെ പെനാല്‍റ്റിയുമായിരുന്നു റയലിന്റെ വിജയ ഗോളുകൾ.\nസൂപ്പര്‍കപ്പില് റയല് 12-ാം റയൽ മാഡ്രിഡ് തവണയാണ് മുത്തമിടുന്നത്. സെമി ഫൈനലിൽ കരുത്തരായ ബാഴ്‌സലോണയെ പരാജയപ്പെടുത്തിയാണ് റയൽ ഫൈനൽ ബർത്തുറപ്പിച്ചത്. കിക്കോഫ് മുതല് കളിയുടെ നിയന്ത്രണം കാല്‍ക്കല് ഭദ്രമാക്കിയായിരുന്നു കിരീടത്തിലേക്ക് റയലിന്റെ പ്രയാണം.\nRead Also:- പഴത്തൊലിയുടെ ഔഷധ ഗുണങ്ങൾ..\n38-ാം മിനുറ്റില് വലതുവിംഗിലൂടെ കുതിച്ച റോഡ്രിഗോ നല്‍കിയ പാസ് സൂപ്പര് ഫിനിഷില് വലയിലാക്കുകയായിരുന്നു ലൂക്ക മോഡ്രിച്ച്. രണ്ടാംപകുതിയില് 52-ാം മിനുറ്റില് എതിര് താരത്തിന്റെ ഹാന്‍ഡ് ബോളില് വീണുകിട്ടിയ പെനാല്‍റ്റി വലയിലെത്തിച്ച് ബെന്‍സേമ റയലിന്റെ പട്ടിക പൂര്‍ത്തിയാക്കി.


‘എനിക്ക് അത്ര കോണ്‍ഫിഡന്‍സ് ഇല്ല’; നാടോടിക്കാറ്റ് നാലാം ഭാഗത്തേക്കുറിച്ച് സത്യന് അന്തിക്കാട്\n‘എനിക്ക് അത്ര കോണ്‍ഫിഡന്‍സ് ഇല്ല’; നാടോടിക്കാറ്റ് നാലാം ഭാഗത്തേക്കുറിച്ച് സത്യന് അന്തിക്കാട്\nഇപ്പോൾ പ്രേക്ഷകരുടെ സംശയങ്ങൾക്ക് മറുപടി നൽകിയിരിക്കുകയാണ് സത്യൻ അന്തിക്കാട്.\n10 March 2021 10:41 AM GMT\nസത്യന് അന്തിക്കാട് ഇക്ബാല് കുറ്റിപ്പുറത്തിന്റെ തിരക്കഥയില് പുതിയ ചിത്രമൊരുക്കുന്ന എന്ന വാര്‍ത്തകള്‍ക്കിടെയാണ് സംവിധായകന് മോഹന്‍ലാലിനൊപ്പം നില്‍ക്കുന്ന ചിത്രമെത്തിയിരിക്കുന്നത്. ‘എന്നും എപ്പോഴും’ എന്ന ചിത്രത്തിന് ശേഷം സത്യന് അന്തിക്കാടും മോഹന്‍ലാലും ഒന്നിക്കുന്നെന്ന വാര്‍ത്തകളും പിന്നാലെയെത്തി. സിനിമാലോകത്ത ചര്‍ച്ചകള്‍ക്കും പ്രേക്ഷകരുടെ സംശയങ്ങള്‍ക്കുമിടെ സത്യന് അന്തിക്കാട് റിപ്പോര്‍ട്ടര് ലൈവിനോട് പ്രതികരിക്കുന്നു.\nതാങ്കളും ഇക്‌ബാൽ കുറ്റിപ്പുറവും മോഹൻലാലും ഒന്നിച്ചുള്ള ഒരു സ്റ്റിൽ സമൂഹ മാധ്യമങ്ങളിൽ പ്രചരിക്കുകയാണല്ലോ. മോഹൻലാലുമായി ഒരു സിനിമ മനസ്സിലുണ്ടോ?\nഞാനും ഇക്‌ബാൽ കുറ്റിപ്പുറവും ഒന്നിച്ച് തൃശ്ശുരിൽ ഒരു ഹോട്ടലിൽ ഇരുന്ന് ഒരു സ്ക്രിപ്റ്റ് വർക്ക് ചെയ്യുകയായിരുന്നു. സെൻട്രൽ പിക്ചേഴ്സിന് വേണ്ടി ചെയ്യുന്നതാണ്. തൃശ്ശുർ വഴി മോഹൻലാൽ പോയപ്പോൾ എന്നെ കാണാനായി അദ്ദേഹം വന്ന് ഒരു ചായ കുടിച്ചു പോയത് മാത്രമാണ്. ഇപ്പോൾ നമ്മൾ ചെയ്യുന്നത് ഒരു ഫാമിലി സബ്ജക്റ്റ് ആണ്. അതിൽ സൂപ്പർ താരങ്ങളില്ല. അത് കഴിഞ്ഞ വർഷം പ്ലാൻ ചെയ്ത പ്രോജക്റ്റാണ്. ലാൽ എന്നെ വിളിച്ചപ്പോൾ ഞാൻ ഇവിടെ ഉണ്ടെന്ന് പറഞ്ഞു. അങ്ങനെ കാണാൻ കയറിയതാണ്. അദ്ദേഹം ഒരു സൗഹൃദ സന്ദർശനത്തിന് എത്തിയതായിരുന്നു. ഫേസ്ബുക്കിലെ ഈ ചിത്രം കണ്ട് നിരവധിപേർ വിളിക്കുന്നുണ്ട്. എന്നാൽ മോഹൻലാലുമായി ഒരു പ്രോജക്റ്റ് ഉണ്ടാകും. ഇപ്പോൾ പക്ഷേ സിനിമയുടെ ഡിസ്കഷന് വേണ്ടിയായിരുന്നില്ല ഈ കൂടിക്കാഴ്ച.\nഇപ്പോൾ ചെയ്യുന്ന ചിത്രത്തെക്കുറിച്ചുള്ള വിശേഷങ്ങൾ\nഇപ്പോൾ ഞാനും ഇക്ബാൽ കുറ്റിപ്പുറവും ചേർന്ന് സെൻട്രൽ പിക്ചേഴ്സിന് വേണ്ടി സിനിമ ചെയ്യുകയാണ്. അതിന്റെ കടലാസുപണികളിലാണ് ഞങ്ങൾ ജൂൺ അവസാനത്തോടെ മാത്രമേ അതിന്റെ ഷൂട്ടിംഗ് തുടങ്ങുകയുള്ളു. അത് എന്റെ സിനിമകളായ അച്ചുവിന്റെ അമ്മയും വീണ്ടും ചില വീട്ടുകാര്യങ്ങളും പോലെ ഒരു കുടുംബ ചിത്രമായിരിക്കും. അതിന്റെ കാസ്റ്റിങ്ങ് അന്നൗൻസ് ചെയ്യാറായിട്ടില്ല. അതിൽ മോഹൻലാൽ ആയിരിക്കില്ല നായകൻ.\nമമ്മൂട്ടി സിനിമ ഉടൻ ഉണ്ടാകുമോ?\nമമ്മൂട്ടിയുടെ പ്രോജക്റ്റ് നമ്മൾ ചെയ്യുന്നുണ്ട്. കൊവിഡ് വരുന്നതിന് മുൻപ് മമ്മൂട്ടിയുമായി ഒരു സിനിമ തുടങ്ങാറായതായിരുന്നു. ആ സമയത്താണ് ലോക്ക്ഡൗൺ വന്നതും അങ്ങനെ ഞാൻ മമ്മൂട്ടിയെ വിളിച്ചു പറഞ്ഞു ആ പ്രോജക്റ്റ് നമുക്ക് പിന്നെ ചെയ്യാമെന്ന്. മമ്മൂട്ടിയ്ക്ക് നിരവധി പ്രോജക്റ്റുകൾ ഉണ്ട്. അപ്പോൾ മമ്മൂട്ടിയുടെ ഡേറ്റ് ഞാനൊരിക്കലും ബ്ലോക്ക് ചെയ്തു വെക്കുന്നില്ല. ആ പ്രോജക്റ്റ് തൽകാലം മാറ്റിവെച്ചിട്ടു ഇപ്പോൾ മറ്റൊരു പ്രോജക്റ്റ് ചെയ്യുന്നു.\nമലയാളികൾ ഏറെ ഇഷ്ടപെടുന്ന കഥാപാത്രങ്ങളാണല്ലോ ദാസനും വിജയനും. നാടോടിക്കാറ്റിന് ഒരു നാലാം ഭാഗം പ്രതീക്ഷിക്കാമോ ?\nമോഹൻലാലും ശ്രീനിവാസനും വർഷങ്ങൾക്ക് മുന്നേ തന്നെ നാടോടിക്കാറ്റിന് ഒരു നാലാം ഭാഗം ചെയ്യുന്നതിനെ കുറിച്ച് ആലോചിച്ചിരുന്നു. അവരുടെ പ്രായത്തിന് പറ്റുന്ന തരത്തിൽ ശ്രീനി പല സ്ക്രിപ്റ്റുകളും ചെയ്തിരുന്നു. നാടോടിക്കാറ്റിന്റെ നാലാം ഭാഗത്തിൽ എനിക്ക് അത്ര കോൺഫിഡൻസ് ഇല്ല. അതുകൊണ്ടു തന്നെ തൽകാലം അങ്ങനെ ഒരു പ്രോജക്റ്റ് ഉണ്ടാകില്ല.


ജനശബ്ദം: എമര്‍ജിങ് കേരള-ഒരു ചരിത്രാന്വേഷണം\nപുതിയ വിവരം കിട്ടിയാല് അതിന്റെ അടിസ്ഥാനത്തില് പൂര്‍വകാലത്തെ വിശകലനം ചെയ്യുക എന്നത് പൊതുവെയുള്ള ശൈലിയാണ്. വ്യക്തിക്കും സമൂഹത്തിനും ഇത് ബാധകമാണ്. ഒരാള്‍ക്ക് ഞാന് ചതിയനാണെന്ന് ബോധ്യപ്പെട്ടാല് എന്റെ ഭൂതകാലം മുഴുവന് ആ "ചതിരേഖ" മാര്‍ഗരേഖയാക്കി പരിശോധിക്കും. ചരിത്രവും അങ്ങനെതന്നെ. സമകാലിക ആവശ്യങ്ങള്‍ക്കനുസരിച്ചാണ് ചരിത്രത്തെ വ്യാഖ്യാനിക്കുക. പാവം ചരിത്രം!. എല്ലാത്തിനും നിന്നുകൊടുക്കും!. "അന്നന്നത്തെ അന്നം" കണ്ടെത്താന് ഓരോരുത്തരും കണ്ടെത്തുന്ന വഴി. "അന്നം" എന്നുള്ളത് ചീത്തവാക്കല്ലെങ്കില് ഈ പഴഞ്ചൊല്ലും നിഷേധാത്മകമല്ല. ഊണുകഴിക്കുക, അതിനുള്ള വക തേടുക എന്നുള്ളതൊക്കെ മോശം കാര്യമല്ല.\nകേരള ചരിത്രം സമകാലിക സൈദ്ധാന്തിക- സാമൂഹിക പശ്ചാത്തലത്തില് മാറ്റി എഴുതാനുള്ള എളിയ ശ്രമമാണ് ഇത്. ഇത് കാലഘട്ടത്തിന്റെ ആവശ്യമാണ്. ഒരുമാതിരി ആവശ്യങ്ങളൊക്കെ കാലഘട്ടത്തിന്റെ പിടലിക്ക് കെട്ടുകയാണല്ലോ സാധാരണ. പാവം കാലഘട്ടം!. എല്ലാ ഭാരവും താങ്ങി വിയര്‍ത്തൊലിച്ച് നില്‍ക്കുകയാണ്, ഋതുക്കള് മാറുന്നതറിയാതെ!. കേരള ചരിത്രരചനയെ ഒരു പുനര്‍വായനക്ക് വിധേയമാക്കുകയാണ് ഇവിടെ. പുനഃസൃഷ്ടി, പുനര്‍രചന എന്നീ വാക്കുകള് ഒഴിവാക്കി പുനര്‍വായന എന്നത് മനപ്പൂര്‍വം പ്രയോഗിച്ചതാണ്. ഗ്രന്ഥകാരന് പണ്ഡിതനും, സമകാലിക ജ്ഞാനവ്യാപാരത്തിലെ മോശമല്ലാത്ത ഒരു കച്ചവടക്കാരനുമാണെന്ന് വായനക്കാരെ ബോധ്യപ്പെടുത്താനുള്ള എളിയ ശ്രമം മാത്രമാണ് അത്. അല്ലാതെ മറ്റൊരു ദുരുദ്ദേശ്യവും അതിലില്ല.\nപുതിയ തെളിവുകളുടെ അടിസ്ഥാനത്തില് വായിക്കുമ്പോള് പുതിയ ഉള്‍ക്കാഴ്ച കിട്ടുമെന്നതിനാല് പുനര്‍വായന എന്ന് പ്രയോഗിക്കാമെന്നാണ് ഇതിന്റെ കച്ചവടക്കാര് പറയുന്നത്. കഴിയുന്നത്ര പുതിയ വാക്കുകള് ഉപയോഗിച്ചു തന്നെയാണ് ഇത് നിര്‍വഹിക്കുന്നത്. എവിടെയെങ്കിലും അതിന് കുഴപ്പം സംഭവിച്ചിട്ടുണ്ടെങ്കില് അത് ഗ്രന്ഥകര്‍ത്താവിന്റെ പ്രാപ്തിക്കുറവായി മാത്രം കണ്ടാല് മതി. " ഡെവലപ്മെന്റാ"ണ് ഇപ്പോഴത്തെ പ്രധാന ഭാഷ. ദൈനംദിന ജീവിത വ്യാപാരത്തിലെ പ്രധാന പ്രയോഗവും "ഡെവലപ്മെന്റ്" തന്നെ. ഡെയ്ലി ഡയലോഗടിയില് ഡെവലപ്മെന്റ് എന്ന വാക്കാണ് കൂടുതലും കയറിവരുന്നതെന്നാണ് ഉദ്ദേശിച്ചത്. ഇത് മുന് പറഞ്ഞ വാചകം വായിച്ചപ്പോള് മനസ്സിലായിക്കാണും എന്ന് കരുതുന്നു.\nദൈവം കഴിഞ്ഞാല് ഇപ്പോള് ഏറ്റവുമധികം പ്രചാരമുള്ള വാക്ക് "ഡെവലപ്മെന്റാ"ണ്. ഒരു മാതിരി എല്ലാക്കാര്യത്തിനും ഇപ്പോള് "ഡെവലപ്മെന്റാ"ണ് ഉപയോഗിക്കുന്നത്. വീട് പൊളിച്ചു പണിയുന്ന കാലം പോയി. ഇപ്പോള് വീടൊന്ന് "ഡെവലപ്" ചെയ്യലാണ്. ചായക്കടയില് സ്ഥിരം പരിപ്പുവടക്ക് പകരം മസാലദോശ വന്നാല് കട ഒന്ന് "ഡെവലപ്" ചെയ്യലാവും. കല്യാണം കഴിഞ്ഞ പെണ്ണിനോട് "ഡെവലപ്മെന്റൊന്നും ആയില്ലേടീ" എന്നു ചോദിക്കുന്ന ബന്ധുക്കള് ഉണ്ട്. ഗര്‍ഭിണിയായോ എന്നാണ് വിവക്ഷ. മരമൊക്കെ വെട്ടിക്കളഞ്ഞ് രണ്ട് ടിപ്പറിടിച്ചാല് "അവിടെയൊക്കെ ഭയങ്കരമായി ഡെവലപ്മെന്റാവും." ഇപ്പോള് പണിയുള്ളവന്, പണിയില്ലാത്തവന് എന്നീ വാക്കുകള് ഇല്ല. പണിയുള്ളവന് ഡെവലപ്പന്, പണിയില്ലാത്തവന് അണ്‍ഡെവലപ്പന്. പുതിയ വാക്കുകള് ഉപയോഗിച്ച്, പുതിയ കാലഘട്ടത്തിന്റെ ആവശ്യങ്ങള് കണ്ടറിഞ്ഞുള്ള ചരിത്രരചനയുടെ ആദ്യസംരംഭമാണ് ഇത്. ഇത് പുതിയ സമീപനം കൂടിയാണ്. രചനയുടെ സാമ്പിള് വെടിക്കെട്ട് താഴെ. അതിപ്രാചീന കാലത്ത് വെള്ളം മൂടി ഒരു ഡെവലപ്പ്മെന്റുമില്ലാതെ കിടക്കുകയായിരുന്നു കേരളം.\nവെള്ളം മൂടിയാണ് കിടന്നിരുന്നതെങ്കിലും കേരളത്തിന്റെ സാധ്യതകള് ആദ്യമായി തിരിച്ചറിഞ്ഞത് പരശുരാമനായിരുന്നു. പരശുരാമന് എവിടെനിന്നാണ് വന്നതെന്നറിയില്ല. എന്നാലും കേരളത്തിന്റെ ഭാവി കണ്ടറിഞ്ഞ് മൂലധനമിറക്കാന് തയ്യാറായി വന്ന ആദ്യത്തെ നിക്ഷേപകനാണ് എന്ന് നിസ്സംശയം പറയാം. ഏതൊരു വ്യവസായത്തിനും അത്യന്താപേക്ഷിതമായത് ഭൂമിയാണ്. വെള്ളത്തിനടിയില് കണ്ണെത്താ ദൂരത്തോളം പരന്നുകിടക്കുന്ന ഭൂമി കണ്ടെത്തി എന്നതിലാണ് പരശുരാമന്റെ ക്രാന്തദര്‍ശിത്വം. കേരളവികസന മാതൃകയുടെ "സോഴ്സ്" കണ്ടെത്തിയ ആദ്യത്തെ "റിസോഴ്സ് പേഴ്സണാണ്" പരശുരാമന്. അതുകൊണ്ട് കേരളത്തിന്റെ ഡെവലപ്മെന്റിന്റെ പിതാവ് എന്ന് പരശുരാമനെ അടയാളപ്പെടുത്തുന്നതില് അപാകമില്ല. വെള്ളം വറ്റിച്ച് ഭൂമി വീണ്ടെടുക്കുന്നതിനുള്ള സാങ്കേതിക വിദ്യ അന്ന് പൂര്‍ണ വളര്‍ച്ച എത്തിയിട്ടില്ല. അതുകൊണ്ട് മറ്റു മാര്‍ഗങ്ങള് പരശുരാമന് ആരായേണ്ടി വന്നു. ഒരു എന്റര്‍പ്രണര് അഥവാ ഒരു സംരംഭകന് നേരിടുന്ന വെല്ലുവിളിയാണ് ഇത്. പക്ഷേ പരാജയപ്പെട്ടില്ല പരശു. വിന്ധ്യാപര്‍വതത്തിനപ്പുറത്ത് അന്ന് വര്‍ക്ക്ഫോഴ്സ് ഉണ്ട്. കച്ചവടത്തിന് വന്ന ഇബ്നുബത്തൂത്ത ഇത്തരം ലേബര് ഫോഴ്സിനെക്കുറിച്ച് പറഞ്ഞിട്ടുണ്ട്. അക്കാലം പണിമുടക്കുകളോ, ഹര്‍ത്താലോ ഇല്ല. തൊഴില് ദിനങ്ങള് അങ്ങനെ നഷ്ടപ്പെടുകയുമില്ല. നോക്കുകൂലിയുമില്ല. എങ്കിലും വിന്ധ്യനപ്പുറത്തുനിന്ന് വര്‍ക്ക്ഫോഴ്സിനെ കൊണ്ടു വരേണ്ടന്ന് തന്നെ പരശുരാമന് തീരുമാനിച്ചു. പ്രാദേശിക വികസനരീതി വികസിപ്പിച്ചെടുക്കണമെന്ന് തന്നെ പരശുരാമന് തോന്നി. സ്വന്തം സാധ്യതകളെ ആരായുകയായിരുന്നു പരശുരാമന്. അതുകൊണ്ട് പുതിയ സംരംഭങ്ങളുടെ പിതാവ് എന്നും പരശുരാമനെ വിളിക്കാം. പുറത്തുനിന്ന് വര്‍ക്ക് ഫോഴ്സ് കൊണ്ടുവരുന്നതിനുള്ള എക്സ്പെന്റിച്ചര്, അതിന്റെ ട്രാന്‍സ്പോര്‍ട്ടേഷന്, ലോജിസ്റ്റിക്സ് എല്ലാം കണക്കുകൂട്ടുമ്പോള് അത് ഒരു ചെറിയ ബജറ്റായിരിക്കില്ല. കേരളത്തിന്റെ ജി ഡി പിയേക്കാള് അധികം വരും. എങ്കിലും പദ്ധതി ഉപേക്ഷിക്കാന് തയ്യാറായില്ല. ലോകത്താകെ നടക്കുന്ന മാറ്റങ്ങളുമായി കേരളത്തെ "ഇന്റഗ്രേറ്റ്" ചെയ്യേണ്ടത് കാലഘട്ടത്തിന്റെ ആവശ്യമാണ് എന്നു തന്നെ പരശുരാമന് തോന്നി. സ്വയം ഒരു ഡിസ്ക്കഷന് വഴങ്ങുകയായിരുന്നു പരശു. ഒരു തീരുമാനമെടുക്കുന്നതിന് തന്നെത്തന്നെ രൂപപ്പെടുത്തുന്ന ഒരു പ്രകിയയിലേക്ക് പരിവര്‍ത്തനം ചെയ്യലായിരുന്നു അത്. ഇതിനെ അന്ന് തപസ്സ് എന്നാണ് പറഞ്ഞിരുന്നത്. ഇത് നിര്‍വികാരമോ, നിസ്സംഗതയോ, നിര്‍ഗുണമോ അല്ല. അങ്ങനെ ഇന്റര്‍പ്രട്ട് ചെയ്യാന് അന്ന് ചില ആന്റിഡെവലപ്മെന്റ് ഫോഴ്സസ് തയ്യാറായിട്ടുണ്ട്. യഥാര്‍ഥത്തില് ഇത് വളരെ പൊട്ടന്‍ഷ്യല് ആവശ്യമുള്ള ഒരു പ്രക്രിയയാണ്. നിലവിലുള്ള സിസ്റ്റം ഓഫ് ബിലീവ്സിനെ അഥവാ വിശ്വാസരൂപത്തെ തകര്‍ക്കാനുള്ള മെന്റല് സ്ട്രെങ്ത്ത് അഥവാ മാനസികധൈര്യം ആവാഹിക്കാനുള്ള വളരെ ജൈവികമായ പ്രക്രിയയാണ്. ഏത് സംരംഭത്തിനും നാല്‍പ്പതു ശതമാനത്തോളം റിസ്ക്ക് ഫാക്റ്ററുണ്ടാവും. ഒരു റിസ്ക്ക് ഫാക്റ്റര് ഫേസ് ചെയ്യലാണ് ഡെവലപ്മെന്റിന്റെ ഫസ്റ്റ് സ്റ്റെപ്. ആ സ്റ്റെപ്പെടുക്കലാണ് സത്യത്തില് ഈ തപസ്സ്. തപസ്സിനു തന്നെ പല സ്റ്റെപ്പുകളുണ്ടെന്ന് അറിയാമല്ലോ. തന്റെ കൈയ്യിലുള്ള വിഭവം എങ്ങനെയാണ് ഡെവലപ്മെന്റിനു വേണ്ടി വിനിയോഗിക്കാവുന്നത് എന്നാണ് പരശുരാമന് ചിന്തിച്ചത്. പരിമിത വിഭവന്മാരായ കേരളീയര്‍ക്കുള്ള നവീന ചിന്താപദ്ധതിയുടെ വഴിവെട്ടല് കൂടിയായിരുന്നു പരശുരാമന്റെ അപ്രോച്ച്.\nസ്വന്തം സാഹചര്യം ഫലപ്രദമായി കണ്ടെത്തുകയും അതിന്റെ വിപണിസാധ്യതകള് ആരായുകയും തുറക്കുകയും ചെയ്തു. സത്യത്തില് പരശുരാമന് വരുമ്പോള് കൈയ്യിലുണ്ടായിരുന്നത് ഒരു മഴു മാത്രമാണ്. മഴു എന്നതിന്റെ സംസ്കൃതരൂപമാണ് പരശു. പരശു ഏന്തിയവന് പരശുരാമന്. തന്റെ വിഭവവുമായി ബന്ധപ്പെട്ടായിരുന്നു പരശുരാമന്റെ സ്വത്വവും. തന്റെ കൈയ്യിലുള്ള ഈ ഏകവിഭവം പരശുരാമന് സമര്‍ഥമായി കന്യാകുമാരിയിലേക്ക് വിന്യസിപ്പിച്ചു. അങ്ങനെ ഗോകര്‍ണം മുതല് കന്യാകുമാരിവരെ വന് വ്യവസായ സാധ്യതകളുള്ള ഭൂമി പ്രത്യക്ഷമായി. എമര്‍ജിങ് കേരള. ഭൂമി വെറുതെ ഭൂമിയായി കിടക്കുന്നതുകൊണ്ട് എന്ത് കാര്യം? പറമ്പും തൊടികളുമൊക്കെയായി അത് ഒട്ടും വാണിജ്യപ്രാധാന്യമില്ലാതെ മാറ്റിയാല് വരും തലമുറക്കെന്ത് പ്രയോജനം?\nഇവിടെ വ്യവസായം വരണം, നിക്ഷേപം വരണം, തൊഴില് സാധ്യതകള് ഉണ്ടാവണം. നിക്ഷേപകരെ ആകര്‍ഷിക്കാനുള്ള ശ്രമവും പരശുരാമന് തന്നെ തുടങ്ങി. വീണ്ടും എമര്‍ജിങ് കേരള. ആദ്യത്തെ ആഗോളനിക്ഷേപ സംഗമവും തുടങ്ങിയത് പരശുരാമനാണ്. അതിനു വേണ്ടി അദ്ദേഹം നന്നായി ക്ലേശിച്ചു. വിദേശരാജ്യങ്ങളുമായി ബന്ധപ്പെട്ടെങ്കിലും കമ്യൂണിക്കേഷന് സാധ്യത കുറവായതിനാല് ആരെ യും കണ്ടെത്താനായില്ല. മാത്രമല്ല, മാധ്യമശ്രദ്ധയും കുറവായിരുന്നു. അമേരിക്കയിലും യൂറോപ്യന് രാജ്യങ്ങളിലും അന്ന് നമ്പൂതിരിമാരില്ലാതിരുന്നതും പരശുരാമന്റെ പരിശ്രമങ്ങള്‍ക്ക് തിരിച്ചടിയായി. എങ്കിലും ഇന്ത്യയുടെ വിവിധ ഭാഗങ്ങളില് നിന്നായി 64 നമ്പൂതിരിമാരെ കുടുംബസമേതം പ്രഥമ ആഗോളനിക്ഷേപ സംഗമത്തില് പങ്കെടുപ്പിക്കാന് പരശുരാമന് കഴിഞ്ഞു. ഇവരെ വെറും നമ്പൂതിരിമാരായി കാണാന് മാത്രമാണ് പല ചരിത്രകാരന്മാരും തയ്യാറായത്. പക്ഷേ, ഇവരില് പലരും ഒന്നാന്തരം നിക്ഷേപകരായിരുന്നു എന്നുള്ള സത്യം മറച്ചുവച്ചു.\n64 വ്യക്തികളെ കൊണ്ടുവരാതെ അവരുടെ കുടുംബത്തെ തന്നെ കൂട്ടത്തോടെ കൊണ്ടുവന്നതിലാണ് പരശുരാമന്റെ ദീര്‍ഘവീക്ഷണം കിടക്കുന്നത്. ഇതാണ് പ്ലാനിങ്. പിന്നീട് ഒരു പ്ലാനിങ് ബോര്‍ഡിലേക്കു വരെ എത്തിച്ചത് പരശുരാമന്റെ ഈ നവീന ആശയമായിരുന്നു. കേരളം വിട്ടുപോകാതെ അവരെ ഇവിടെത്തന്നെ പിടിച്ചുനിര്‍ത്താനാണ് പരശുരാമന് കുടുംബസമേതം അവരെക്കൊണ്ടു വന്നത്. ഈ കുടുംബങ്ങള്‍ക്ക് എല്ലാ സൗകര്യങ്ങളും പരശുരാമന് തരപ്പെടുത്തി. ബ്യൂറോക്രസിയുടെ നൂലാമാലകളൊന്നും ഉണ്ടായില്ല, ചുവപ്പുനാടകളില് കുടുങ്ങിയില്ല. സര്‍ട്ടിഫിക്കറ്റുകള്‍ക്കായി ഓഫീസുകളില് കയറി നരകിച്ചില്ല. കുടിക്കിട സര്‍ട്ടിഫിക്കറ്റ്, വരുമാന സര്‍ട്ടിഫിക്കറ്റ്, പോക്കു വരവ് സര്‍ട്ടിഫിക്കറ്റ് എന്നിവയെല്ലാം ഒറ്റയടിക്ക് നടത്തിക്കൊടുത്തു. എല്ലാം സുതാര്യമായിരുന്നു. അതിവേഗം, ബഹുദൂരം. ഒരു ക്യാപിറ്റല് ഫ്രണ്ട്ലി അഥവാ മൂലധന സൗഹാര്‍ദ രാജ്യമായി കേരളത്തെ മാറ്റാനുള്ള പരശുരാമന്റെ കാഴ്ചപ്പാട് തന്നെയാണ് ഇവിടെ എടുത്തു പറയേണ്ടത്.\nനമ്പൂതിരിമാരുടെ വരവോടെ കേരളത്തില് ഒരു വ്യവസായ അന്തരീക്ഷം രൂപപ്പെട്ടു. വ്യവസായവും തുടങ്ങി. കേരളത്തിന്റെ തനതു സാധനങ്ങള് തന്നെ ഉപയാഗിച്ചുള്ള വ്യവസായമാണ് തുടങ്ങിയത്. അത് ഉപയോഗിച്ച് എങ്ങനെ ലോകമാര്‍ക്കറ്റിലെത്താം എന്നായിരുന്നു നോക്കിയത്. വായ്പാ സൗകര്യങ്ങള് ഇല്ലാതിരുന്നതുകൊണ്ട് പണത്തിനുള്ള സ്രോതസ്സ് കുറവായിരുന്നു. എങ്കിലും ഇതൊന്നും വ്യവസായത്തെ ബാധിച്ചില്ല. വിപണി കീഴടക്കിയ ഉല്‍പ്പന്നം തന്നെയായിരുന്നു ഇവര് ഉണ്ടാക്കിയത്-ചൂട്ടുകറ്റ. വിദേശികളെ ഇന്ത്യയിലേക്ക് ആകര്‍ഷിച്ചതും ഈ ചൂട്ടുകറ്റകള് തന്നെയായിരുന്നു. സുഗന്ധദ്രവ്യങ്ങളാണ് ഇതിനു കാരണം എന്നൊരു തെറ്റിദ്ധാരണ ചരിത്രത്തിലുണ്ട്. പുതിയ തെളിവുകള് ഇത് നിഷേധിക്കുകയാണ്. സമുദ്രസഞ്ചാരത്തിനിടെ അറബികളും, പാശ്ചാത്യരും ഈ ചൂട്ടുകറ്റയുടെ വെളിച്ചം കണ്ട് കപ്പല് കിഴക്കോട്ട് തിരിച്ചുവിടുകയായിരുന്നു. ഒന്നാം അധ്യായം അവസാനിച്ചു. രണ്ടാം അധ്യായം ഈ രീതിയില് ജ്ഞാനസമ്പത്തും ഉള്‍ക്കാഴ്ചയുമുള്ള ആര്‍ക്കു വേണമെങ്കിലും എഴുതാവുന്നതാണ്.എം എം പൗലോസ്\nPosted by ജനശബ്ദം at 12:58 AM\nകേരളം പിന്നിട്ട നാള്‍വഴി.... പിണറായി വിജയന്\nയു എ ഇ എക്സേയിഞ്ച് - ദല കേരളോത്സവം ഒക്ടോബര് 26,2...\nയു എ ഇ എക്സേയിഞ്ച് - ദല കേരളോത്സവം ഒക്ടോബര് 26,...\n""തലയാട്ടുന്ന കഴുതകള്"" ""തലയാട്ടുന്ന കഴുതകള...\nപാസ്പോര്‍ട്ട് ഫീസ് വര്‍ധനക്കെതിരെ ശക്തമായി പ്രതിഷ...


പൃഥ്വിരാജ് ശ്യാംബെനഗലിന്റെ നായകൻ\nമലയാളത്തിന്റെ യുവതാരം പൃഥ്വിരാജ് ഇന്ത്യൻ സിനിമയുടെ കുലപതികളിലൊരാളായ ശ്യാം ബെനഗലിന്റെ ചിത്രത്തിൽ കേന്ദ്രകഥാപാത്രമാകുന്നു. മലയാളത്തിലെ മഹാനടന്മാർക്ക് ലഭിക്കാത്ത ഭാഗ്യമാണ് പൃഥ്വിയെ തേടിയെത്തിയിരിക്കുന്നത്. കഥാപാത്രങ്ങളുടെ തിരഞ്ഞെടുപ്പിൽ സൂക്ഷ്മത പുലർത്തുന്ന പൃഥ്വി തെലുങ്കിലും ഹരിശ്രീ കുറിക്കുകയാണ്. ഭൂഷൻ സംവിധാനം ചെയ്യുന്ന ‘കലക്കണ്ടി’യുടെ സൈറ്റിൽ താരം ഉടൻ ജോയിൻ ചെയ്തേക്കും. ഹോളിവുഡ് ചിത്രങ്ങൾ ഒന്നൊഴിയാതെ കാണുന്ന യുവനായകൻ ഭാവിയിൽ സംവിധായകന്റെ കുപ്പായമണിയാനും ഉറച്ചിട്ടുണ്ട്. കുട്ടിക്കാലം മുതലേ മനസിൽ കയറിക്കൂടിയ സ്വപ്നമാണ് സംവിധായകനാകുക എന്നെതെന്നും പൃഥ്വി പറയുന്നു.\nമലയാളത്തിലും തമിഴിലുമായി കൈനിറയെ ചിത്രങ്ങളുണ്ട് താരത്തിനിപ്പോൾ. ചോക്ലേറ്റിന്റെ അവസാനഘട്ട ചിത്രീകരണത്തിൽ പങ്കെടുത്തവരുന്ന പൃഥ്വിരാജിന്റെ പുതിയ മലയാള ചിത്രം ‘കങ്കാരു’വാണ്. കാവ്യാ മാധവൻ ഈ ചിത്രത്തിൽ നായികയായെത്തുന്നു.


Emalayalee.com - യുപിയില് അമ്മയെ അടക്കം നാലു സ്ത്രീകളെ ക്രൂരമായി കൊലപ്പെടുത്തിയയാള് അറസ്റ്റില്\nയുപിയില് അമ്മയെ അടക്കം നാലു സ്ത്രീകളെ ക്രൂരമായി കൊലപ്പെടുത്തിയയാള് അറസ്റ്റില്\nലക്‌നൗ: അമ്മയെ അടക്കം നാലു സ്ത്രീകളെ ക്രൂരമായി കൊലപ്പെടുത്തിയയാള് അറസ്റ്റില്. ഉത്തര്‍പ്രദേശിലെ മൈന്‍പുരി ജില്ലയിലെ സര്‍വേഷ് യാദവ് ആണ് പിടിയിലായത്. പ്രതി മനോരോഗിയാണെന്നാണ് പൊലീസ് പറയുന്നത്.\nപുതി ദേവി എന്ന 38കാരിയെ തലയറുത്ത് 14 കഷ്ണങ്ങളാക്കി കുഴിച്ചിട്ട കേസിലാണ് ഇയാള് ഇപ്പോള് പിടിയിലായത്. ചാക്കില് കെട്ടിയ മൃതദേഹം മാലിന്യ നിക്ഷേപ കേന്ദ്രത്തില് നിന്നാണ് ലഭിച്ചത്. ഈ കൊലപാതകത്തില് ഇയാളുടെ അമ്മാവനും അറസ്റ്റിലായിട്ടുണ്ട്.\nഅമ്മാവനെ വിവാഹം കഴിക്കണമെന്ന് പുതി ദേവിയോട് സര്‍വേഷ് ആവശ്യപ്പെട്ടിരുന്നു. ആവശ്യം അംഗീകരിക്കാത്തതിനെ തുടര്‍ന്നാണ് പുതി ദേവിയെ സര്‍വേഷ് കൊലപ്പെടുത്തിയത്.\nതാന് നടത്തിയ കൊലപാതകങ്ങള് അറിഞ്ഞതിനെ തുടര്‍ന്ന് കഴിഞ്ഞ മേയിലാണ് ഇയാള് അമ്മയെ തീകൊളുത്തി കൊലപ്പെടുത്തിയത്.\n20 വര്‍ഷങ്ങള്‍ക്ക് മുമ്ബാണ് സര്‍വേഷ് ആദ്യമായി കൊലപാതകം നടത്തിയത്. അന്ന് അഹമ്മദാബാദിലെ ഒരു യുവതിയെയാണ് പ്രതി കൊലപ്പെടുത്തിയത്.


Bikini model slaps presenter who grabbed her bum twice on TV during creepy sunscreen demonstration - Malayalam Filmibeat\n| Updated: Monday, February 27, 2017, 14:46 [IST]\nബിക്കിനി മോഡലിന്റെ സ്വകാര്യ ഭാഗത്ത് സണ്‍സ്ക്രീന് പുരട്ടാന് ശ്രമിച്ച അവതാരകന് കിട്ടിയത് 'മുട്ടന് പണി'. ഒരു ബ്രസീലിയന് ടിവി ഷോക്കിടയിലായിരുന്നു സംഭവം നടന്നത്. ടെലിവിഷന് ലൈവ് പരിപാടികള്‍ക്കിടയിലാരുന്നു സംഭവം.\nസൂര്യപ്രകാശത്തില് നിന്ന് എങ്ങിനെ ചര്‍മ്മത്തെ സംരക്ഷിക്കാമെന്ന് കാണിച്ചുകൊടുക്കുന്നതായിരുന്നു പരിപാടി. സണ്‍സ്‌ക്രീനിന്റെ ഈ പരസ്യത്തില് അഭിനയിക്കാനെത്തിയതായിരുന്നു ബിക്കിനി മോഡല് റയിസ ടെക്‌സീറോ മെലോ. മോഡലിന്റെ ശരീരത്തില് സണ്‍സ്‌ക്രീന് പുരട്ടി കൊടുക്കുന്നതിനിടയില് മോഡലിന്റെ സ്വകാര്യഭാഗത്തു കൂടി കൈ കടത്തിയതോടെ പൊട്ടിത്തെറിക്കുകയായിരുന്നു.\nതുടകളില് സ്ണ് ക്രീം പുരട്ടി\nവൈറ്റ് ടീ ഷേര്‍ട്ട് ധരിച്ച അവതാരകന് മോഡലിന്‍റെ തുടകളില് സണ്‍സ്ക്രീന് പുരട്ടികൊടുക്കുകയായിരുന്നു. ആ സമയം നടി ചിരിക്കുന്നതായും വീഡിയോയില് കാണാം.\nക്രീം പുരട്ടല് സ്വകാര്യ ഭാഗത്തേക്കും\nപിന്നീട് അവതാരകന്റെ സണ്‍സ്ക്രീന് പുരട്ടല് മോഡലിന്റെ നിതംബത്തില് കൂടി എത്തിയതോടെ മോഡല് പൊട്ടിത്തെറിക്കുകയായരുന്നു.\nകരണകുറ്റി നോക്കി ഒന്നു കൊടുത്തു\nഅവതാരകന്റെ പ്രവര്‍ത്തി ഇഷ്ടപ്പെടാത്ത മോഡല് കരണക്കുറ്റി നോക്കി ഒരടി കൊടുത്താണ് പ്രതികരിച്ചത്.\nതെറിവിളിച്ച് ഇറങ്ങി പോയി\nഷൂട്ടിങ്ങിനിടയില് തന്നെ അവതാരകനെ തെറിവിളിച്ച്‌കൊണ്ട് മോഡല് ഇറങ്ങി പോകുകയും ചെയ്തു. സംഭവത്തിന്റെ വീഡിയോ ഇപ്പോള് സോഷ്യല് മീഡിയയില് വൈറലായികൊണ്ടിരിക്കുകയാണ്.\nRead more about: bikini model television brazil ബിക്കിനി മോഡല് ടെലിവിഷന് ബ്രസീല്\nBikini model slaps presenter who grabbed her bum twice on TV during creepy sunscreen demonstration.


കേരളത്തിന്റെ സ്വന്തം വീഡിയോ കോള് ആപ്പ് ലോകം കൈയടക്കുമോ? | Business Malayali\nHome Tech കേരളത്തിന്റെ സ്വന്തം വീഡിയോ കോള് ആപ്പ് ലോകം കൈയടക്കുമോ?\nകൊച്ചി: സൂമിനും ഗൂഗിള് മീറ്റിനും വെല്ലുവിളി ഉയര്‍ത്തി ഇന്ത്യയുടെ ഔദ്യോഗിക ആപ്പായി കേരളം സമ്മാനിച്ച വികണ്‍സോള് ഈ സാമ്പത്തികവര്‍ഷം പത്തുലക്ഷം ഉപയോക്താക്കളെ ലക്ഷ്യമിട്ട് അടുത്ത മാസം വിപണിയിലെത്തും.\nകൊവിഡ് കാലത്ത് വിഡിയോ കോണ്‍ഫറന്‍സ് (വിസി) സംവിധാനം ഏറ്റവുമധികം ആവശ്യമുള്ള മേഖലകളായ ഓണ്‍ലൈന് അധ്യയനത്തിലും ടെലിമെഡിസിനിലുമായിരിക്കും വികണ്‍സോള് ശ്രദ്ധ കേന്ദ്രീകരിക്കുന്നതെന്ന് ആപ്പ് വികസിപ്പിച്ച ചേര്‍ത്തല ഇന്‍ഫോപാര്‍ക്ക് ഐടി കമ്പനിയായ ടെലിജെന്‍ഷ്യ സോഫ്റ്റ്വെയര് ടെക്നോളജീസ്(ടിഎസ്ടി) സിഇഒ ജോയ് സെബാസ്റ്റ്യന് വ്യക്തമാക്കി.\nവിദേശിയല്ലാത്ത വിസി ആപ് വേണമെന്ന ലക്ഷ്യത്തോടെ കേന്ദ്ര ഇലക്ട്രോണിക്സ്-ഐടി വകുപ്പു നടത്തിയ ഗ്രാന്‍ഡ് ഇന്നോവേഷന് ചാലഞ്ചിലാണ് രണ്ടായിരത്തോളം കമ്പനികളെ പിന്തള്ളി വികണ്‍സോള് ചരിത്രം സൃഷ്ടിച്ചത്. ലോകമെങ്ങും പ്രചാരത്തിലുള്ള സൂം, ഗൂഗിള് മീറ്റ് എന്നിവയെ കീഴടക്കാന് പോന്ന സാങ്കേതികമേډയുള്ള ആപ് ആയാണ് വിദഗ്ധര് ചേര്‍ത്തലയ്ക്ക് സമീപം പള്ളിപ്പുറം എന്ന ഗ്രാമത്തിലെ ഇന്‍ഫോപാര്‍ക്കില് ജډമെടുത്ത വികണ്‍സോളിനെ വിലയിരുത്തുന്നത്.\nഒരേ സമയം 80 പേര്‍ക്ക് പങ്കെടുക്കാനും 300 പേര്‍ക്ക് വീക്ഷിക്കാനും കഴിയുന്ന വികണ്‍സോള് തല്‍ക്കാലത്തേയ്ക്ക് ചെറിയ ഫീസോടെയായിരിക്കും വിപണിയിലെത്തുന്നതെന്ന് ജോയ് സെബാസ്റ്റ്യന് പറഞ്ഞു. മലയാളമടക്കം എട്ടു പ്രധാന ഇന്ത്യന് ഭാഷകളിലായിരിക്കും ഇത് ലഭിക്കുക. വികസിപ്പിക്കാനും വിപണനം ചെയ്യാനുള്ള ചെലവിനുവേണ്ടിയാണ് ഫീസ് ഈടാക്കുന്നത്. പക്ഷേ ആദ്യ ആഴ്ച സൗജന്യമായി ഉപയോഗിക്കാന് ഉപയോക്താക്കള്‍ക്ക് അവസരമുണ്ടാകും. തൃപ്തിപ്പെടുന്നുണ്ടെങ്കില് മാത്രം വികണ്‍സോള് അവര് പിന്നീട് ഫീസ് നല്‍കി ഉപയോഗിച്ചാല് മതി.\nലോകത്തന്‍റെ ഏത് കോണിലുമുള്ളവര്‍ക്കും വികണ്‍സോള് ലഭ്യമാക്കാനുള്ള നിക്ഷേപവും വിഭവശേഷിയും കണ്ടെത്താനാണ് ടിഎസ്ടി ശ്രമിക്കുന്നതെന്ന് ജോയ് സെബാസ്റ്റ്യന് പറഞ്ഞു. ഇന്നോവേഷന് ചാലഞ്ചില് ഒന്നാമതെത്തിയതിന് ഒരു കോടി രൂപ കേന്ദ്ര സര്‍ക്കാര് നല്‍കിയിട്ടുണ്ട്. കേന്ദ്ര സര്‍ക്കാര് ഓഫിസുകളില് ഇനി വികണ്‍സോള് ആയിരിക്കും ഔദ്യോഗിക വിസി ആപ്. ഇതിനാവശ്യമായ സാങ്കേതിക പിന്തുണ ടിഎസ്ടി നല്‍കും. ആപ് ഇന്‍സ്റ്റാള് ചെയ്തുകഴിഞ്ഞാല് ഓഫിസുകള്‍ക്ക് അത് പ്രവര്‍ത്തിപ്പിക്കാന് കഴിയും. മൂന്നു വര്‍ഷത്തേയ്ക്കായിരിക്കും കേന്ദ്ര സര്‍ക്കാരുമായി കരാറിലേര്‍പ്പെടുന്നത്. ഓരോ വര്‍ഷവും മെയ്ന്‍റനന്‍സ് ഗ്രാന്‍റ് എന്ന നിലയില് പത്തു ലക്ഷം രൂപ കേന്ദ്രം നല്‍കും. ആഗോളാടിസ്ഥാനത്തില് വികണ്‍സോള് വിപണനം ചെയ്യാനാണ് ഉദ്ദേശിക്കുന്നതെന്ന് അദ്ദേഹം ചൂണ്ടിക്കാട്ടി.\nസംസ്ഥാന സര്‍ക്കാരിന്‍റെ പിന്തുണയോടെ ഐടി മേഖല ഊര്‍ജസ്വലമായി മുന്നേറുന്നുവെന്നതിനു തെളിവാണ് വികണ്‍സോള് കൈവരിച്ച നേട്ടമെന്ന് കേരള ഐടി പാര്‍ക്ക്സ് സിഇഒ ശ്രീ ശശി പിഎം പറഞ്ഞു. ചെറുപട്ടണങ്ങളില്‍നിന്നുപോലും ലോകോത്തര ഉല്പന്നങ്ങള് വിപണിയിലെത്തിക്കാന് കേരളത്തിനു കഴിയും. വിവരസാങ്കേതികവിദ്യയെ ഇടത്തരം, ചെറുകിട പട്ടണങ്ങളിലേയ്ക്ക് എത്തിക്കാനുള്ള പരിശ്രമത്തിനു ഫലം കണ്ടുതുടങ്ങിയെന്നാണ് വികണ്‍സോളിന്‍റെ വിജയം തെളിയിക്കുന്നത്. കേരളത്തില് ഐടി വിപ്ലവത്തിന് തുടക്കമിട്ടുകൊണ്ട് തിരുവനന്തപുരത്ത് ടെക്നോപാര്‍ക്ക് സ്ഥാപിക്കപ്പെട്ടതിന്‍റെ മുപ്പതാം വാര്‍ഷികത്തില് ഈ നേട്ടം കൈവരിക്കാന് കഴിഞ്ഞു. വന്‍നഗരങ്ങളില് മാത്രമല്ല, കേരളത്തിലുടനീളം നൂതനമായ ഐടി അടിസ്ഥാനസൗകര്യം സൃഷ്ടിക്കുകയാണ് തങ്ങളുടെ ലക്ഷ്യമെന്ന് അദ്ദേഹം പറഞ്ഞു.\nകഴിഞ്ഞ ഏപ്രില് 12-ന് ആരംഭിച്ച ഗ്രാന്‍ഡ് ഇന്നൊവേഷന് ചാലഞ്ചില് ഇനി മുന്നോട്ടു പോകാനാവില്ലെന്ന് പലപ്പോഴും തങ്ങള്‍ക്ക് തോന്നിയിരുന്നുവെന്ന് ജോസ് സെബാസ്റ്റ്യന് പറഞ്ഞു. 2009-ല് തുടങ്ങിയ കമ്പനിയിലെ 65 ജീവനക്കാര്‍ക്കും പക്ഷേ ജയിക്കണമെന്ന വാശിയായിരുന്നു. 15 പേരടങ്ങിയ അടിസ്ഥാന ടീം രാപ്പകല് അധ്വാനിച്ച് മൂന്നു ഘട്ടങ്ങളിലായി നടത്തിയ മത്സരത്തില് ലക്ഷ്യം കണ്ടത് കഴിഞ്ഞ വ്യാഴാഴ്ച കേന്ദ്ര ഇലക്ട്രോണിക്സ്-ഐടി മന്ത്രി ശ്രീ രവി ശങ്കര് പ്രസാദ് ആണ് വിജയികളെ പ്രഖ്യാപിച്ചപ്പോഴായിരുന്നു. ഭീമന് കമ്പനികളടക്കം 1983 മത്സരാര്‍ഥികള് രണ്ടാംഘട്ടത്തില് പന്ത്രണ്ടിലേയ്ക്കും പിന്നീട് അഞ്ചിലേയ്ക്കും അവസാനം മൂന്നിലും ചുരുങ്ങിയപ്പോഴാണ് വികണ്‍സോള് വിജയികളായത്.\nപ്രധാനമന്ത്രി നരേന്ദ്രമോദിയുടെ ആത്മ നിര്‍ഭര് ഭാരത്-ന്‍റെ ഭാഗമായിട്ടായിരുന്നു ഇന്ത്യയുടെ സ്വന്തം വിസി ആപ്പിനുവേണ്ടി മത്സരം സംഘടിപ്പിച്ചത്. കൊവിഡ് കാലത്ത് സൂം അടക്കമുള്ള വിസി സോഫ്റ്റ്വെയറുകള് ഉപയോഗിക്കുന്നവരുടെ സ്വകാര്യത ഹനിക്കപ്പെടുന്നുവെന്ന സംശയമുയന്ന സന്ദര്‍ഭമായിരുന്നു അത്. മുതിര്‍ന്ന കേന്ദ്രസര്‍ക്കാര് ഉദ്യോഗസ്ഥരും അക്കാദമിക് വിദഗ്ധരും ഐടി മേഖലയിലെ മുന്നണി പ്രമുഖരും ചേര്‍ന്ന വിധിനിര്‍ണയ സമിതിയാണ് വികണ്‍സോളിനെ വിജയിയായി തെരഞ്ഞെടുത്തത്.\nkerala govt promote app\nkerala voice call app\nPrevious articleഓണത്തിന് കാഷ്യു കോര്‍പ്പറേഷന് വക പുതിയ ഉല്‍പ്പന്നങ്ങള് വിപണിയിലിറക്കി\nNext articleമൂന്നു സിനിമകളുടെ നിര്‍മാണം ഏറ്റെടുത്ത് അന്‍വര് റഷീദ്


നിലവിളി കേട്ട് ഓടിയെത്തുമ്പോൾ വിസ്മയയ്ക്ക് കിരൺ പ്രഥമ ശുശ്രൂഷ നൽകുന്നതാണ് കണ്ടത്; മൊബൈൽ ഫോൺ കിരൺ നശിപ്പിച്ചത് തെളിവുകൾ ഇല്ലാതാക്കാൻ; വിസ്മയയുടെ മരണത്തിൽ കൊലപാതക സാധ്യത അന്വേഷിച്ച് പൊലീസ് – Media Mangalam\nശാസ്താംകോട്ട: വിസ്മയയുടെ മരണത്തിൽ കൊലപാതക സാധ്യത അന്വേഷിച്ച് പൊലീസ്. കുളിക്കാൻ ഉപയോഗിക്കുന്ന ടവൽ ഉപയോഗിച്ച് ശുചിമുറി വെന്റിലേഷനിൽ തൂങ്ങിമരിച്ചുവെന്ന കിരണിന്റെ മൊഴി പൊലീസ് പൂർണവിശ്വാസത്തിലെടുത്തിട്ടില്ല. തൂങ്ങിമരണമെന്നാണ് പോസ്റ്റ്മോർട്ടത്തിൽ പ്രാഥമിക നിഗമനം. എന്നാൽ സാഹചര്യത്തെളിവുകൾ അന്വേഷണ സംഘത്തെ തുടക്കം മുതൽ സംശയത്തിലാക്കുന്നു.ഇതോടെയാണ് അന്വേഷണത്തിന് മേൽനോട്ടം വഹിക്കുന്ന ഐജി ഹർഷിത അട്ടല്ലൂരി, വിസ്മയ തൂങ്ങിമരിച്ചതായി ഭർത്താവ് കിരൺകുമാറും കുടുംബവും പറയുന്ന സ്ഥലത്തെത്തി പരിശോധിച്ചത്. ഇവിടെ ഐജി നേരിട്ട് വിശദമായി പരിശോധന നടത്തിയിരുന്നു.\nനിലവിളി കേട്ട് ഓടിയെത്തുമ്പോൾ വിസ്മയയ്ക്ക് കിരൺ പ്രഥമ ശുശ്രൂഷ നൽകുന്നതാണ് കണ്ടത് എന്നാണ് കിരണിന്റെ അച്ഛനും അമ്മയും നൽകിയ മൊഴി. വെന്റിലേഷനിൽ തൂങ്ങി നിന്ന ഭാര്യയെ ഒറ്റയ്ക്ക് എടുത്ത് ഉയർത്തി കെട്ടഴിച്ച ശേഷം പ്രഥമ ശുശ്രൂഷ നൽകിയെന്നാണ് കിരണിന്റെ മൊഴി. ഇതും പൊലീസ് പൂർണമായി വിശ്വസിച്ചിട്ടില്ല.കിരണിന്റെ മാതാപിതാക്കൾ വിസ്മയയ്ക്കും കുടുംബത്തിനും എതിരെ തുടർച്ചയായി നടത്തുന്ന പരാമർശങ്ങളും ഗൗരവത്തോടെയാണ് പൊലീസ് കാണുന്നത്. കിരൺ ആവശ്യപ്പെട്ട കാറല്ല നൽകിയതെന്നും പറഞ്ഞതനുസരിച്ചുള്ള സ്വർണം നൽകിയില്ല എന്നൊക്കെയുള്ള പരാമർശങ്ങൾ വിസ്മയയുടെ മരണശേഷവും കിരണിന്റെ ബന്ധുക്കളിൽ നിന്ന് വന്നിരുന്നു.വിസ്മയയുടെ മൊബൈൽ ഫോൺ കിരൺ നശിപ്പിച്ചത് തെളിവുകൾ ഇല്ലാതാക്കാൻ വേണ്ടിയാണോ എന്നതും അന്വേഷണ പരിധിയിലാണ്.\nകിരൺകുമാറിനെ കൂടുതൽ ചോദ്യം ചെയ്യലിനും തെളിവെടുപ്പിനുമായി പൊലീസ് കസ്റ്റഡിയിൽ വാങ്ങും. മരണം സംബന്ധിച്ച ചില സംശയങ്ങൾക്കു സ്ഥിരീകരണം ഉണ്ടാക്കിയതിനു ശേഷമാകും പൊലീസ് കസ്റ്റഡി അപേക്ഷ നൽകുക. മൃതദേഹം തിരുവനന്തപുരം മെഡിക്കൽ കോളജിൽ പോസ്റ്റ്മോർട്ടം നടത്തിയ പൊലീസ് സർജനെ, കിരൺകുമാറിന്റെ വീട്ടിലെത്തിച്ചു പരിശോധന നടത്തും.\nവിസ്മയയെ കൊലപ്പെടുത്തിയ ശേഷം കെട്ടിത്തൂക്കിയതാണെന്നാണ് ബന്ധുക്കളുടെ ആരോപണം. സ്ത്രീധനപീഡനമാണ് മരണത്തില് കലാശിച്ചതെന്നും ഇവര് ആരോപിക്കുന്നു.\ndeath murder POLICE vismaya\n"കുഞ്ചാക്കോ ബോബൻ അല്ലെടോ.. കുഞ്ചൻ നമ്പ്യാർ!" കവിതകൾ എഴുതിത്തുടങ്ങേണ്ടി വരുമെന്നു തോന്നുന്നെന്ന് താരം; സമൂഹമാധ്യമങ്ങളിൽ വൈറലായ വീഡിയോ കാണാം...


അയോധ്യ കേസ് : അഞ്ചേക്കര് ഭൂമി സ്വീകരിക്കില്ല, പുന:പരിശോധന ഹര്‍ജി നല്‍കും- മുസ്ലിം വ്യക്തി നിയമ ബോര്‍ഡ് | Daily Indian Herald\nഅയോധ്യ കേസ് : അഞ്ചേക്കര് ഭൂമി സ്വീകരിക്കില്ല, പുന:പരിശോധന ഹര്‍ജി നല്‍കും- മുസ്ലിം വ്യക്തി നിയമ ബോര്‍ഡ്\nNovember 17, 2019 4:38 pm By : Indian Herald Staff\nന്യൂഡല്‍ഹി: അയോധ്യാ കേസിലെ സുപ്രീം കോടതി വിധിക്കെതിരെ പുനഃപരിശോധന ഹരജി നല്‍കാന് മുസ്ലീം വ്യക്തി നിയമ ബോര്‍ഡ് തീരുമാനം. പള്ളി നിര്‍മ്മിക്കാന് നല്‍കിയ അഞ്ചേക്കര് ഭൂമി സ്വീകരിക്കേണ്ടതില്ലെന്നും യോഗത്തില് തീരുമാനിച്ചു. നിയമപരമായി മുന്നോട്ട് പോകുമെന്നും ബോര്‍ഡ് വ്യക്തമാക്കി. മസ്ജിദ് പണിയാന് നല്‍കിയ അഞ്ചേക്കര് ഭൂമി സ്വീകരിക്കില്ലെന്നും ഇതിന് വേണ്ടി നിയമപരമായി ഏതറ്റം വരെയും പോകുമെന്നും ബോര്‍ഡ് വ്യക്തമാക്കി. കൂടാതെ, അന്തിമ വിധിക്കെതിരെ പുനഃപരിശോധനാ ഹര്‍ജി നല്‍കാനും മുസ്ലിം വ്യക്തി നിയമ ബോര്‍ഡ് യോഗത്തില് തീരുമാനമായി.\nഅനന്തര നടപടികള് എന്താവണമെന്ന് ആലോചിക്കാന് ചേര്‍ന്ന ബോര്‍ഡ് യോഗത്തിലാണ് പുനഃപരിശോധനാ ഹര്‍ജി നല്‍കാന് തീരുമാനമായത്.വൈകുന്നേരം മൂന്നരയ്ക്ക് മുസ്ലിം വ്യക്തി നിയമ ബോര്‍ഡ് വാര്‍ത്താസമ്മേളനം വിളിച്ചിട്ടുണ്ട്. ഇതില് കൂടുതല് വിവരങ്ങള് അറിയാന് കഴിയും.ഈ കേസില് കക്ഷിയല്ലാത്ത മുസ്ലീം വ്യക്തിനിയമ ബോര്‍ഡ് ഈ കേസിന്‍റെ ഭാഗമായുള്ള ആറ് കക്ഷികളെ ഉള്‍പ്പെടുത്തിയാകും പുന:പരിശോധന ഹര്‍ജി നല്‍കുക.\nയോഗത്തില് പങ്കെടുത്ത ഇ.ടി മുഹമ്മദ് ബഷീര്, അസദുദ്ദീന് ഒവൈസി എന്നിവര് പുനഃപ്പരിശോധന ഹര്‍ജിക്കായി വാദിച്ചു. ഈ മാസം ഒമ്ബതിനാണ് സുപ്രീംകോടതി വിധി വന്നത്. തര്‍ക്ക ഭൂമി ക്ഷേത്ര നര്‍മാണത്തിന് വിട്ട് നല്‍കുകയും മുസ്ലിങ്ങള്‍ക്ക് പള്ളി നിര്‍മിക്കാന് അഞ്ച് ഏക്കര് ഭൂമി നല്‍കിക്കൊണ്ടുമായിരുന്നു സുപ്രീംകോടതി വിധി വന്നത്.\nTags: ayodhya case, ayodhya ram temple babri masjid, Ayodhya Verdict, babari masjid case, disputed by Muslims\nതർക്കഭൂമി ഹിന്ദു വിശ്വാസികൾക്ക്..അയോദ്ധ്യാ കേസില് സുപ്രീം കോടതി വിധിയെ അംഗീകരിക്കുന്നു; നിതിന് ഗഡ്ക്കരി\nബാബരി പള്ളി പൊളിച്ചത് നിയമവിരുദ്ധം; വിഗ്രഹം സ്ഥാപിച്ചത് 1949 ലെന്ന് സുപ്രിംകോടതി.ബാബരി ഭൂമിയിൽ ഹിന്ദുക്ഷേത്രം നിർമിക്കാം: സുപ്രീംകോടതി വിധി\nഅയോദ്ധ്യയില് രാമക്ഷേത്രം നിര്‍മ്മിക്കാനൊരുങ്ങി യോഗി ആദിത്യനാഥ്; സമവായം ഉണ്ടാക്കുമെന്നും സമാധാനപൂര്‍വ്വമായ തീരുമാനം എടുക്കുമെന്നും യുപി മുഖ്യന്\nഅയോധ്യ കേസ്; ഹര്‍ജിയില് സുപ്രീംകോടതിയുടെ നിര്‍ണായക വിധി ഇന്ന്\nതലകുനിച്ചിറങ്ങിയ ബാബറി നീതി കോടതി കാണാത്ത സത്യങ്ങൾ കേസിന്റെ കാണാപ്പുറങ്ങൾ


ആരാധകരെ ആവേശത്തിലാഴ്ത്തി ഹാര്‍ദ്ദിക് പാണ്ഡ്യയുടെ നൃത്തം; കളിക്കളത്തിലെ ചുവടുകള് ഏറ്റെടുത്ത് സോഷ്യല്‍മീഡിയ - BIGNEWSLIVE | Latest Malayalam News\nസിഡ്നി: ഓസ്‌ട്രേലിയയ്‌ക്കെതിരായ നാലാം ടെസ്റ്റില് മഴ കളിക്കുന്നത് മത്സരത്തിന്റെ ആവേശം ചോര്‍ത്തുന്നുണ്ടെങ്കിലും ചരിത്രത്തിലേക്ക് അടുക്കുന്ന ഇന്ത്യയ്ക്ക് ഇത് ആഘോഷത്തിന്റെ നിമിഷങ്ങള് തന്നെയാണ്. മഴ വില്ലനായി എത്തിയ നാലാം ദിനത്തില് മൈതാനത്ത് നൃത്തമാടി ഹാര്‍ദ്ദിക് പാണ്ഡ്യ ആരാധകരെ കൈയ്യിലെടുത്തിരിക്കുകയാണ്.\nസ്‌റ്റേഡിയത്തിലിരുന്നു ഇന്ത്യയുടെ ആരാധക സംഘമായ ഭാരത് ആര്‍മിയുടെ പാട്ടിനൊത്താണ് ഹാര്‍ദ്ദിക്കിന്റെ രസകരമായ ചുവടുവെയ്പ്. ബൗണ്ടറി ലൈനിന് അരികിലായിരുന്നു പാണ്ഡ്യ ഫീല്‍ഡ് ചെയ്തിരുന്നത്. പാണ്ഡ്യയുടെ നൃത്തം ആരാധകരേയും ആവേശത്തിലാഴ്ത്തി. അവര് കൈയ്യടിച്ചും പാട്ടു പാടിയും താരത്തെ പ്രോത്സാഹിപ്പിച്ചു. ടീമിലില്ലെങ്കിലും പകരക്കാരനായി ഇറങ്ങിയതായിരുന്നു പാണ്ഡ്യ. മഴ മാറിയതിന് ശേഷമായിരുന്നു പാണ്ഡ്യ ഫീല്‍ഡിങിനെത്തിയത്.\nഇന്ത്യയ്ക്കായി പാണ്ഡ്യ അവസാനമായി ടെസ്റ്റ് കളിച്ചത് ഇംഗ്ലണ്ടിനെതിരെ സതാംപ്ടണിലാണ്. പിന്നാലെ ഏഷ്യ കപ്പിനിടെ പരുക്കേറ്റതിനെ തുടര്‍ന്ന് താരം ടീമില് നിന്നും പുറത്താവുകയായിരുന്നു.


Thambi Movie Release and Review: സൂര്യയേക്കാള് ചേര്‍ന്നഭിനയിക്കാന് എളുപ്പം കാര്‍ത്തി: ജ്യോതിക\nThambi Movie Release: “ഇതാദ്യമായാണ് ഞാനും കാര്‍ത്തിയും ഒരുമിച്ച് അഭിനയിക്കുന്നത്. വളരെ എളുപ്പമായിരുന്നു അദ്ദേഹത്തോടൊപ്പം അഭിനയിക്കാന്. സൂര്യയുമായി ചേര്‍ന്നഭിനയിക്കുമ്പോള് എല്ലാ ദമ്പതികളും ചെയ്യുന്ന പോലെ തന്നെ ഞങ്ങള് വഴക്കിട്ടു കൊണ്ടിരിക്കും,” ജ്യോതിക പറഞ്ഞു.\nUpdated: December 21, 2019 7:26:22 am\nThambi Movie Release: ഭര്‍ത്താവ് സൂര്യയേക്കാള് ഒരുമിച്ചു ജോലി ചെയ്യാന് എളുപ്പം ഭര്‍ത്താവിന്റെ അനുജന് കാര്‍ത്തിയുമായെന്ന് നടി ജ്യോതിക. ഇരുവരും ഒന്നിച്ചു അഭിനയിച്ച് ഇന്ന് തിയേറ്ററുകളില് എത്തുന്ന ‘തമ്പി’ എന്ന ചിത്രവുമായി ബന്ധപ്പെട്ട് ഇന്ത്യന് എക്സ്പ്രസിന് നല്‍കിയ അഭിമുഖത്തിലാണ് ജ്യോതിക മനസ് തുറന്നത്.\n“ഇതാദ്യമായാണ് ഞാനും കാര്‍ത്തിയും ഒരുമിച്ച് അഭിനയിക്കുന്നത്. വളരെ എളുപ്പമായിരുന്നു അദ്ദേഹത്തോടൊപ്പം അഭിനയിക്കാന്. സൂര്യയുമായി ചേര്‍ന്നഭിനയിക്കുമ്പോള് എല്ലാ ദമ്പതികളും ചെയ്യുന്ന പോലെ തന്നെ ഞങ്ങള് വഴക്കിട്ടു കൊണ്ടിരിക്കും,” ജ്യോതിക പറഞ്ഞു.\nജീത്തു ജോസഫ് സംവിധാനം ചെയ്ത ‘തമ്പി’ സ്വന്തം വീട്ടില് പെരുമാറുന്നത് പോലെയുള്ള അനുഭവങ്ങളാണ് തനിക്ക് സമ്മാനിച്ചതെന്ന് കാര്‍ത്തി.\n“സിനിമയില് ഞാനും ജോ ചേട്ടത്തിയും എപ്പോഴും വഴക്കു കൂടുന്നവരാണ്. പക്ഷേ അവര് കൂട്ടാവുമ്പോഴൊക്കെ മനോഹരമായ നിമിഷങ്ങളാണ്. ശരവണന് എന്ന കഥാപാത്രത്തെയാണ് ഞാന് അവതരിപ്പിക്കുന്നത്. വളരെ ഫണ്ണിയായ കഥാപാത്രമാണ്. എനിക്കും ചേട്ടത്തിയ്ക്കും അര്‍ഹമായ പരിഗണന സിനിമയില് നല്‍കിയതിനു ജീത്തു സാറിനോട് നന്ദി പറയുന്നു,” കാര്‍ത്തി കൂട്ടിച്ചേര്‍ത്തു.\nRead Karthi, Jyothika, Jeethu Joseph interview on ‘Thambi’: Indianexpress.com catches up with Jyotika, Karthi and Jeethu Joseph as they discuss Thambi.\nWeb Title: Thambi movie release jyothika karthi jeethu joseph interview


love action drama Archives - BIGNEWSLIVE | Latest Malayalam News\nHome Tag love action drama\nധ്യാന് ശ്രീനിവാസന് ആദ്യമായി സംവിധാനം ചെയ്ത ചിത്രമാണ് 'ലവ് ആക്ഷന് ഡ്രാമ'. നിവിന് പോളി നായകനായി എത്തിയ ചിത്രത്തിന് ഗംഭീര സ്വീകരണമാണ് തീയ്യേറ്ററുകളില് പ്രേക്ഷകര് നല്‍കിയത്. ഓണച്ചിത്രമായി ...\nധ്യാന് ശ്രീനിവാസന് നിവിന് പോളിയെ നായകനാക്കി ഒരുക്കിയ 'ലവ് ആക്ഷന് ഡ്രാമ' മൂന്നാം വാരത്തിലേക്ക് കടന്നു. നിറഞ്ഞ സദസിലാണ് ചിത്രത്തിന്റെ പ്രദര്‍ശനം ഇപ്പോഴും നടക്കുന്നത്. ഈ മാസം ...\nവര്‍ഷങ്ങള്‍ക്ക് ശേഷം ദക്ഷിണേന്ത്യന് ലേഡീ സൂപ്പര് സ്റ്റാര് നയന്‍താര മലയാള വെള്ളിത്തിരയിലേയ്ക്ക് മടങ്ങി വരുന്ന ചിത്രമാണ് ലൗ ആക്ഷന് ഡ്രാമ. നിവിന് പോളി നായകനായി എത്തുന്ന ചിത്രത്തിന്റെ ...\nധ്യാന് ശ്രീനിവാസന് നിവിന് പോളിയെ നായകനാക്കി ഒരുക്കിയ 'ലവ് ആക്ഷന് ഡ്രാമ' എന്ന ചിത്രത്തിലെ കിടിലന് സോങ് ടീസര് അണിയറപ്രവര്‍ത്തകര് പുറത്തുവിട്ടു. 'കുടുക്ക് പൊട്ടിയ കുപ്പായം' എന്ന് ...\nധ്യാന് ശ്രീനിവാസന് നിവിന് പോളിയെ നായകനാക്കി സംവിധാനം ചെയ്ത 'ലവ് ആക്ഷന് ഡ്രാമ'യുടെ റിലീസ് തീയതി പ്രഖ്യാപിച്ചു. നിവിന് പോളി-നയന്‍താര ജോഡി ആദ്യമായി ഒന്നിക്കുന്ന ചിത്രം കൂടിയാണിത്. ...\nനയന് താരയും നിവിന് പോളിയും പ്രധാനവേഷങ്ങളിലെത്തുന്ന ലവ് ആക്ഷന് ഡ്രാമയുടെ ടീസര് പുറത്തിറങ്ങി. ധ്യാന് ശ്രീനിവാസന് ആദ്യമായി സംവിധാനം ചെയ്യുന്ന ചിത്രത്തിന്റെ ടീസര് മോഹന് ലാലും പ്രണവ് ...


തീവ്രത പരിശീലന പരിപാടിക്ക് വേവിക്കുക എങ്ങനെ - രീതി മിയാ\nഹൈ ഇന്റർവെൻൻ ഇന്റൻസിറ്റി ട്രെയിനിംഗിൽ താപം പ്രാധാന്യം\n"ചൂടുപിടിപ്പിക്കൽ" എന്ന വാക്ക് നിങ്ങൾ കാണുമ്പോഴോ കേൾക്കുകയോ ചെയ്യുമ്പോൾ എന്താണ് മനസ്സിൽ വരിക?\nനിങ്ങൾ ഇന്നോ അതിലധികമോ ഇല്ലാത്തവരാണോ എന്ന് ചിന്തിക്കുന്നതിൽ പ്രശ്നമില്ലെങ്കിൽ നിങ്ങൾ ഒറ്റയ്ക്കല്ലെന്ന് നിങ്ങൾക്കറിയണം. വേനൽക്കാലത്ത് അസ്വാസ്ഥ്യമുണ്ടാകുന്നത് പലപ്പോഴും വിരസതയുളവാക്കുന്നതായി തോന്നിയിട്ടുണ്ട്, അതുകൊണ്ടുതന്നെ ആളുകൾ അത് മതിയാവില്ല. മുൻകാലങ്ങളിൽ സമാനമായ വികാരങ്ങളുണ്ടായിരുന്നതുകൊണ്ട്, ഞങ്ങൾ അതിനെ വിളിക്കുന്നതുപോലെ പെരുമാറ്റച്ചട്ടങ്ങൾ ഉണ്ടാക്കുന്ന രീതിയോ അല്ലെങ്കിൽ പ്രീഹബിലിറ്റേഷൻ റൌട്ടീവോ ഉണ്ടാക്കുന്നതിനുള്ള പ്രത്യേക പരിശ്രമങ്ങൾ നടത്തിയിട്ടുണ്ട്, അത് വളരെ രസകരമായ ഫിറ്റ്നസ് താല്പര്യക്കാർക്ക് പോലും ആകർഷകമാണ്, അല്ലാതെ ആളുകൾ അതിനെ അവഗണിക്കില്ല. എന്നാൽ കൂടുതൽ പോകുന്നതിനു മുമ്പ്, ഊഷ്മളത സംബന്ധിച്ചുള്ള അടിസ്ഥാന ചോദ്യം ശ്രദ്ധയിൽപ്പെടുത്താം അത് ചെയ്യാനുള്ള കാരണം എന്താണ്?\nശിശുവിനെപ്പോലെ ഉറങ്ങുക. പെട്ടെന്ന്, ലൈറ്റുകൾ മുന്നോട്ടുപോയി, നിങ്ങളുടെ നികുതി റിട്ടേൺ തകരാറിലാക്കിയ ഒരാൾ അവിടെ പൂരിപ്പിക്കാൻ എത്തി. അപ്പോൾ, അതേ സമയം, നിങ്ങളുടേത് ചൊവ്വയുടെ കാലാവസ്ഥ എങ്ങനെയുണ്ടെന്ന് ചോദിച്ചേക്കാം, നിങ്ങളുടെ മുത്തശ്ശിയുടെ പേരുകൾ എന്താണെന്നും, ആറ് വ്യത്യസ്ത ഇൻഷുറൻസ് പദ്ധതികളിൽ ഏതാണ് നിങ്ങൾ സ്വീകരിക്കാൻ തയ്യാറാണെന്നും തീരുമാനിക്കുക. നിങ്ങൾക്ക് എല്ലാം നിയന്ത്രണത്തിലുണ്ടോ? നിങ്ങൾ അത് മുൻകൂട്ടി ചൂടാക്കി ഇല്ലാതെ ചലിക്കുന്ന സമ്മർദ്ദം എങ്കിൽ നിങ്ങളുടെ ശരീരം സംഭവിക്കുന്നു. നിങ്ങളുടെ ശരീരം പെട്ടെന്നു ഉണങ്ങി, നിങ്ങളുടെ മസ്തിഷ്കം ഒരു സന്ദേശം അയയ്ക്കുന്നു, എന്നാൽ എല്ലാം മന്ദഗതിയിലാണ് സംഭവിക്കുന്നത്. നിങ്ങളുടെ ശരീരത്തിലെ എല്ലാ സെല്ലുകളും "എന്താണ് ഇപ്പോൾ?" നിങ്ങളുടെ ശരീരം ഒരു ഭാഗം ബ്രേക്കുകൾ, മറ്റൊരു ഭാഗം ഭയം, ബാക്കി ഭാഗങ്ങൾ എന്നിവ മാത്രമാണ്. പെട്ടെന്നു സമ്മർദ്ദം അടച്ചിട്ടില്ലെങ്കിലും, ഇപ്പോഴും ഒരു ആവശ്യകതയുടെ സമയത്ത് ശരീരം നിങ്ങളുടെ രക്തചംക്രമണം വേഗത്തിലാക്കാൻ സമയമില്ല. ഫലത്തെക്കാൾ വേഗം സാധാരണ വേദനയല്ല.\nനീ സ്വയം ഉണർന്ന് കൊള്ളുക.\nതീർച്ചയായും അത് (നരകം) ഗൌരവമുള്ള കാര്യങ്ങളിൽ ഒന്നാകുന്നു. ധൈര്യശാലിയായ ശരിയായ രീതി നിങ്ങളുടെ ശരീരം മുന്നോട്ടുപോകാൻ തയ്യാറാകുന്നു. മസിൽ കോശങ്ങൾ കരാർ നടത്താൻ തയ്യാറെടുക്കുന്നു, ആസിഡുകളെ നീക്കം ചെയ്യുന്നതിൽ രക്തചംക്രമണം ഫലപ്രദമാണ്, സമ്മർദ്ദം ചെലുത്താൻ പിന്തുണയും / ബന്ധിത ടിഷ്യുകളും തയ്യാറാണ്. വിളക്ക് ഊതുക, നിങ്ങളുടെ ശരീരം ഉണരുക, പൂർണ്ണമായ പ്രവർത്തനത്തിനായി ഒരുങ്ങിയിരിക്കുക.\nനാഡീവ്യവസ്ഥ, സന്ധികൾ, സന്ധിവേദന എന്നിവയ്ക്കായി ഉണർവുണ്ടാക്കുന്നതിന് ഇത് വളരെ പ്രധാനമാണ്.ഇത് സാധ്യമായ കാര്യക്ഷമതയും സുരക്ഷിതത്വവും ഉറപ്പാക്കുന്നു. വലിച്ചുനീട്ടുന്ന പേശികളും ഉളുക്കുകളും ഒഴിവാക്കാൻ പേശികളെ കുത്തിവയ്ക്കുക എന്നതാണ് പ്രധാന ലക്ഷ്യം. കേടായ സന്ധികൾക്കും അനുകൂല / ബന്ധിത ടിഷ്യുമുള്ളതിനേക്കാൾ വളരെ മെച്ചപ്പെട്ട പേശികളെ ശരീരം ഉണർത്തുന്നു. നാഡീവ്യവസ്ഥ "ഉറങ്ങുക" ആണെങ്കിൽ, പേശികൾ പരിക്കേൽപ്പിക്കുന്നതാണ്, പ്രത്യേകിച്ചും വേഗത്തിൽ ചലിക്കുന്ന. തീർച്ചയായും, നിങ്ങളുടെ പേശികളുടെ ചൂട് പരിക്കുകൾ ഒഴിവാക്കാനും പരിശീലനത്തിൻറെ ഫലപ്രാപ്തി നിർണ്ണയിക്കാനും വളരെ പ്രധാനമാണ്. പേശികൾ "ഭയപ്പെടുത്തി", "ബ്രേക്കുകൾ ഹിറ്റ്" ചെയ്യാൻ തുടങ്ങിയിട്ടും നിങ്ങളുടെ ശരീരം കേൾക്കാൻ ശ്രദ്ധിക്കേണ്ടത് പ്രധാനമാണ്. വേഗത വർദ്ധിപ്പിക്കാനുള്ള സാദ്ധ്യതകൾ നീണ്ടുനിൽക്കുന്നതിനു മുമ്പു മാത്രം നീണ്ടു നില്ക്കുന്നതും വേഗത്തിൽ നീക്കം ചെയ്യേണ്ടതുണ്ടായിരിക്കണം.വിയർപ്പ് നല്ലതാണ്, എന്നാൽ അങ്ങേയറ്റം ഉത്തേജനം ഉണർത്തുന്നത് സാധാരണ വ്യായാമത്തിന് അനാവശ്യമായി കുഴപ്പമില്ല.\nഉത്സുകേതര രീതി രീതി മെഷ്യ\nശരിയായ രീതി മജീഷ്യൻ വ്യായാമം ആരംഭിക്കുന്നതിന് മുമ്പ്, ഒരു വിരളമായി പതിവ് നടത്തപ്പെടുന്നു, അതു യഥാർത്ഥ രീതി മിയാ.\nഅതുമല്ലെങ്കിൽ അവർക്കെതിരിൽ പ്രീബനെക്കുറിച്ച് എന്താണ് നല്ലത്? തീർച്ചയായും, ഏറ്റവും പ്രധാന കാര്യം ലക്ഷ്യത്തെ അനുസരിക്കുന്നു. ശരീരത്തിന്റെ എല്ലാ ഭാഗങ്ങളും പ്രത്യേകം, ശരീരഭാരം കുറയ്ക്കാനുള്ള പരിശീലനങ്ങളിൽ നിന്ന് ഉണരുന്ന, ആസ്വാദ്യകരവും, വിനോദവും,. എന്നിരുന്നാലും, ഞങ്ങൾ കുറച്ചുകൂടി നോക്കി. ഞങ്ങളുടെ മുൻപിൽ, "ആരോഗ്യകരമായ" ആഴത്തിലുള്ള മുറിവ് നിങ്ങളുടെ പിൻഭാഗത്തും മുട്ടുകൾക്കും, മഴു, മുത്തശ്ശി, തോളിൽ വ്യായാമം ചെയ്യൽ എന്നിവയും ഉൾപ്പെടുന്നു. ഇത് ശരീരത്തിന് കൂടുതൽ ആവശ്യമുള്ള ശരീരഭാരം കർശനമാക്കാനും. വീഡിയോ പിന്തുടർന്ന് ലളിതവും വേഗത്തിലുള്ളതുമായ ഒരു നല്ല കോംപാക്ട് പാക്കേജ് Source .


മധ്യപ്രദേശിൽ ബിജെപിക്ക് തിരിച്ചടി; സർക്കാരിന് അനുകൂലമായി രണ്ട് ബിജെപി എംഎൽഎമാർ\nമധ്യപ്രദേശ് നിയമസഭയിൽ രണ്ട് ബിജെപി എംഎൽഎമാർ കമൽനാഥ് സർക്കാരിന് അനുകൂലമായി വോട്ട് ചെയ്തു. ക്രിമിനൽ നിയമ ഭേദഗതി ബിൽ പാസാക്കുന്നതിനിടെയാണ് ബിജെപി എംഎൽഎമാർ കോൺഗ്രസിന് അനുകൂലമായി വോട്ടു ചെയ്തത്. നാരായൺ ത്രിപാഠി, ശരദ് കോൾ എന്നിവരാണ് വോട്ടു ചെയ്ത് ബിജെപിയെ ഞെട്ടിച്ചത്. ഇരുവരും കോൺഗ്രസിൽ ചേരുമെന്ന് റിപ്പോർട്ടുണ്ട്.\nവോട്ടെടുപ്പിന് പിന്നാലെ ബിജെപിയെ വിമർശിച്ച് മുഖ്യമന്ത്രി കമൽനാഥ് രംഗത്തെത്തി. എല്ലാദിവസവും ബിജെപി പറയാറുണ്ട് തങ്ങൾ ന്യൂനപക്ഷ സർക്കാരാണെന്നും ഏതുദിവസവും താഴെപ്പോകാമെന്നും. എന്നാൽ ഇന്ന് സഭയിൽ രണ്ട് ബിജെപി എംഎൽഎമാർ തങ്ങളുടെ സർക്കാരിന് അനുകൂലമായി വോട്ട് ചെയ്തുവെന്ന് മുഖ്യമന്ത്രി പറഞ്ഞു.\n231 അംഗ നിയമസഭയിൽ 121 എംഎൽഎമാരുടെ പിന്തുണയോടെയാണ് കമൽനാഥ് സർക്കാർ ഭരണം നടത്തുന്നത്. നിയമസഭ തെരഞ്ഞെടുപ്പിൽ 114 സീറ്റുകളിൽ വിജയിച്ച കോൺഗ്രസ്, ബിഎസ്പിയുടെയും സ്വതന്ത്ര എംഎൽഎമാരുടെയും പിന്തുണയോടെയാണ് സർക്കാർ രൂപീകരിച്ചത്. ബിജെപിക്ക് 109 എംഎൽഎമാരാണുള്ളത്.\nRead more on: Kamal Nath | madhya pradesh\nലവ് ജിഹാദിനെതിരെ നിയമനിർമാണത്തിനൊരുങ്ങി മധ്യപ്രദേശ്; ശിക്ഷ അഞ്ച് വർഷം വരെ കഠിന തടവ്\nമധ്യപ്രദേശ് മുൻ മുഖ്യമന്ത്രി കമൽനാഥിന്റെ സ്റ്റാർ ക്യാപെയ്‌നർ പദവി റദ്ദാക്കിയ നടപടി സുപ്രിം കോടതി സ്റ്റേ ചെയ്തു\nതെരഞ്ഞെടുപ്പ് കമ്മീഷനെതിരെ കോണ്‍ഗ്രസ് നേതാവ് കമല് നാഥ് നല്‍കിയ ഹര്‍ജി സുപ്രിംകോടതി ഇന്ന് പരിഗണിക്കും\nപതിനാറാം കുഞ്ഞിന് ജന്മം നൽകി; 45കാരി മരണത്തിന് കീഴടങ്ങി


പ്രീമിയർ ലീഗ് കിരീടം നേടാനുറപ്പിച്ച് മാഞ്ചസ്റ്റർ സിറ്റി, ലാലിഗ സൂപ്പർതാരവുമായി കരാറിലെത്തി\nഅടുത്ത സീസണിൽ പ്രീമിയർ ലീഗ് കിരീടം നേടാനുള്ള തയ്യാറെടുപ്പുകൾക്കായി ലാലിഗ ക്ലബായ വലൻസിയയുടെ ഫെറൻ ടോറസ് മാഞ്ചസ്റ്റർ സിറ്റിയിലേക്ക്. മെസ്റ്റലയിൽ ഒരു വർഷത്തേക്ക് കൂടി കോൺട്രാക്ട് കൂടിയുള്ള ഇരുപതുകാരനായ താരം കരാർ പുതുക്കി അവിടെ തുടരാനുള്ള ഓഫറുകൾ നിരസിച്ചിരിക്കുയാണ്.\nബുധനാഴ്ച പ്രീമിയർ ലീഗ് ക്ലബും താരത്തിന്റെ ഏജന്റുമായുള്ള കൂടിക്കാഴ്ചയിൽ ഫെറൻ സിറ്റിയിൽ ചേരാൻ സമ്മതിച്ചെന്ന് യൂറോ സ്പോർട്ട് റിപ്പോർട്ടു ചെയ്യുന്നു. വലൻസിയയുമായി ഒരു വർഷത്തെ കരാർ മാത്രം ബാക്കിയുള്ള താരത്തിന്റെ ട്രാൻസ്ഫറിനായി സിറ്റി എത്ര തുക ചിലവഴിക്കേണ്ടി വരുമെന്നതു വ്യക്തമല്ല.\nManchester City have reacheda'total agreement' to make Valencia winger Ferran Torres their first signing of the summer – report #MCFC https://t.co/zW53UUzkgD\n— footballespana (@footballespana_) July 15, 2020\n100 മില്ല്യൺ യൂറോയാണ് ഫെറനെ വിട്ടു നൽകാനുള്ള റിലീസിംഗ് തുക. എന്നാൽ ഒരു വർഷം മാത്രമേ കരാറിൽ ബാക്കിയുള്ളൂ എന്നതു കൊണ്ട് അതിനേക്കാൾ കുറഞ്ഞ തുകക്ക് താരത്തെ സ്വന്തമാക്കാൻ മാഞ്ചസ്റ്റർ സിറ്റിക്കു കഴിയുമെന്നതു തീർച്ചയാണ്.\nസിഎഎസിന്റെ വിധിപ്രകാരം യൂറോപ്യൻ ടൂർണമെന്റിൽ പങ്കെടുക്കാനുള്ള വിലക്കു നീങ്ങിയ സിറ്റിയ്ക്ക് ക്ലബിന്റെ ഭാവി പ്രവർത്തനങ്ങൾക്കായി പണം മുടക്കുന്നതിൽ തടസ്സമില്ല. ബയേൺ മ്യൂണിക്കിലേക്കു പോയ ലിറോയ് സാനേക്കു പകരക്കാരനെ തിരയുന്ന പെപ് ഗ്വാർഡിയോളയ്ക്ക് ഫെറാൻ ടീമിലെത്തുന്നത് മുതൽക്കൂട്ടായിരിക്കും


'ഫോം ഇല്ലാതിരുന്നത് കൊണ്ടല്ല ഒഴിവാക്കിയത്'; ഡേവിഡ് വാര്‍ണറെ ഹൈദരാബാദ് തഴഞ്ഞതില് വിശദീകരണം... » NEWS 22\nHome/Breaking News/‘ഫോം ഇല്ലാതിരുന്നത് കൊണ്ടല്ല ഒഴിവാക്കിയത്’; ഡേവിഡ് വാര്‍ണറെ ഹൈദരാബാദ് തഴഞ്ഞതില് വിശദീകരണം…\n‘ഫോം ഇല്ലാതിരുന്നത് കൊണ്ടല്ല ഒഴിവാക്കിയത്’; ഡേവിഡ് വാര്‍ണറെ ഹൈദരാബാദ് തഴഞ്ഞതില് വിശദീകരണം…\nNEWS22 EDITOR3weeks ago\tBreaking News, Latest News, Slider, Sports Leaveacomment 20 Views\nസണ്‍റൈസേഴ്‌സ് ഹൈദരാബാദിന്റെ പ്ലേയിങ് ഇലവനില് നിന്ന് ഡേവിഡ് വാര്‍ണറെ മാറ്റി നിര്‍ത്തിയത് ഫോം ഇല്ലാത്തതിന്റെ പേരില് അല്ലെന്ന് പരിശീലകന് ബ്രാഡ് ഹാഡ്ഡിന്. വേണ്ടത്ര മാച്ച് പ്രാക്ടീസ് ലഭിക്കാതിരുന്നതിന്റെ പേരിലാണ് പ്ലേയിങ് ഇലവനില് ഉള്‍പ്പെടാതിരുന്നത് എന്നാണ് ഹാഡ്ഡിന് പറയുന്നത്.\nഐപിഎല്ലില് നിന്ന് തഴയപ്പെട്ടെങ്കിലും ട്വന്റി20 ലോകകപ്പില് മൂന്ന് അര്‍ധ ശതകമാണ് വാര്‍ണര് നേടിയത്. 48.16 ബാറ്റിങ് ശരാശരിയില് കണ്ടെത്തിയത് 289 റണ്‍സ്. ട്വന്റി20 ലോകകപ്പ് ഫൈനലില് ആണ് അതില് ഒരു അര്‍ധ ശതകം വന്നത്. മാച്ച് പ്രാക്ടീസ് മാത്രമാണ് വാര്‍ണര്‍ക്ക് വേണ്ടിയിരുന്നത്. ഫോം നഷ്ടപ്പെട്ട് നില്‍ക്കുകയായിരുന്നില്ല വാര്‍ണര് ഐപിഎല്ലില്. കുറച്ച് മാച്ച് പ്രാക്ടീസ് മാത്രമാണ് വാര്‍ണര്‍ക്ക് അവിടെ വേണ്ടിയിരുന്നത്.\nനെറ്റ്‌സില് പന്ത് കൃത്യമായി ഹിറ്റ് ചെയ്യാന് വാര്‍ണര്‍ക്ക് കഴിഞ്ഞിരുന്നു. ക്രീസില് കുറച്ച് സമയം ചിലവഴിച്ച് താളം വീണ്ടെടുക്കുകയേ വേണ്ടിയിരുന്നുള്ളു വാര്‍ണര്‍ക്ക്, ഹൈദരാബാദ് പരിശീലകന് ഹാഡ്ഡിന് പറഞ്ഞു. ട്വന്റി20 ലോകകപ്പ് അടുത്ത് നില്‍ക്കെ ഐപിഎല് ടീമില് നിന്ന് വാര്‍ണര് തഴയപ്പെട്ടത് ഓസീസ് ആരാധകരെ ആശങ്കയിലാക്കിയിരുന്നു. എന്നാല് ട്വന്റി20 ലോകകപ്പിലെ റണ്‍വേട്ടയില് രണ്ടാമതെത്തിയാണ് വാര്‍ണര് ശക്തമായി തിരിച്ചെത്തിയത്.\nPrevious അത്തരക്കാരല്ല ഞങ്ങള്. ഏത് രാജ്യത്ത് പോയാലും ആരും അങ്ങനെയൊന്നും ചെയ്യാന് പാടില്ല; ഫിറോസ് ചുട്ടിപ്പാറയുടെ ട്വിസ്റ്റ്…\nNext അറബിക്കടലില് പുതിയ ന്യൂനമര്‍ദം; മൂന്ന് ജില്ലകളില് ഇടിയോട് കൂടിയ മഴയ്ക്കും ശക്തമായ കാറ്റിനും സാധ്യത…\nനടന് ബാബുരാജ് ‘എടുത്തെറിഞ്ഞ്’ വിശാലിന് പരിക്ക്.\nമോര്‍ഫ് ചെയ്ത ചിത്രം : മന്ത്രി വി ശിവന്‍കുട്ടി ഡി ജി പിയ്ക്ക് പരാതി നല്‍കി…


HomeNewsഅവിഹിതബന്ധത്തെ ചോദ്യം ചെയ്ത ഭര്‍ത്താവിനെ കൊലപ്പെടുത്തിയ ശേഷം കെട്ടിതൂക്കി; ഭാര്യയും സുഹൃത്തുക്കളും കൗമാരക്കാരുമടക്കം അഞ്ചുപേര് അറസ്റ്റില്\nമംഗളൂരു: അവിഹിതബന്ധത്തെ ചോദ്യം ചെയ്ത ഭര്‍ത്താവിനെ കൊലപ്പെടുത്തിയ ശേഷം കെട്ടിത്തൂക്കിയ സംഭവത്തില് ഭാര്യയും സുഹൃത്തുക്കളും കൗമാരക്കാരും ഉള്‍പ്പെടെ അഞ്ചുപേരെ പോലീസ് അറസ്റ്റ് ചെയ്തു.[www.malabarflash.com]\nകുന്താപുരം അമ്പാരു മൊഡുബാഗെ വിവേക് നഗറിലെ നാഗരാജിനെ(36) കൊലപ്പെടുത്തിയ കേസില് പ്രതികളായ ഭാര്യ മമത (34), സുഹൃത്തുക്കളായ കുമാര്, ദിനകര് എന്നിവരെയും രണ്ട് കൗമാരക്കാരെയുമാണ് കുന്താപുര പോലീസ് അറസ്റ്റ് ചെയ്തത്. മമതയെയും സുഹൃത്തുക്കളെയും കോടതി റിമാണ്ട് ചെയ്തു. കൗമാരക്കാരെ ജൂവനൈല് ഹോമിലേക്ക് മാറ്റി.\nഒക്ടോബര് 18ന് വൈകുന്നേരം 6.30നും ഒക്ടോബര് 19ന് രാവിലെ6മണിക്കും ഇടയിലുള്ള സമയത്ത് ഭര്‍ത്താവ് വീട്ടില് തൂങ്ങിമരിച്ചതായി കാണിച്ച് മമത നേരത്തെ പോലീസില് പരാതി നല്‍കിയിരുന്നു. മദ്യത്തിന് അടിമയായിരുന്ന നാഗരാജ് ജീവിതത്തില് നിരാശനായിരുന്നെന്നും അതിനാല് തന്നെ ആത്മഹത്യ ചെയ്തതാണെന്നും പരാതിയില് വ്യക്തമാക്കിയിരുന്നു. എന്നാല് നാഗരാജിന്റെ സഹോദരി നാഗരത്‌നയും മറ്റ് ചില ബന്ധുക്കളും മരണത്തില് സംശയം പ്രകടിപ്പിച്ചു.\nശങ്കരനാരായണ സര്‍ക്കാര് പ്രാഥമികാരോഗ്യ കേന്ദ്രത്തിലെ മോര്‍ച്ചറിയില് സൂക്ഷിച്ച മൃതദേഹത്തില് ശരീരത്തിലും കഴുത്ത് ഭാഗത്തും മുറിവേറ്റ പാടുകള് ഉള്ളതായി കുടുംബാംഗങ്ങള് കണ്ടെത്തി. ഇത് കൊലപാതകമാണെന്ന് സംശയിച്ച് നാഗരത്‌ന പോലീസില് പരാതി നല്‍കി.\nമരിക്കുന്നതിന് ഏതാനും ദിവസങ്ങള്‍ക്ക് മുമ്പ് നാഗരാജ് തന്നെ വിളിച്ച് തന്റെ ഭാര്യയും മറ്റ് ചിലരും തന്നെ ഉപദ്രവിക്കുന്നുവെന്ന് പറഞ്ഞതായി നാഗരത്‌ന പറഞ്ഞു. കൊലപാതകമാണെന്ന് തെളിയിക്കുന്ന പോസ്റ്റുമോര്‍ട്ടം റിപ്പോര്‍ട്ട് കൂടി പുറത്തുവന്നതോടെ നാഗരാജിന്റെ ഭാര്യയെ പോലീസ്‌ചോദ്യം ചെയ്തു. മറ്റ് നാലുപേരുടെ സഹായത്തോടെ താന് ഭര്‍ത്താവിനെ കൊലപ്പെടുത്തിയാണെന്ന് മമത പോലീസിനോട് സമ്മതിക്കുകയായിരുന്നു. ഇതോടെ പോലീസ് കൊലക്കുറ്റത്തിന് കേസെടുക്കുകയും പ്രതികള് അറസ്റ്റിലാകുകയും ചെയ്തു.\nശിവമോഗ ജില്ലക്കാരനായ നാഗരാജും മമതയും പത്ത് വര്‍ഷം മുമ്പ് പ്രണയിച്ചാണ് വിവാഹിതരായത്. ദമ്പതികള്‍ക്ക് മൂന്ന് കുട്ടികളുണ്ട്.\nArrested Crime Karnataka Mangaluru Murder-case News


മാര്‍പാപ്പയുടെ ഔദ്യോഗിക സെന്‍സറും ഒരു ഡൊമിനിക്കന് പുരോഹിതനുമായ നിക്കോലോ റിക്കാര്‍ഡി പുസ്തകം പരിശോധിച്ച ശേഷം പ്രസിദ്ധീകരിക്കാന് അനുവാദം കൊടുത്തു. പതിവുപോലെ ഈ പുസ്തകത്തിലും സൂര്യകളങ്കങ്ങളുടെ കണ്ടുപിടുത്തം സംബന്ധിച്ച് ജസ്യൂട്ട് പാതിരിയായ ക്രിസ്‌റ്റഫര് ഷീനറുമായുള്ള പഴയ വിരോധം വച്ച് അദ്ദേഹത്തെ പരിഹസിച്ച് ജെസ്യൂട്ടുകളുടെ ശത്രുത വര്‍ദ്ധപ്പിച്ചു. പക്ഷേ ഇത്തവണ മറ്റൊരു വലിയ ശത്രുവിനെ കൂടെ ഗലീലിയോ ഉണ്ടാക്കി. സുഹൃത്തും സംരക്ഷകനുമായ മാര്‍പാപ്പയെതന്നെ. ഭൂകേന്ദ്രസിദ്ധാന്തത്തെക്കുറിച്ച് മാര്‍പാപ്പക്കുണ്ടായിരുന്ന വാദങ്ങള് ഗലീലിയോ തന്റെ പുസ്തകത്തില്, ഗണിതശാസ്ത്രത്തിലൊന്നും വലിയ പിടിയില്ലാത്ത സിംപ്ലിസിയോ എന്ന കഥാപാത്രത്തിന്റെ വായിലാണ് തിരുകിയത്. ഇറ്റാലിയന് ഭാഷയില് സിംപ്ലിസിയോ എന്നാല് വിഡ്ഢി എന്നാണര്‍ത്ഥം. കോപ്പര്‍നിക്കസ് മാതൃക ഒരു അനുമാനം മാത്രമാണെന്ന് പുസ്‌തകത്തില് ചേര്‍ക്കാന് മാര്‍പാപ്പ നിര്‍ദേശിച്ചിരുന്നതും സിംപ്ലിസിയോ പറയുന്നതായാണ് ചേര്‍ത്തത്. തര്‍ക്കത്തിലെ മധ്യസ്ഥന് പറയേണ്ടിയിരുന്ന കാര്യം ഭൂകേന്ദ്രസിദ്ധാന്തത്തെ അനുകൂലിക്കുന്ന ആള് തന്നെ, അതും ഒരു വിഡ്ഢി പറയുന്നത് എങ്ങനെ ശരിയാകും? ഇതൊക്കെ മാര്‍പാപ്പക്ക് നീരസമുണ്ടാക്കി. ഇത് ഗലീലിയോ മനഃപ്പൂര്‍വ്വം ചെയ്താണെന്നും അല്ലെന്നും രണ്ടു പക്ഷമുണ്ട്. (ഒന്നും പറയാന് പറ്റില്ല. വെറുതെയിരിക്കുന്നവന്റെ അണ്ണാക്കിലിട്ടു കുത്തി കടി മേടിക്കുന്നത് അദ്ദേഹത്തിന്റെ സ്ഥിരം സ്വഭാവമാണല്ലോ.) പക്ഷേ ഗലീലിയോവിനെ വീണ്ടും വിചാരണ ചെയ്യാനുള്ള ഏറ്റവും പ്രധാന കാര്യം ഇതൊന്നുമല്ലായിരുന്നു എന്ന് പുതിയ ചരിത്രകാരന്മാര് പറയുന്നു.\nഇവിടെ അക്കാലത്തെ വത്തിക്കാന് രാഷ്ട്രീയം കൂടി പറയേണ്ടതുണ്ട്. പ്രൊട്ടസ്റ്റന്റുകാരും കത്തോലിക്കരും തമ്മിലുള്ള മുപ്പതു വര്‍ഷ യുദ്ധം (thirty years war) കൊടുമ്പിരി കൊണ്ട കാലമാണത്. പ്രൊട്ടസ്റ്റന്റ് പക്ഷമായ സ്വീഡന് കത്തോലിക്കരായ ഫ്രാന്‍സിന്റെ സഹായത്തോടെ റോമന് ചക്രവര്‍ത്തിയായ ഫെര്‍ഡിനാന്റ് ഒന്നാമനെതിരെ തിരിഞ്ഞപ്പോളും മാര്‍പാപ്പ ഫ്രാന്‍സിനെ തുടന്നും പിന്തുണച്ചു. ഇത് സ്പെയിനിലെ കര്‍ദ്ദിനാള്‍മാര്‍ക്ക് ഇഷ്ട്ടപ്പെട്ടില്ല. അവര് മാര്‍പാപ്പക്കെതിരെ കലാപക്കൊടി ഉയര്‍ത്തി. മാര്‍പാപ്പ വിശ്വാസ ശത്രുക്കളുടെ പക്ഷത്താണ്. അദ്ദേഹത്തിന് ക്രിസ്തുമതത്തെ സംരക്ഷിക്കാന് സാധിക്കുന്നില്ല. സ്പാനിഷ് കര്‍ദ്ദിനാള് ഗാസ്പര് ഡി ബോര്‍ഗിയ കൌണ്‍സില് വിളിച്ചുകൂട്ടി മാര്‍പ്പാപ്പക്ക് മതത്തെ സംരക്ഷിക്കാനുള്ള കഴിവും മനസ്സും ഉണ്ടോ എന്ന് പരിശോധിക്കണമെന്ന് ആവശ്യപ്പെട്ട് ബഹളമുണ്ടാക്കി. അര്‍ബന് എട്ടാമന് മാര്‍പാപ്പയുടെ അധികാരത്തിനും ജീവനും വരെ ഭീഷണി ഉയര്‍ന്ന ഈ സമയത്താണ് ഗലീലിയോയുടെ പുസ്തകം വരുന്നത്. ഗലീലിയോയുമായുള്ള സുഹൃത്ത് ബന്ധത്തേക്കാള് പ്രധാനം സ്വന്തം ജീവനും അധികാരവുമായി.\nമാര്‍പാപ്പ താന് കത്തോലിക്കാ വിശ്വാസത്തിന്റെ സംരക്ഷകനാണ് എന്ന് പൊതുജന സമക്ഷം തെളിയിക്കാന് നിര്‍ബന്ധിതനായി. അടിയന്തിരമായി ഒരു ബലിയാടിനെ വേണ്ടിയിരുന്നു. അതിന് ഗലീലിയോയെക്കാള് മികച്ച ഒരാളെ കിട്ടാനില്ല. യൂറോപ്പിലെങ്ങും പ്രശസ്തന്, പിസ സര്‍വ്വകലാശാലയിലെ മുഖ്യഗണിതശാസ്‌ത്രജ്ഞന്, ടസ്കനിയിലെ ആസ്ഥാനശാസ്‌ത്രജ്ഞന്, പ്രസിദ്ധമായ ലൈസീന് അക്കാഡമിയിലെ അംഗം, സര്‍വ്വോപരി തന്റെ ഉറ്റ സുഹൃത്തും ആശ്രിതനും. അത്തരമൊരു പ്രമാണിയെപോലും മതത്തിനു വേണ്ടി വിചാരണ ചെയ്യാനും, അതിന്റെ നന്മക്കായി കഠിനമായി ശിക്ഷിക്കാനും തനിക്ക് ഒരു മടിയുമില്ല എന്ന് എല്ലാവര്‍ക്കും കാണിച്ചുകൊടുക്കാനുള്ള സുവര്‍ണ്ണാവസരം. അങ്ങനെ ഗലീലിയോക്കെതിരെ1633 ല് മാര്‍പാപ്പയുടെ നിര്‍ദേശപ്രകാരം രണ്ടാമത്തെ കുറ്റവിചാരണ നടക്കുന്നു.1616 ലെ വിചാരണയിലെ ഉത്തരവ് പുതിയ പുസ്തകം എഴുതുക വഴി അദ്ദേഹം ലംഘിച്ചു എന്നായിരുന്നു കുറ്റം.\nവിചാരണക്കിടെ ചില ചതികള് നടന്നതായാണ് സംശയിക്കപ്പെടുന്നത്.1616 ലെ ആദ്യ വിചാരണയില് ഒരു ഹൈപ്പോതെസിസ് ആയി പോലും കോപ്പര്‍നിക്കന് സിദ്ധാന്തം ചര്‍ച്ച ചെയ്യാന് പാടില്ല എന്നായിരുന്നു വിധി എന്ന് കാണിക്കുന്ന ഒരു രേഖ സമര്‍പ്പിക്കപ്പെട്ടു. അന്നത്തെ വിചാരണയുടെ തലവനായിരുന്ന ബെല്ലാര്‍മ്മിന്റേയോ ഗലീലിയോയുടെയോ ഒപ്പോ സീലോ ഇല്ലാത്തത്. (അത് ശത്രുക്കള് കൃത്രിമമായി സൃഷ്ടിച്ചതാണ് എന്നാണ് അനുമാനം.) അത്തരമൊരു രേഖ ഇല്ലായിരുന്നു എന്നും താന് അത് കണ്ടിട്ടേയില്ല എന്നും ഗലീലിയോ ആണയിടുന്നു. ഹൈപ്പോതെസിസ് എന്ന രീതിയില് കോപ്പര്‍നിക്കന് സിദ്ധാന്തം പഠിപ്പിക്കാന് തനിക്ക് അനുവാദം കിട്ടിയിട്ടുണ്ടെന്ന് അവകാശപ്പെട്ട് അത് തെളിയിക്കുന്ന ബെല്ലാര്‍മ്മിന്റെ കത്തും ഗലീലിയോ ഹാജരാക്കുന്നു.\nബെല്ലാര്‍മ്മിന്റെ കത്തിന്റെ വെളിച്ചത്തിലും ആദ്യ വിചാരണയില് നടപടിക്രമങ്ങളിലെ പാളിച്ചകള് ബോധ്യപ്പെട്ടതുകൊണ്ടും (ബെല്ലാര്‍മ്മിന്റേയും ഗലീലിയോയുടെയും ഒപ്പില്ലാത്ത രേഖ) ഒരു ഒത്തുതീര്‍പ്പ് നിര്‍ദേശിക്കപ്പെടുന്നു. (ഇന്‍ക്വിസിഷന് കമ്മിഷണര് ഒരു ദിവസം നേരിട്ട് ഗലീലിയോയുമായി രഹസ്യമായി സംസാരിക്കുന്നു. ശരിക്കും ഒതുതീര്‍പ്പ് വ്യവസ്ഥകള് എന്തായിരുന്നു എന്ന് ഒരിക്കലും ലോകം അറിയില്ല. ആ സംഭാഷണത്തേക്കുറിച്ച് ഒരു രേഖയുമില്ല.) ഗലീലിയോ താരതമ്യേന ലഘുവായ, കോപ്പര്‍നിക്കന് ആശയത്തെ പിന്തുണച്ചു എന്ന കുറ്റം സമ്മതിച്ചാല് മതകോടതിയുടെ മുന് ഉത്തരവ് ലംഘിച്ചു എന്ന കൂടുതല് ഗൌരവമുള്ള കുറ്റം ഒഴിവാക്കാം.\nഏറ്റവും നിസ്സാരമായതും ഏറ്റവും ഗൌരവമുള്ളതുമായ മതദൂഷണങ്ങളുടെ ഇടയിലുള്ള ഒരു ഇടത്തരം കുറ്റമായ ”മതനിന്ദ ചെയ്തതായി ശക്തമായ സംശയം” (vehement suspicion of heresy) ഗലീലിയോ ചെയ്തതായി മതകോടതി വിധിക്കുന്നു. അദ്ദേഹത്തിന്റെ എല്ലാ പുസ്തകങ്ങളും, ഭാവിയില് എഴുതിയേക്കാവുന്നതടക്കം നിരോധിക്കുന്നു, ജീവപര്യന്തം തടവു ശിക്ഷയും വിധിക്കുന്നു. വിവാദ പുസ്തകം സെന്‍സര് ചെയ്ത ഫാദര് റിക്കാര്‍ഡിയെ സ്ഥാനത്തു നിന്ന് പുറത്താക്കുന്നു. ഗലീലിയോ താന് മനഃപ്പൂര്‍വ്വമല്ലാതെ, വായനക്കാര്‍ക്ക് കോപ്പര്‍നിക്കന് സിദ്ധാന്തം സത്യമാണ് (ഹൈപ്പോതെസിസ് അല്ല) എന്ന ധാരണയുണ്ടാകുന്ന വിധത്തില് എഴുതാനിടയായി എന്ന് കുറ്റസമ്മതം നടത്തുന്നു. തെറ്റായ വിശ്വാസങ്ങള് ഉപേക്ഷിക്കുന്നതായി വേദഗ്രന്ഥത്തില് തൊട്ട് പ്രതിജ്ഞ (Abjuration) ചെയ്യുന്നു. ”എന്നാലും അത് ചലിക്കുന്നുണ്ട്” (Eppur si muove) എന്ന് അദ്ദേഹം പതുക്കെ പറഞ്ഞതായി ഒരു കഥയുണ്ട്. (അതും ഒരു മിത്താണ്. എല്ലാ മതം v/s ശാസ്ത്രം മിത്തുകളെയും പോലെ ഈ കഥയും പതിനെട്ടാം നൂറ്റാണ്ടിലാണ് ആദ്യം പ്രത്യക്ഷപ്പെടുന്നത്.)\nഇന്‍ക്വിസിഷന്റെ വിധിയും ഗലീലിയോ സഭയോട് മാപ്പപേക്ഷിച്ചതും (Abjuration) യൂറോപ്പിലെങ്ങും ഇടവകകള് തോറും വ്യാപകമായി പ്രചരിപ്പിക്കപ്പെട്ടു. മാര്‍പ്പാപ്പയുടെ പ്രത്യേക നിര്‍ദ്ദേശപ്രകാരമായിരുന്നു അത്. ഗലീലിയോ സംഭവം ക്രിസ്ത്യാനികള് ആരും അറിയാതെ പോകരുത് എന്ന് അദ്ദേഹത്തിന് നിര്‍ബന്ധമുണ്ടായിരുന്ന പോലെ. എതിരാളി എത്ര ഉന്നതനായാലും തന്റെ സ്വന്തകാരനായാല് പോലും ക്രൈസ്തവ വിശ്വാസത്തെ താന് സംരക്ഷിക്കും എന്ന് അങ്ങനെ മാര്‍പാപ്പ ലോകത്തിനു കാണിച്ചു കൊടുത്തു. സൂത്രം വിജയിച്ചു എന്നു വേണം കരുതാന്. അര്‍ബന് എട്ടാമന് മാര്‍പാപ്പ പിന്നെയും പതിനൊന്നു വര്‍ഷം കൂടി അധികാരത്തിലിരുന്നു.\nഅങ്ങനെ ഗലീലിയോ കത്തോലിക്കാ സഭയുടെ തടവറയില് കിടന്നു നരകിച്ചു. ഇതാണല്ലോ നമ്മള് വിശ്വസിക്കുന്ന കഥ. എന്നാല് കഥ കഴിഞ്ഞിട്ടില്ല. മാര്‍പാപ്പ ഗലീലിയോയെ കൈവിട്ടില്ല. ശിക്ഷിക്കപ്പെട്ടു എന്ന് ലോകം അറിയണമെന്നല്ലാതെ അദ്ദേഹം ശരിക്കും ശിക്ഷ അനുഭവിക്കണം എന്നൊന്നും മാര്‍പാപ്പക്ക് ഇല്ലായിരുന്നു. ഇക്വിസിഷന് കൊട്ടാരത്തില് അവര്‍ക്ക് തോന്നുന്നത്ര കാലം തടവു ശിക്ഷ എന്നാണ് വിധിയില് പറയുന്നെതെങ്കിലും, (”We condemn you to formal imprisonment in this holy office at our pleasure.”) ശിക്ഷ വിധിച്ച് രണ്ട് ദിവസത്തിനു ശേഷം ഗലീലിയോവിനെ റോമിലെ മെഡിസിയുടെ കൊട്ടാരത്തിലേക്ക് മാറ്റി. ഒരാഴ്ചക്കുശേഷം സിയെന്നയില് ഗലീലിയോവിന്റെ സുഹൃത്തായ ആര്‍ച്ച് ബിഷപ്പ് പിക്കോളോമിനിയുടെ ഔദ്യോഗിക വസതിയില്. അവിടെ ”വീട്ടുതടങ്കല്” എന്നായിരുന്നു പുറമേ അറിഞ്ഞതെങ്കിലും കവികളും, ശാസ്ത്രജ്ഞരും, പാട്ടുകാരും മറ്റു സന്ദര്‍ശകരുമൊക്കെയായി സുഖജീവിതമായിരുന്നു. പിക്കോളോമിനി ഗലീലിയോക്ക് തന്റെ പഠനങ്ങള് തുടരാന് എല്ലാ സൌകര്യങ്ങളും ചെയ്തു കൊടുത്തു.\nഫ്രഞ്ച് കവിയായ സൈന്റ്റ് അമാന്റ്റ് അവിടെ ഗലീലിയോയെ സന്ദര്‍ശിച്ചപ്പോള് പട്ടു നീരാളങ്ങള് കൊണ്ട് അലങ്കരിച്ച് കൊത്തുപണികളാല് അലംകൃതമായ ഫര്‍ണിച്ചറുകള് നിറഞ്ഞ ഗലീലിയോയുടെ ആഡംഭര മുറിയില് ആര്‍ച് ബിഷപ്പുമായി സംസാരിച്ചിരിക്കുന്ന ഗലീലിയോയെ വിവരിക്കുന്നുണ്ട്. ഒടുവില് ഗലീലിയോയുടെ ഈ ഫൈവ് സ്റ്റാര് തടവുജീവിതം പരാതിയായി. (പതിവുപോലെ ഇവിടെയും അദ്ദേഹത്തിന്റെ കൈയ്യിലിരുപ്പും കാരണമായിട്ടുണ്ട്. അവിടെയും ചുമ്മാ ശത്രുക്കളെ ഉണ്ടാക്കി. പിക്കോളോമിനിയുടെ കൊട്ടാരത്തില് വച്ച് ഫ്രാന്‍സിസ്കോ പെലാങ്കി എന്നൊരു പുരോഹിതനുമായി അരിസ്റ്റോട്ടിലിയന് തത്വശാസ്ത്രത്തെക്കുറിച്ചു തര്‍ക്കിച്ചു ശണ്ഠയുണ്ടാക്കി. ബഹളം അവസാനിപ്പിക്കാന് ആര്‍ച്ച് ബിഷപ്പ് പിക്കോളോമിനി ഇടപെട്ട് ഫാദര് പെലാങ്കിയെ കൊട്ടരത്തില്‍നിന്നു വിലക്കി. ഇവരൊക്കെ പിന്നെ വെറുതെയിരിക്കുമോ?)\nഅങ്ങനെ അഞ്ച് മാസത്തിനു ശേഷം1642 ല് മരണം വരെയുള്ള എട്ടു വര്‍ഷം ഫ്ലോറന്‍സിലെ സ്വന്തം വസതിയില് തന്നെയായിരുന്നു ”വീട്ടുതടങ്കല്”. (ഇടയ്ക്കു് 1638ല് സഭയുടെ അനുവാദത്തോടെ ഒരിക്കല് പുറത്തു പോയിട്ടുണ്ട്. പുതിയ പുസ്തകമായ Discourses on two new sciences ന്റെ അച്ചടിയുമായി ബന്ധപ്പെട്ട്. ഇനി പുസ്തകമൊന്നും എഴുതരുത് എന്ന് ശിക്ഷാവിധിയില് ഉണ്ടായിരുന്നെങ്കിലും പുസ്തകം എഴുതിയതോ, അത് രഹസ്യമായി അച്ചടിക്കാന് ശ്രമിക്കുന്നതോ സഭ അറിഞ്ഞതായി നടിച്ചില്ല. കൈയെഴുത്തു പ്രതി രഹസ്യമായി അധികാരികള് അറിയാതെ ഇറ്റലിക്കു പുറത്തു കടത്തി എന്നാണ് ഗലീലിയോ ഫാന്‍സ് പ്രചരിപ്പിക്കുന്നത്. അധികാരികള് അറിയാതെയാണെങ്കിലും, അതല്ല അറിഞ്ഞിട്ട് അത് കാര്യമാക്കാതിരുന്നതാണെങ്കിലും എത്ര അലസമായാണ് ആദേഹത്തിന്റെ വീട്ടുതടങ്കല് അവര് കൈകാര്യം ചെയ്തത് എന്ന് മനസ്സിലാകും. പുസ്തകം പുറത്തു വന്ന ശേഷവും അതെക്കുറിച്ച് ചോദ്യങ്ങളൊന്നും ഉണ്ടായുമില്ല.)\nസ്വവസതിയിലെ തടവില് പേരിന് കാവല്‍ക്കാരന് ഒക്കെ ഉണ്ടെങ്കിലും അതൊക്കെ ഒരു വകയായിരുന്നു. അല്പം അകലെയുള്ള കോണ്‍വെന്റില് കന്യാസ്ത്രീയായ മകളെ ഇഷ്ട്ടപ്രകാരം സന്ദര്‍ശിക്കാന് അദ്ദേഹത്തിന് സാധിച്ചിരുന്നു. വീട്ടില് സന്ദര്‍ശകരെ സ്വീകരിക്കുന്നതിനും കഴിഞ്ഞിരുന്നു. തത്വ ചിന്തകനായ തോമസ് ഹോബ്സും കവിയായ ജോണ് മില്‍ട്ടണും അങ്ങനെ തടവറയില് അദ്ദേഹത്തെ സന്ദര്‍ശിച്ച രണ്ടു പ്രശസ്തരാണ്. 1636 ഓടെ അദ്ദേഹത്തിന്റെ കണ്ണിന്റെ കാഴ്ച കുറഞ്ഞു തുടങ്ങി. രണ്ടുമൂന്നു വര്‍ഷത്തിനുള്ളില് പൂര്‍ണ്ണമായും അന്ധനായി. ഹെര്‍ണിയ, ആര്‍ത്രൈറ്റിസ് മുതലായ രോഗങ്ങള് വേറെയും. സഭ തന്നെ വിന്‍സെന്‍സിയോ വിവിയാനി എന്ന ശിഷ്യനെ സഹായത്തിന് ഏര്‍പ്പാടാക്കിക്കൊടുത്തിരുന്നു. ഒടുവില് 1642 ല് മരണം.\nഅപ്പോള് ഇതാണ് ഗലീലിയോ സഭയില്‍നിന്ന് അനുഭവിച്ചതായി പറയുന്ന പീഡനം. സ്വന്തം ആരോഗ്യസ്ഥിതിയുടെ പരിമിതിയല്ലാതെ ശിക്ഷ അദ്ദേഹത്തിന്റെ സ്വാതന്ത്ര്യത്തെ കാര്യമായൊന്നും ബാധിച്ചില്ല എന്നതാണ് സത്യം. രോഗപീഢയും അന്ധതയും മൂലം വിഷമിക്കുന്ന ഏതൊരു വൃദ്ധനേക്കാളും സുഖമായിട്ടായിരുന്നു ഗലീലിയോവിന്റെ തടവുജീവിതം.\nകഥകളില് പറഞ്ഞുകേള്‍ക്കുന്നപോലെ ഗലീലിയോ ഒരു ദിവസം പോലും തടവറയില് കഴിഞ്ഞിട്ടില്ല എന്ന് തെളിഞ്ഞ സ്ഥിതിക്ക് വിചാരണവേളയിലെങ്കിലും തടവറയില് കിടന്നിട്ടുണ്ടോ (അതാണ് അക്കാലത്തെ സാധാരണ പതിവ്) അല്ലെങ്കില് ശാരീരികമായി പീഢിപ്പിക്കപ്പെട്ടിട്ടുണ്ടോ എന്നു നോക്കാം. അദ്ദേഹത്തിന്റെ വിചാരണ രേഖകളില് ചോദ്യം ചെയ്തതിന്റെ വിശദംശങ്ങളുണ്ട്. ”Because we did not think you had said the whole truth about your intention, we deemed it necessary to proceed against you byarigorous examination.”എന്ന് കാണാം. ”rigorous examination” എന്നാല് മൂന്നാം മുറ എന്നുതന്നെയാണര്‍ത്ഥം. അപ്പോള് അദ്ദേഹത്തിന് തടവ് ശിക്ഷ അനുഭവിക്കേണ്ടി വന്നിട്ടില്ലെങ്കിലും മൂന്നാം മുറ അനുഭവിക്കേണ്ടിവന്നിട്ടുണ്ടാവും. അത്രയ്ക്ക് പീഢനമെങ്കിലും സഭ ചെയ്തിട്ടുണ്ടാകും. ഉവ്വോ?\n1633 ഫെബ്രുവരി 13 നാണ് ഗലീലിയോ വിചാരണക്കായി റോമിലെത്തുന്നത്. ഏപ്രില് 12 നാണ് അദ്ദേഹത്തെ ആദ്യമായി ചോദ്യം ചെയ്യുന്നത്. അതുവരെയുള്ള ദിവസങ്ങള് അദ്ദേഹം ടസ്കന് എംബസിയിലാണ് താമസിച്ചത് എന്നതിന് രേഖകളുണ്ട്. ഏപ്രില് 12 മുതല് തുടര്‍ന്നുള്ള പതിനെട്ടു ദിവസങ്ങള് ഇന്‍ക്വിസിഷന് കൊട്ടാരത്തില് ചോദ്യം ചെയ്യലിനു വിധേയനായി കഴിയുമ്പോള് പ്രോസിക്യൂട്ടറുടെ ഭവനത്തില് തന്നെ ഒരു സഹായിയോടൊപ്പമാണ് താമസിച്ചത്. ഭക്ഷണം ടസ്കന് എംബസിയില്‍നിന്നു കൊണ്ട് വരും. (സാധാരണ ഈ ദിവസങ്ങളിലൊക്കെ കുറ്റാരോപിതന് തടവറയിലായിരിക്കും. ഗലീലിയോക്ക് അവിടെയും സ്പെഷല് പരിഗണന ലഭിച്ചു.) ഏപ്രില് 30 ന് രണ്ടാമത്തെ ചോദ്യം ചെയ്യലിന് ശേഷം അദ്ദേഹം എംബസിയിലേക്ക് തിരിച്ചു പോയി അന്‍പത്തൊന്നു ദിവസം അവിടെ കഴിഞ്ഞു. ഇടയ്ക്കു മെയ് പത്തിന് വീണ്ടും മൂന്നാമത്തെ ചോദ്യം ചെയ്യലിനെത്തി. ജൂണ് ഇരുപതൊന്നിനാണ് കര്‍ശനമായ ചോദ്യം ചെയ്യല് (”rigorous examination”) നടക്കുന്നത്. പിറ്റേ ദിവസം ജൂണ് ഇരുപത്തിരണ്ടിനായിരുന്നു വിധി പ്രസ്താവവും അദ്ദേഹത്തിന്റെ കുറ്റസമ്മത പ്രതിജ്ഞയും.\nഗലീലിയോ പീഡനത്തിന് (”rigorous examination”) വിധേയനായിട്ടില്ല എന്ന് കരുതാന് കാരണങ്ങളുണ്ട്. വയസ്സന്മാരെയും ( ഗലീലിയോക്ക് അപ്പോള് 69 വയസ്സ്.) രോഗികളെയും, കുട്ടികളെയും, ഗര്‍ഭിണികളായ സ്ത്രീകളെയും മൂന്നാം മുറയില്‍നിന്ന് ഇന്‍ക്വിസിഷന് ഒഴിവാക്കാറുണ്ട്. പുരോഹിതരെയും പീഡനത്തില്‍നിന്നു ഒഴിവാക്കാറുണ്ട്. ഗലീലിയോ ചെറുപ്പത്തില് പുരോഹിതനാകാന് പഠിച്ചതാണ്. പുരോഹിതര്‍ക്കുള്ള ഒരു പെന്‍ഷന് ലഭിക്കുന്നതിനു വേണ്ടി 1631ല് അദ്ദേഹം പുരോഹിതരുടെ മുടിവെട്ട് (clerical tonsure) സ്വീകരിച്ചിരുന്നു. പിന്നെ അവസാനത്തെ ഭക്ഷണം കഴിഞ്ഞ് പത്തു മണിക്കൂര് കഴിയാതെ മൂന്നാം മുറ പ്രയോഗിക്കാന് പാടില്ല. ഗലീലിയോയുടെ കാര്യത്തില് അങ്ങനെ ഒരു ടൈം ഗ്യാപ്പ് ഉണ്ടായിട്ടില്ല എന്ന് രേഖകള് കാണിക്കുന്നു. ശാരീരിക ദണ്ഡനം ശിക്ഷയായി കൊടുക്കാവുന്ന ഗൌരവമുള്ള കുറ്റങ്ങള്‍ക്കല്ലാതെ മൂന്നാം മുറ പാടില്ല എന്നും നിയമമുണ്ട്. ഗലീലിയോക്ക് മേല് ചുമത്തിയത് ശാരീരിക ദണ്ഡന കിട്ടാവുന്നത്ര ഗൌരവമുള്ള കുറ്റമല്ല.\nഅന്നത്തെ സാധാരണ പീഡനമുറ ”torture of the rope ” എന്നറിയപ്പെടുന്ന പരിപാടിയാണ്. കൈകള് പുറകില് കെട്ടി കയറുപയോഗിച്ചു മുകളിലേക്കു പൊക്കും. പരമാവധി ഒരു മണിക്കൂര് മാത്രം എന്നാണ് കണക്ക്. (നമ്മുടെ പോലിസ് സ്റ്റേഷനിലെ ഗരുഡന് തൂക്കം പോലെ. നമ്മുടെ സ്റ്റേഷനില് അങ്ങനെ ഒരു മണിക്കൂര് എന്ന കണക്കൊക്കെ ഉണ്ടോ എന്നറിയില്ല. ഇവര്‍ക്ക് എല്ലാത്തിനും കണക്കും കാര്യങ്ങളുമൊക്കെ ഉണ്ട്. പ്രതി ഉണ്ടാക്കുന്ന ഓരോ ശബ്ദവും ഞെരുക്കവും കരച്ചിലും വരെ രേഖപ്പെടുത്തണം എന്നാണു നിയമം.) ഗലീലിയോയുടെ കാര്യത്തില് അങ്ങനെ രേഖകളൊന്നും ഇല്ല.\nതീര്‍ച്ചയായും ഈ നിയമങ്ങള് പാലിക്കാതിരിക്കാനും വളച്ചൊടിക്കാനും കഴിയുമെങ്കിലും അറുപത്തൊന്‍പതു വയസ്സുള്ള അദ്ദേഹത്തെ ഇങ്ങനെ തൂക്കിയിരുന്നെങ്കില് ഒരു കുഴപ്പവുമില്ലാതെ പിറ്റേന്ന് ഇന്‍ക്വിസിഷനു മുന്നില് ഹാജരാകാന് പറ്റില്ലല്ലോ. അദ്ദേഹത്തിന് എന്തെങ്കിലും ശാരീരിക ബുദ്ധിമുട്ടുള്ളതായി രേഖപ്പെടുത്തീട്ടുമില്ല. ഒരുപക്ഷേ മൂന്നാം മുറ പ്രയോഗിക്കും എന്ന് ഭീഷണിപ്പെടുത്തിയിരിക്കാം. (അതും കുറ്റം സമതിപ്പിക്കാനുള്ള അന്നത്തെ ഒരു അംഗീകൃത വഴിയാണ്. പീഡന ഉപകരണങ്ങള് പ്രദര്‍ശിപ്പിക്കുക, അത് പ്രയോഗിക്കാന് പോകുന്നതായി ഭാവിക്കുക ഒക്കെ) അങ്ങനെയെങ്കില് പരമാവധി വന്നാല് മാനസിക പീഡനം മാത്രമേ സഭയുടെ പേരില് ആരോപിക്കാനാവൂ.\nകര്‍ശനമായി ചോദ്യം ചെയ്തു (”rigorous examination”), ജീവപര്യന്തം തടവിന് ശിക്ഷിച്ചു എന്നൊക്കെ രേഖയിലാക്കി പരസ്യപ്പെടുത്തിയത് നേരത്തെ കണ്ടപോലെ മാര്‍പാപ്പ സ്വന്തം മുഖം രക്ഷിക്കാന് ചെയ്തതാണ് എന്ന് അനുമാനിക്കുകയാവും ശരി. ഗലീലിയോ സംഭവം മതവും ശാസ്ത്രവും തമ്മിലുള്ള ബലപരീക്ഷണം എന്നതിനേക്കാള് അക്കാലത്തെ പ്രത്യേക രാഷ്ട്രീയ പരിതസ്ഥിതിയില് മാര്‍പാപ്പക്ക് സ്വന്തം ശക്തി തെളിയിക്കാന് പ്രശസ്തനും, സ്വാധീനമുള്ളവനുമായ ഒരു ബലിയാടിനെ വേണ്ടിയിരുന്നതുകൊണ്ട് സംഭവിച്ചതാണ്. നിര്‍ഭാഗ്യവശാല് ഗലീലിയോ എല്ലാംകൊണ്ടും അതിനു യോജിക്കുന്ന ആളുമായിരുന്നു. യൂറോപ്പിലെങ്ങും പ്രശസ്തന്, മാര്‍പ്പായുടെ അടുത്ത കൂട്ടുകാരന്. വഴക്കാളിയായതുകൊണ്ട് ശക്തരായ ധാരാളം ശത്രുക്കളെ ഉണ്ടാക്കിയത് കാര്യങ്ങള് കൂടുതല് എളുപ്പമാക്കി.\nഇതൊക്കെയായിട്ടും നമ്മുടെ പോപ്പുലര് കഥകളില് പറയുന്നപോലെ കത്തോലിക്കാ സഭയില്‍നിന്ന് ശാരീരികപീഡനമോ ജയിലറയില് കിടന്നു നരകിക്കലോ ഒന്നും ഗലീലിയോക്ക് അനുഭവിക്കേണ്ടി വന്നില്ല എന്ന് മാത്രമല്ല, വളരെ അനുഭാവപൂര്‍ണ്ണമായ പെരുമാറ്റമാണ് ലഭിച്ചത് എന്നുകൂടി പറയേണ്ടി വരും.\nഅപ്പോള് ഗലീലിയോ സംഭവം ചുരുക്കത്തില് ഇതാണ്.\n-സഭക്ക് ശാസ്തത്തോട് പൊതുവേയോ സൌരകേന്ദ്ര സിദ്ധാന്തത്തോട് വിശേഷിച്ചോ പ്രത്യേകിച്ച് എതിര്‍പ്പൊന്നും ഉണ്ടായിരുന്നില്ല. ഗലീലിയോ സംഭവം ഒരു പ്രത്യേക സാഹചര്യത്തില് നടന്ന ഒറ്റപ്പെട്ട സംഭവമാണ്.\n–കോപ്പര്‍നിക്കസ്സോ ഗലീലിയോയോ സൌരകേന്ദ്ര സിദ്ധാന്തം തെളിയിച്ചിട്ടില്ല. അതിനുള്ള പ്രധാനപ്പെട്ട ചില തെളിവുകള് ഉണ്ടാകുന്നത് നൂറുകണക്കിന് വര്‍ഷങ്ങള് പോലും കഴിഞ്ഞാണ്. കേട്ടത് പാതി കേള്‍ക്കാത്ത പാതി അന്നത്തെ പണ്ഡിതര് അത് പിന്താങ്ങാതിരുന്നത് അവര് വിഡ്ഡികളായതുകൊണ്ടോ, മതം തലയ്ക്കു പിടിച്ച് അന്ധരായി പോയ്തുകൊണ്ടോ അല്ല.\n-സൌരകേന്ദ്ര സിദ്ധാന്തത്തോട് എതിര്‍പ്പുണ്ടായിരുന്നവര് പ്രധാനമായും അരിസ്റ്റോട്ടിലിയന് ശാസ്ത്രജ്ഞരായിരുന്നു. പലരും ക്രിസ്തുമത വിശ്വാസികള് തന്നെ ആയിരുന്നില്ല.\n-1616 ല് ഗലീലിയോക്ക് നേരെ ഉയര്‍ന്ന പരാതി ബൈബിളിന് സ്വന്തം വ്യാഖ്യാനം ഉണ്ടാക്കുന്നു എന്നായിരുന്നു.\n-സഭ ഈ പരാതി അവഗണിച്ചതാണ്. ഈ വിഷയത്തില് അതുവരെ പരസ്യമായ നിലപാടെടുക്കാതിരുന്ന സഭയെ ഗലീലിയോ റോമില് നേരിട്ട് ഹാജരായി പ്രസ്തുത വിഷയത്തില് സഭയെകൊണ്ട് ഒരു നിലപാടെടുപ്പിക്കുകയായിരുന്നു.\n-എന്നിട്ടും ഗലീലിയോക്ക് നീതി ലഭിച്ചു എന്ന് തന്നെ പറയാം. അദ്ദേഹത്തിന്റെ നേരെ ഒരു ശിക്ഷാനടപടിയും ഉണ്ടായില്ല. അദ്ദേഹം അതില് കക്ഷി പോലും ആയില്ല. നിലവില് ഒരു ഹൈപ്പോതെസിസ് മാത്രമായ സൌരകേന്ദ്ര സിദ്ധാന്തത്തെ ഹൈപ്പോതെസിസ് ആയി പഠിപ്പിക്കാന് അനുവാദം ലഭിച്ചു.\n-പിന്നീട് 1633 വരെ ഈ വിഷയത്തില് സഭ ഇടപെട്ടില്ല. സൌരകേന്ദ്ര സിദ്ധാന്തത്തെകുറിച്ച് പുസ്തകം എഴുതാന് അനുവാദം ചോദിച്ചപ്പോള് അത് കൊടുത്തു. അത് പ്രസിദ്ധീകരിക്കാന് ഔദ്യോഗിക സെന്‍സറും അനുവദിച്ചു.\n-1633 ല് നടന്ന രണ്ടാമത്തെ കുറ്റവിചാരണ ശാസ്ത്രസംബന്ധി എന്നതിനേക്കാള് അന്നത്തെ രാഷ്ട്രീയ സാഹചര്യങ്ങളുമായി ബന്ധപ്പെട്ടതാണ്. പിന്നെ ശാസ്ത്രജ്ഞര് കൂടിയായ ചില പാതിരിമാര്‍ക്കുണ്ടായ അക്കാഡമിക്ക് അസൂയയും. കത്തോലിക്കര്-പ്രോട്ടസ്റ്റന്റ് പ്രശ്നത്തിനിടയില് പെട്ടു പോയത് അദ്ദേഹത്തിന്റെ നിര്‍ഭാഗ്യം.\n-എന്നിട്ടും വലിയ പരിക്കൊന്നും ഏല്‍ക്കാതെ ഗലീലിയോ രക്ഷപ്പെട്ടു. ഒരു ദിവസം പോലും ജയിലില് കിടന്നില്ല. ഒരു തരം പീഡനവും അനുഭവിച്ചില്ല. കണ്ടമാനം ശാരീരിക വിഷമതകളുള്ള അന്ധനായ ഒരു വൃദ്ധന് അനുഭവപ്പെടാവുന്ന അസ്വാതന്ത്ര്യത്തിനപ്പുറമൊന്നും വീട്ടുതടങ്കല് കൊണ്ടും ഉണ്ടായില്ല. അദ്ദേഹത്തിന് തടവിലും ശരീരസ്ഥിതി അനുവദിക്കുന്നിടത്തോളം പഠനങ്ങള് തുടരാന് സാധിച്ചു, വീട്ടില് അതിഥികളെ സ്വീകരിച്ചു, പുസ്തകം എഴുതരുത് എന്ന് വിലക്കുണ്ടായിരുന്നെങ്കിലും പുസ്തകം എഴുതി, അത് പ്രസിദ്ധീകരിച്ചു.\n-സഭ തുടര്‍ന്നും ശാസ്ത്രത്തെ അതിന്റെ പാട്ടിനു തന്നെ വിട്ടു. പുതിയ കണ്ടുപിടുത്തങ്ങള് ഉണ്ടായി. പലതും പതിവുപോലെ പാതിരിമാരാല് തന്നെ. അവര്‍ക്കൊന്നും ഒരു പീഡനവും ഉണ്ടായില്ല.\nഭൂമി സൂര്യനെ ചുറ്റുന്നു എന്നതൊഴിച്ചാല് ഗലീലിയോ ഇതുസംബന്ധമായി പറഞ്ഞ ബാക്കി കാര്യങ്ങളെല്ലാം പതിരായി പോയി. ടൈക്കോ ബ്രാഹിയും, ജോഹന്നാസ് കെപ്ലെറും, ഐസക്ക് ന്യൂട്ടണുമാണ് സൌരകേന്ദ്ര സിദ്ധാന്തം തെളിയിച്ചതിന്റെ ക്രെഡിറ്റ് അവകാശപ്പെടാവുന്നവര്. തീര്‍ച്ചയായും ഇവരാണ് അസ്ട്രോണമിക്ക് ഏറ്റവും കൂടുതല് സംഭാവന നല്‍കിയതും. എന്നിട്ടും ചരിത്രം എല്ലാകാലവും ഓര്‍ക്കുന്നത് ഗലീലിയോയെ ആയിരിക്കും. അതും ഇല്ലാത്ത ഒരു രക്തസാക്ഷിത്വത്തിന്റെ പേരില്. ഗലീലിയോയുടെ രക്തസാക്ഷിത്വം എന്ന മിത്ത് ഒരിക്കലും മരിക്കാന് പോകുന്നില്ല.ഗലീലിയോ ഇല്ലാത്ത യുക്തിവാദം ഉപ്പില്ലാത്ത കഞ്ഞി പോലെയാണ്. (ഈ പോസ്റ്റ് ഒക്കെ വെറുതെ എന്നര്‍ത്ഥം. :-))\nഅപ്പോള് ഈ കഥകളൊക്കെ ഉണ്ടായത് എങ്ങനെയാണ്? ആരൊക്കെയാണ് ഇതിനു പിന്നില്? പോസ്റ്റ് തുടരും…..\nRepublished From Dr.Manoj Bright’s Blog


വൈക്കോൽ വിതരണത്തിൽ തട്ടിപ്പെന്നു പരാതി : Deepika.com Nattu Visesham\nനെടുങ്കണ്ടം: ക്ഷീരകർഷകർക്ക് വിതരണത്തിനായി മിൽമ എത്തിച്ച വൈക്കോലിൽ തട്ടിപ്പെന്നു പരാതി. ക്ഷീരകർഷകർ തട്ടിപ്പ് പിടികൂടി. പച്ചടി ക്ഷീരോത്പാദക സഹകരണ സംഘത്തിലേക്ക് മിൽമ സബ്സിഡി നിരക്കിൽ എത്തിച്ച വൈക്കോലിലാണ് തട്ടിപ്പ് നടന്നത്. 5080 കിലോ കച്ചിയെന്ന് ബില്ലിൽ രേഖപ്പെടുത്തി എത്തിച്ച കച്ചി സംശയംതോന്നി കർഷകർ തൂക്കിയപ്പോഴാണ് 1131 കിലോയുടെ തൂക്കക്കുറവ് കണ്ടെത്തിയത്. 3949 കിലോ കച്ചി മാത്രമാണ് ഇവിടേക്ക് എത്തിയത്. കഴിഞ്ഞ ദിവസമാണ് തമിഴ്നാട്ടിലെ രാമനാട് എന്ന സ്ഥലത്തുനിന്നും കച്ചിയെത്തിയത്. വേ ബ്രിഡ്ജിൽ തൂക്കം നോക്കിയ രസീതിലും വാഹനത്തിന്‍റെ തൂക്കവും കച്ചിയുടെ തൂക്കവും ചേർത്ത് 11,880 എന്നാണ് രേഖപ്പെടുത്തിയിരുന്നത്. കച്ചി ഇറക്കിയത് ക്ഷീരോദ്പാദക സഹകരണ സംഘത്തിലെ അംഗങ്ങളുടെ നേതൃത്വത്തിലാണ്. ചില കെട്ടുകൾ എടുത്തപ്പോൾ തൂക്കം കുറവായി തോന്നിയതോടെ സംഘത്തിന്‍റെ ത്രാസ് എത്തിച്ച് കച്ചിക്കെട്ടുകൾ തൂക്കി നോക്കുകയായിരുന്നു.\nഒരു കെട്ടിന് 31.9 കിലോ വേണ്ട സ്ഥാനത്ത് 16 കിലോ മുതൽ 31 കിലോ വരെ മാത്രമായിരുന്നു ഉണ്ടായിരുന്നത്. ലോറിയിലുണ്ടായിരുന്നത് 159 കച്ചി കെട്ടുകളാണ്. വ്യത്യസ്ത തൂക്കങ്ങളിൽ കച്ചിക്കെട്ടുകൾ എത്തിച്ചതിൽ വൻ അഴിമതിയുണ്ടെന്നാണ് പരാതി. മുൻവർഷങ്ങളിൽ കർഷകർ കച്ചിക്കെട്ടുകൾ തൂക്കിയിരുന്നില്ല. കഴിഞ്ഞവർഷം വന്ന ലോഡും തൂക്കം നോക്കാതെയാണ് ഇറക്കിയത്. ഇത്തവണ കർഷകരും സംഘത്തിന്‍റെ ഭരണസമിതിയും ചേർന്ന് തൂക്കം നോക്കുകയായിരുന്നു. സർക്കാർ മിൽമവഴി ഒരുകിലോ കച്ചിക്ക് എട്ടുരൂപ സബ്സിഡി കർഷകർക്ക് നൽകുന്നുണ്ട്. കഴിഞ്ഞവർഷം ഒരുകെട്ട് കച്ചിക്ക് 230 രൂപ ചിലവായിരുന്നു. ഇത്തവണത്തെ വില നിശ്ചയിച്ച് എത്തിയിട്ടില്ലെന്നും കർഷകർ പറയുന്നു.\nസംഘം പ്രസിഡന്‍റ് ബാബു, ബോർഡ് മെന്പർ ഷാജി, വാർഡ് മെന്പർ ലിനിമോൾ എന്നിവരുടെ നേതൃത്വത്തിലാണ് 159 കച്ചിക്കെട്ടുകളും തൂക്കംനോക്കി പരിശോധിച്ചത്. പച്ചടിയിൽ മാത്രം മൂന്ന് ലോഡ് കച്ചിയാണ് ഇറക്കുന്നത്. ഇങ്ങനെ കണക്കുകൂട്ടിയാൽ ജില്ലയിൽ ഇറക്കുന്ന നൂറുകണക്കിന് ലോഡ് കച്ചിയിൽ നടത്തുന്ന വൻ ക്രമക്കേട് വെളിച്ചത്തു കൊണ്ടുവരുവാൻ സമഗ്രമായ അന്വേഷണം നടത്തണമെന്നും കർഷകർ ആവശ്യപ്പെട്ടു.


കൃഷ്ണേന്ദു (നാലാം ക്ലാസ്സ്)\nശ്രീ. സി. കെ. രാമകൃഷ്ണൻ എഴുതിയ ഈ പുസ്തകത്തിൽ 40 കവിതകളാണ് ഉള്ളത്. പക്ഷികളെയും മൃഗങ്ങളെയും കുറിച്ചുള്ള കവിതകളാണ് ഇതിൽ. കൊച്ചു കുട്ടികൾക്ക് ഇണങ്ങുന്ന\nഅറിവ് പകർന്നു കൊടുക്കുന്നതിനു സഹായകമായ കവിതകളാണ് ഇതിൽ ഉള്ളത്. മാത്രമല്ല ഈ കവിതകൾ പെട്ടെന്ന് പഠിച്ചെടുക്കാനും കഴിയും.\nസമാഹാരത്തിലെ തുമ്പിയും തുമ്പപ്പൂവും എന്ന കവിതയാണ് എനിയ്ക്ക് ഏറ്റവും\nഇഷ്ടപ്പെട്ടത്. ഒരു തുമ്പപ്പൂവിനോട് നിന്റെ വെണ്മ എനിയ്ക്ക്കൂടി തരുമോ എന്ന് തുമ്പി\nകവിതകൾ വായിക്കുമ്പോൾ എന്റെ മനസ്സിലൂടെ പോകുന്നത് വിവിധ വിചാരങ്ങളാണ്.\nതൂവെള്ള നിറമുള്ള തുമ്പപ്പൂവിന് ഇത്രയും ശോഭിതമായനിറം എവിടുന്നാണ് കിട്ടീയത്. പാൽക്കട്ടിയ്ക്ക്പോലും ഇത്രയും മനോഹരമായു തൂവെണ്മയില്ല. ഇത്ര വെണ്മ കിട്ടാൻ തുമ്പപ്പൂ എന്ത് ഭാഗ്യമാണ് ചെയ്തത്. എന്നൊക്കെ എന്റെ മനസ്സിലേയ്ക്ക് കടന്നുവന്നു.\n52 പേജുള്ള ഈ പുസ്തകം പ്രസിദ്ധീകരിച്ചിരിക്കുന്നത് ചിന്ത പബ്ലിഷേഴ്സ് ആണ്. ഇതിന്റെ വില 30 രൂപ.\nആകാശ്. എസ് (മൂന്നാം ക്ലാസ്സ്)\nക്രിസ്തുമസ്സ് ആഘോഷിക്കും നാളിൽ\nഅതാണ് ക്രിസ്തുമസ്സ് അപ്പൂപ്പൻ\nനമ്മുടെ പ്രിയ അപ്പൂപ്പൻ.\nഅമ്മു. ആർ (നാലാം ക്ലാസ്സ്)\nഞാൻ വായിച്ച കഥാപുസ്തകമാണ് ‘നൃത്തം ചെയ്യുന്ന തേനീച്ചകൾ‘. ശ്രീ. രഞ്ജിത്ത് ലാൽ എഴുതിയ ഈ കഥ എനിയ്ക്ക് വളരെ ഇഷ്ടപ്പെട്ടു. എനിയ്ക്ക് തേനീച്ചകളെക്കുറിച്ച് വളരെ കാര്യങ്ങൾ മനസ്സിലാക്കാൻ ഈ പുസ്തകം പ്രയോജനപ്പെട്ടു. തേനീച്ചകളുടെ ജീവിതരീതികളെക്കുറിച്ചും മറ്റും വളരെ ലളിതമായി ഈ പുസ്തകത്തിൽ വിശദീകരിച്ചിരിക്കുന്നു. സമൂഹജീവികളായ തേനീച്ചകളുടെ ചിട്ടകളും ക്രമങ്ങളും ഏവരേയും അത്ഭുതപ്പെടുത്തും. കൂടിനുമുന്നിൽ പറക്കുന്ന തേനീച്ചകൾ നൃത്തം ചെയ്യുന്നതുപോലെയാണ്. അതു കാണാൻ നല്ല രസമായിരിക്കും. ഈ പുസ്തകം എനിയ്ക്ക് വളരെ ഇഷ്ടപ്പെട്ടു.\nകാർത്തിക്. എസ് (മൂന്നാം ക്ലാസ്സ്)\nപണ്ടു പണ്ടു ഒരു കാക്കയും പാമ്പും ഉണ്ടായിരുന്നു. അവർ വലിയ ചങ്ങാതിമാരായിരുന്നു. ഒരു ദിവസം കാക്ക നാലു മുട്ടയിട്ടു. കുറച്ചു ദിവസം കഴിഞ്ഞ് മുട്ട വിരിഞ്ഞ് കുഞ്ഞുങ്ങൾ പുറത്തുവന്നു. ഇക്കാര്യം കാക്ക പാമ്പിനെ അറിയിക്കാൻ പോയി. കാക്ക പറഞ്ഞു, “എന്റെ മുട്ട വിരിഞ്ഞു! നാലു കുഞ്ഞുങ്ങൾ ഉണ്ട്. നീ എന്റെ കുഞ്ഞുങ്ങളെ കാണാൻ വരുന്നോ?” പാമ്പ് പറഞ്ഞു, “ഉവ്വ്, ഞാൻ വരുന്നു.” അവർ കാക്കയുടെ കൂട്ടിലെത്തി. “ഞാൻ തീറ്റതേടി പോവുകയാണ്. നീ എന്റെ കുഞ്ഞുങ്ങളെ നോക്കിക്കൊള്ളണം.” കാക്ക പറഞ്ഞു. പാമ്പ് സമ്മതിച്ചു. കാക്ക തീറ്റ തേടി പോയ സമയംനോക്കി പാമ്പ് കാക്കക്കുഞ്ഞുങ്ങളെ ഓരോന്നയി അകത്താക്കി. എന്നിട്ട് അവൻ മരച്ചുവട്ടിൽ കിടന്ന് സുഖമായി ഉറങ്ങാൻ തുടങ്ങി. തിരികെ വന്ന കാക്ക കൂട്ടിൽ തന്റെ കുഞ്ഞുങ്ങളെ കാണാതെ വിഷമിച്ചു. മരച്ചുവട്ടിൽ കിടന്നുറങ്ങുന്ന പാമ്പിന്റെ പത്തായം പോലെയുള്ള പെരുവയർ കണ്ട കാക്കക്ക് കാര്യം മനസ്സിലായി. കാക്ക പറന്നുവന്ന് പാമ്പിന്റെ കണ്ണിൽ ഒരൊറ്റ കൊത്ത്. പാമ്പ് നിലവിളിച്ചു കൊണ്ട് അവിടെ നിന്നും ഓടിപ്പോയി.\nശ്രീഹരി. ആർ (രണ്ടാം ക്ലാസ്സ്)


ആര്യനെ പ്രതിയാക്കാതിരിക്കാന് പൂജ ദദ്‌ലാനി പണം ഓഫര് ചെയ്തു? ഷാരൂഖിന്റെ മാനേജറുടെ മൊഴിയെടുക്കാന് കഴിയാതെ അന്വേഷണ സംഘം - Keralabhooshanam Daily ആര്യനെ പ്രതിയാക്കാതിരിക്കാന് പൂജ ദദ്‌ലാനി പണം ഓഫര് ചെയ്തു? ഷാരൂഖിന്റെ മാനേജറുടെ മൊഴിയെടുക്കാന് കഴിയാതെ അന്വേഷണ സംഘം\nHome/NEWS/BREAKING NEWS/ആര്യനെ പ്രതിയാക്കാതിരിക്കാന് പൂജ ദദ്‌ലാനി പണം ഓഫര് ചെയ്തു? ഷാരൂഖിന്റെ മാനേജറുടെ മൊഴിയെടുക്കാന് കഴിയാതെ അന്വേഷണ സംഘം\nമുംബൈ: ആഢംബര കപ്പലില് നടന്ന ലഹരിമരുന്ന് പാര്‍ട്ടിയുമായി ബന്ധപ്പെട്ട് ബോളിവുഡ് താരം ഷാരുഖ് ഖാന്റെ മകന് ആര്യന് ഖാന് ഉള്‍പ്പെട്ട കേസ് അന്വേഷണം പ്രതിസന്ധിയിലെന്ന് റിപ്പോര്‍ട്ട്. ഷാരൂഖിന്റെ മാനേജര് പൂജ ദദ്‌ലാനി മൊഴി നല്‍കാന് തയ്യാറാകാത്തതാണ് അന്വേഷണ സംഘത്തിന് തിരിച്ചടിയായത്.\nലഹരിമരുന്ന് പാര്‍ട്ടിയുമായി ബന്ധപ്പെട്ട കേസ് അന്വേഷണത്തില് മൊഴിയെടുക്കാന് വിളിച്ചുവരുത്തിയെങ്കിലും ആരോഗ്യ പ്രശ്‌നങ്ങള് ചൂണ്ടിക്കാട്ടി പൂജ ദദ്‌ലാനി ഇവര് ഒഴിഞ്ഞുമാറി. മൊഴി നല്‍കുന്നതില് നിന്നും തുടര്‍ച്ചയായി ഒഴിഞ്ഞുമാറുന്ന സാഹചര്യത്തില് ഇവര്‍ക്കെതിരെ വീണ്ടും സമന്‍സ് പുറപ്പെടുവിക്കാനുള്ള തീരുമാനത്തിലാണ് അന്വേഷണ സംഘം.\nമുംബൈ പോലീസിന്റെ പ്രത്യേക സംഘമാണ് കേസ് അന്വേഷിക്കുന്നത്. ലഹരിമരുന്ന് പാര്‍ട്ടിയുമായി ബന്ധപ്പെട്ട കേസിലെ സാക്ഷി പ്രഭാകര് സെയില് നടത്തിയ ആരോപണത്തെ തുടര്‍ന്നാണ് പൂജ ദദ്‌ലാനിയില് നിന്നും മൊഴിയെടുക്കാന് അന്വേഷണ സംഘം തീരുമാനിച്ചത്. മയക്കുമരുന്ന് കേസില് ആര്യനെ പ്രതിയാക്കാതിരിക്കാന് പൂജ ദദ്‌ലാനി കെ പി ഗോസാവി, സാം ഡിസൂസ, സമീര് വാങ്കഡെ എന്നിവര്‍ക്ക് പണം വാഗ്ദാനം ചെയ്തിരുന്നുവെന്നാണ് ആരോപണം.\nആരോപണം നേരിടുന്ന സാം ഡിസൂസ കഴിഞ്ഞ ദിവസം പ്രത്യേക അന്വേഷണ സംഘത്തിന് മുന്നില് ഹാജരായിരുന്നു. ഷാരൂഖ് ഖാന്റെ മകന് ആര്യന് ഖാന് പ്രതിയായ ലഹരിപാര്‍ട്ടി കേസില് എന്‍സിബിയുടെ കേന്ദ്രസംഘമാണ് നിലവില് അന്വേഷണം നടത്തുന്നത്. കേസുമായി ബന്ധപ്പെട്ട എല്ലാ കാര്യങ്ങളും എന്‍സിബിയുടെ ഡല്‍ഹി ആസ്ഥാനം നേരിട്ട് വഹിക്കുന്നുണ്ട്. ലഹരിമരുന്ന് പാര്‍ട്ടിയുമായി ബന്ധപ്പെട്ട കേസ് അന്വേഷണത്തില് നിന്ന് എന്‍സിബി ഉദ്യോഗസ്ഥന് സമീര് വാങ്കഡെയെ നീക്കിയിരുന്നു. കൈക്കൂലി ആരോപണം നേരിടുന്ന സാഹചര്യത്തിലാണ് നടപടി.\nമയക്കുമരുന്ന് കേസ് ഒത്തുതീര്‍പ്പാക്കാന് ആര്യന്റെ പിതാവ് ഷരൂഖ് ഖാനില് നിന്ന് ഉന്നത ഉദ്യോഗസ്ഥനും ഇടനിലക്കാരനും 25 കോടി രൂപ ആവശ്യപ്പെട്ടതായി കേസിലെ സാക്ഷി വെളിപ്പെടുത്തിയിരുന്നു. 25 കോടി ചോദിച്ചെങ്കിലും 18 കോടിക്ക് തീര്‍പ്പാക്കാമെന്നും ധാരണമായിരുന്നു. ഇതില് എട്ട് കോടി രൂപ സമീര് വാങ്കഡെയ്ക്ക് ഉള്ളതാണെന്ന് ഒത്തുതീര്‍പ്പിന് മുന് കൈയെടുത്ത പ്രധാന സാക്ഷിയായ കെപി ഗോസാവി ഫോണില് പറയുന്നത് കേട്ടെന്നാണ് മറ്റൊരു സാക്ഷിയായ പ്രഭാകര് സയില് നടത്തിയ നിര്‍ണായക വെളിപ്പെടുത്തല്.\nഇതിന് പിന്നാലെയാണ് കൈക്കൂലി കേസില് വിജിലന്‍സ് അന്വേഷണം ആരംഭിച്ചത്. കേസിലെ സാക്ഷിയായ പ്രഭാകര് സെയിലിന്റെ ആരോപണങ്ങള് സംബന്ധിച്ച വിശദമായ റിപ്പോര്‍ട്ട് മുംബൈ എന്‍സിബി ഉദ്യോഗസ്ഥര് ഡയറക്ടര് ജനറലിന് കൈമാറിയതിന് ശേഷമാണ് വാങ്കഡെയ്ക്ക് എതിരെ വിജിലന്‍സ് അന്വേഷണം ആരംഭിച്ചത്. കസ്റ്റഡിയില് തുടരുന്നതിനിടെ ആര്യന് ഖാനെ കൊണ്ട് പലരെയും ഫോണില് വിളിപ്പിക്കുന്ന ദൃശ്യങ്ങള് പുറത്തുവന്നിരുന്നു. കൈക്കൂലി കേസില് വാങ്കഡയെ വിജിലന്‍സ് സംഘം ചോദ്യം ചെയ്തിരുന്നു.\nഒക്ടോബര് രണ്ടിന് മുംബൈയിലെ ആഡംബര കപ്പലില് റെയ്ഡ് നടത്തിയ എന്‍സിബി മുംബൈ സോണല് ഡയറക്ടര് സമീര് വാങ്കഡെയുടെ നേതൃത്വത്തിലുള്ള സംഘം ആര്യന് ഖാന് അടക്കമുള്ളവരെ കസ്റ്റഡിയിലെടുക്കുകയും മയക്കുമരുന്ന് കേസില് അറസ്റ്റ് രേഖപ്പെടുത്തുകയുമായിരുന്നു.


dubsamash Archives -\nചിരിപടര്‍ത്തി ഐമയുടെയും ഭര്‍ത്താവിന്റെയും ഡബ്ബ്‌സ്മാഷ്; വീഡിയോ ഏറ്റെടുത്ത് സോഷ്യല് മീഡിയ\nവിനീത് ശ്രീനിവാസന് സംവിധാനം ചെയ്ത 'ജേക്കബ്ബിന്റെ സ്വര്‍ഗ്ഗരാജ്യം' എന്ന ചിത്രത്തിലൂടെ പ്രേക്ഷക ഹൃദയങ്ങളില് ഇടം നേടിയ താരമാണ് ഐമ. ഇപ്പോഴിതാ കിടിലന് ഡബ്ബ്‌സ്മാഷുകലിലൂടെ വീണ്ടും സാമൂഹ്യമാധ്യമങ്ങളില് വൈറലാവുകയാണ് ഐമ. ഐമ മാത്രമല്ല ഭര്‍ത്താവുമുണ്ട് ഡബ്ബ്‌സ്മാഷില്. മലയാളികളെ ഏറെ ചിരിപ്പിച്ച നര്‍മ്മമുഹൂര്‍ത്തങ്ങളാണ് ഡബ്ബ്‌സ്മാഷിലൂടെ ഇരുവരും അവതരിപ്പിക്കുന്നത്. ഇരുവരുടെയും പ്രകടനത്തിനു സോഷ്യല് മീഡിയ നിറഞ്ഞു കൈയടിക്കുന്നുണ്ട്. കെവിന് പോളാണ് ഐമയുടെ...\nCinemaLemi Thomas - January 17, 2021 0\nകൊവിഡ് 19 മഹാമാരി തീര്‍ത്ത പ്രതിസന്ധികള്‍മൂലം നിശ്ചലമായിരുന്ന തിയേറ്ററുകള് കൂടുതല് സജീവമായിരിക്കുകയാണ്. മാസ്റ്റര് എന്ന ചിത്രം തിയേറ്ററുകളില് പ്രദര്‍ശനം തുടരുമ്പോള് മികച്ച പ്രേക്ഷക സ്വീകാര്യതയാണ് ചിത്രത്തിന്...\nLemi Thomas - January 17, 2021


ഫാ. സ്റ്റീഫൻ ജോസ് മേത്തശ്ശേരി നിര്യാതനായി - official news channel of ARCHDIOCESE OF VERAPOLY,\n04 Feb, 2021 by admin\nകൊച്ചി: തിരുവനന്തപുരം അതിരൂപത വൈദികനും വരാപ്പുഴ അതിരൂപതയിലെ ബോൾഗാട്ടി സെൻറ്. സെബാസ്റ്റ്യൻ ചർച്ച് ഇടവകാംഗവുമായ\nഫാ. സ്റ്റീഫൻ ജോസ് മേത്തശ്ശേരി (80 വയസ്സ്) നിര്യാതനായി.\nഎറണാകുളം ബോൾഗാട്ടിയിൽ മേത്തശ്ശേരി പീറ്ററും അന്നയും ആയിരുന്നു അദ്ദേഹത്തിൻറെ മാതാപിതാക്കൾ. ബോൾഗാട്ടി സെന്റ്. സെബാസ്റ്റ്യൻ എൽപി സ്കൂളിൽ പ്രാഥമിക വിദ്യാഭ്യാസം നടത്തിയ അദ്ദേഹം പിന്നീട് എറണാകുളം സെൻറ്. ആൽബർട്സ് ഹൈസ്കൂളിലും അതിനുശേഷം ആലുവ പൊന്തിഫിക്കൽ സെമിനാരിയിലും ഉപരിപഠനം നടത്തി.\n1967 ൽ അദ്ദേഹം വൈദികപട്ടം സ്വീകരിച്ചു. തുടർന്ന് 1968 മുതൽ തിരുവനന്തപുരം ലത്തീൻ അതിരൂപതക്കു വേണ്ടി സേവനം ചെയ്തു. അവിടെ 13 പള്ളികളിൽ വികാരിയായും , അതോടൊപ്പം തിരുവനന്തപുരം പേട്ട ഫൊറോന വികാരിയായും, കൂടാതെ തിരുവനന്തപുരം അതിരൂപതയുടെ ബോർഡ് ഓഫ് എഡ്യൂക്കേഷൻ ഡയറക്ടറായും സേവനം ചെയ്തിട്ടുണ്ട്.\nപ്രയാധിക്യത്തെ തുടർന്ന് അദ്ദേഹം കാക്കനാടുള്ള വരാപ്പുഴ അതിരൂപതയുടെ കീഴിലുള്ള വൈദികരുടെ വിശ്രമ മന്ദിരമായ ആവിലഭവനിൽ വിശ്രമജീവിതം നയിക്കുകയായിരുന്നു.\nതൻറെ ജീവിതകാലം മുഴുവൻ വിശ്വാസികളുടെ ആത്മീയവും ഭൗതികവുമായ ഉന്നമനത്തിനുവേണ്ടി അദ്ദേഹം ത്യാഗപൂർവം തൻറെ ജീവിതം ദൈവത്തിന് സമർപ്പിച്ചു.\nഅദ്ദേഹത്തിൻറെ വിയോഗത്തിൽ വരാപ്പുഴ അതിരൂപത ആർച്ച്ബിഷപ്പ് ഡോ. ജോസഫ് കളത്തിപ്പറമ്പിൽ പിതാവും തിരുവനന്തപുരം ആർച്ച്ബിഷപ്പ് ഡോ. സൂസപാക്യം പിതാവും അനുശോചനം അറിയിച്ചു.\nഅദ്ദേഹത്തിൻറെ ഭൗതികശരീരം ഇന്ന് (05/02/’21 വെള്ളിയാഴ്ച) രാവിലെ 7.30 മുതൽ ബോൾഗാട്ടിയിൽ ഉള്ള ഭവനത്തിലും അതിന് ശേഷം ഉച്ചയ്ക്ക് 12 മണി മുതൽ ബോൾഗാട്ടി സെൻറ്. സെബാസ്റ്റ്യൻ പള്ളിയിലും പൊതുദർശനത്തിനു വെയ്ക്കും.\nഉച്ചകഴിഞ്ഞ് 3. 30ന് വരാപ്പുഴ അതിരൂപത മെത്രാപ്പോലീത്ത ഡോ. ജോസഫ് കളത്തിപ്പറമ്പിൽ പിതാവിൻറെ മുഖ്യകാർമികത്വത്തിൽ മൃതസംസ്കാര ശുശ്രൂഷകൾ ബോൾഗാട്ടി പള്ളിയിൽ വച്ച് നടക്കും. തിരുവനന്തപുരം അതിരൂപത സഹായമെത്രാൻ ഡോ. ക്രിസ്തുദാസ് രാജപ്പൻ അനുസ്മരണ പ്രഭാഷണം നടത്തും.\nസഭാ സാമൂഹിക നവീകരണ പ്രവർത്തനങ്ങളിൽ സിനഡിലൂടെ പങ്കാളികളാകണം: ആർച്ച് ബിഷപ്പ് ഡോ.ജോസഫ് കളത്തിപ്പറമ്പിൽ. കൊച്ചി : സഭ, സാമൂഹിക നവീകരണ പ്രവർത്തനങ്ങളിൽ സിനഡിലൂടെ പങ്കാളികളാകാൻ ആർച്ച്


ഒടിയൻ പരാജയപ്പെട്ടാൽ ? - M Today Online\nഒടിയൻ പരാജയപ്പെട്ടാൽ ?\nBy MToday Desk\t Last updated Dec 3, 2018\nഒടിയൻ പരാജയപ്പെട്ടാൽ മലയാള സിനിമയെ സംബന്ധിച്ചെടുത്തോളം അതൊരു വലിയ ചോദ്യമാണ്. ആ ചോദ്യത്തിനുള്ള ഉത്തരത്തിന് ഡിസംബർ 14 വെള്ളിയാഴ്ച വരെ കാത്തിരുന്നാൽ മതി. ഏറെ പ്രതീക്ഷയോടെയാണ് ഈ ചിത്രത്തിൻ്റെ റിലീസിനായി സിനിമാലോകവും പ്രേക്ഷകരും കാത്തിരിക്കുന്നത് .\nമലയാളത്തിലെ തന്നെ എക്കാലവും സംസാരിക്കപെടുവാൻ ഇരിക്കുന്ന സിനിമ അത് വിജയമായാലും പരാജയമായാലും. ഏറെ നാളുകൾക്ക് ശേഷമാണ് മലയാളത്തിൽ ഒരു നാടോടികഥയെ അടിസ്ഥാനമാക്കി ചിത്രം വരുന്നത്. വള്ളുവനാടിൻ്റെ വാമൊഴികഥകളിലൂടെ പേടിയുടെ ആൾ രൂപമായാഒടിയൻ . വെള്ളിത്തിരയിൽ എങ്ങനെയാകും സൂപ്പർ സ്റ്റാർ മോഹൻ ലാൽ അവതരിപ്പിക്കുക . തിന്മയുടെ പേടിയുടെ പേരാണ് വാമൊഴികഥകളിലെ ഒടിയൻ . എന്നാൽ വാണിജ്യ സിനിമ നായകനെ വില്ലനായി കാണില്ല പ്രത്യേകിച്ചും സൂപ്പർസ്റ്റാർ നായകനായി എത്തുമ്പോൾ.\nഈ ചിത്രത്തിന് ഹൈപ്പ് അതിൻ്റെ ഏറ്റവും മുകളിലാണ് . അതുകൊണ്ട് തന്നെ വീഴ്ച്ചയുണ്ടായാൽ അതിൻ്റെ ആഗാതവും കൂടും. ഇന്ത്യയിലെ ഏറ്റവും വിലപിടിപ്പുള്ള പരസ്യ സംവിധായകരിൽ ഒരാളായ ശ്രീകുമാർ മേനോൻ ആദ്യമായി ഒരുക്കുന്ന ചിത്രം. ആദ്യ ചിത്രം പുറത്തിറങ്ങുന്നത്തിന് മുൻപേ മറ്റൊരു ബ്രമാണ്ഡ ചിത്രം പ്രഖ്യാപിച്ചതിലൂടെയും സിനിമാ ലോകത്തെ ശ്രദ്ധാകേന്ദ്രമായി . എന്നാൽ തിരക്കഥാകൃത്തായ എം ടി വാസുദേവൻ നായർ ശ്രീകുമാർ മേനോൻ അദ്ദേഹവുമായുള്ള കരാർലംഘിച്ചതിനാല് കോടതി മുഖാന്തിരം തിരക്കഥ തിരിച്ചു വാങ്ങുവാൻ ഉള്ള തീരുമാനവും വാർത്തകളിൽ ഇടം നേടിയത് നാം കണ്ടതാണ്.\nഅത്തരത്തിൽ ഉണ്ടായ സംഭവം ഒടിയൻ്റെ സംവിധായകൻ്റെ മാറ്റ് അൽപ്പം കുറച്ചോ എന്നും സംശയമാണ്. മോഹൻലാൽ എന്ന താരത്തെകൂടിയാകും ഒടിയനുണ്ടാകുന്ന പരാജയം ബാധിക്കുക.മലയാള സിനിമ ഇതു വരെ കണ്ടതിൽ വച്ച് ഏറ്റവും വലിയ പ്രമോഷനാണ് ഒടിയനായി നടത്തുന്നത് എന്നാൽ അവയെല്ലാം എത്ര മാത്രം ഗുണകരം ആകും എന്നതിന് 14 വരെ കാത്തിരിക്കണം. വർഷാന്ത്യകണക്കെടുപ്പിൽചിത്രം വിജയക്കൊടി പാറിച്ചാൽ അത് മോഹൻലാൽ എന്ന താരത്തെ കേന്ദ്രീകരിച്ചുകൊണ്ട് ഇപ്പോൾ ഉള്ളതിനേക്കാൾ കൂടുതൽ പ്രോജക്ടുകൾ രൂപം കൊള്ളുന്നതിന് കാരണമാകും.\nമലയാളത്തിൽ ഇപ്പോൾ തന്നെ മോഹൻലാലിനെ കേന്ദ്രീകരിച്ച് നടന്നുകൊണ്ടിരിക്കുന്ന ഒരോ പ്രൊജറ്റുകളും വലിയ മുതൽ മുടക്കിലാണ് നിർമ്മിക്കുന്നത്. ശരിക്ക് പറഞ്ഞാൽ മലയാളം പോലൊരു ചെറിയ സിനിമ ഇന്റസ്ട്രി ഇത്തരം വലിയ മുതൽ മുടക്ക് തിരിച്ചുപിടിക്കുന്നത് സിനിമാവ്യവസായത്തിന് കൂടുതൽ ഉണർവ് ഉണ്ടക്കുക കൂടിയാണ് ചെയ്യുന്നത് . പക്ഷെ അതു പോലെ തന്നെ നീർക്കുമിള എന്ന അവസ്ഥയിലൂടെയുമാണ് കടന്നു പോയിക്കൊണ്ടിരിക്കുന്നത് .\nഒടിയന്റെ തിരക്കഥാകാരൻ ഹരികൃഷ്ണൻ ആദ്യമായി എഴുതിയത് മെഗാസ്റ്റാർ മമ്മൂട്ടിക്ക് വേണ്ടിയായിരുന്നു . കുട്ടിസ്രാങ്ക് എന്ന ചിത്രം പി എഫ് മാത്യൂസിന് ഒപ്പം ചേർന്ന്. അന്ന് ആ സിനിമ നിർമ്മിച്ചത് അനിൽ അംബാനിയുടെ നിർമ്മാണ കമ്പനിയായ ബിഗ് സിനിമാസായിരുന്നു. ഷാജി എൻ കരുൺ സംവിധാനം ചെയ്ത കുട്ടിസ്രാങ്ക് പക്ഷേ സാമ്പത്തികമായി വിജയിച്ചിരുന്നില്ല നല്ല ചിത്രമായിരുന്നിട്ടു കൂടി.\nഒരു പുതുമുഖ സംവിധായകന് കിട്ടാവുന്നതിൽവച്ച് ഏറ്റവും വലിയ ഒപ്പർച്യൂണിറ്റിയാണ് ഒടിയനെന്ന ചിത്രത്തിലൂടെ ശ്രീകുമാർ മേനോൻ സ്വന്തമാക്കിയത്. മലയാളികളുടെ പ്രിയതാരം മോഹൻലാലിനെതന്നെ അദ്ദേഹത്തിന് ആദ്യ ചിത്രത്തിൽ നായകനായി ലഭിക്കുക അതുപോലെ തന്നെ മലയാളികളുടെ ലേഡി സൂപ്പർസ്റ്റാർ മഞ്ജുവാര്യർ തമിഴിൽ നിന്ന് ഏറ്റവും വിലപിടിപ്പുള്ളതാരങ്ങളിലൊരാളായ പ്രകാശ് രാജും ഒടിയന് വേണ്ടി ഒന്നിക്കുമ്പോൾ അത്ര തന്നെ പ്രതീക്ഷയിലാണ് പ്രേക്ഷകരും അതുപോലെ മോഹൻലാലിന്റെ ആരാധകരും.\nഒടിയൻ എന്ന ചിത്രം അതിന്റെ അണിയറ പ്രവർത്തകരുടെ പ്രമോഷൻ രീതികൊണ്ട് തന്നെ മലയാളത്തിൽ ഏറ്റവും അധികം കളക്ഷൻ നേടുന്ന ചിത്രമാകും എന്നാണ് പ്രതീക്ഷ. എന്നാൽ ആദ്യദിനത്തിൽ തികച്ചും വിപരീതമായ റിസൾട്ടാണ് ചിത്രം ഉണ്ടാക്കുന്നതെങ്കിൽ ശ്രീകുമാർ മേനോന്റെ ശത്രുക്കൾ അത് ആഘോഷമാക്കുക തന്നെ ചെയ്യും. ചിത്രം റിലീസിനോട് അടുക്കാറുകുമ്പോൾ പ്രതീക്ഷ അതിന്റെ കൊടുമുടിയിൽ എത്തിക്കുകയാണ്.\nവീണ്ടും മോഹൻലാൽ സിനിമയിൽ മമ്മൂട്ടിയെ ശബ്ദ്ധ സാനിദ്ധ്യമായിഎത്തിച്ചു കൊണ്ട് ശ്രീകുമാർ മേനോൻ മമ്മൂട്ടി ഫാൻസിനെക്കൂടി കൂടെക്കൂട്ടുവാനുള്ള ആവനാഴിയിലെ ആയുധവും പുറത്ത് എടുത്തു കഴിഞ്ഞു. ഏയർടെൽ പോലെയുള്ളവമ്പൻ കമ്പനിയെ കൂടെക്കൂട്ടിയും തീയറ്ററിൽ സിനിമയ്ക്കായി എത്തുന്നവർക്ക് ഒടിയൻ പാവകൾ നൽകിയും സിനിമ ആഘോഷമാക്കുവാൻ ഒരുങ്ങുമ്പോൾ 2018 ഡിസംബർ 14 മലയാള സിനിമയുടെ ചരിത്രത്തിൽ രേഖപ്പെടുത്തുമെന്ന് ചുരുക്കം.\n100 കോടിയോ അല്ലെങ്കില് 1000 കോടിയോ മുടക്കിയെന്നു പറഞ്ഞല്ല സിനിമ വില്‍ക്കേണ്ടത് : ലിജോ ജോസ് പല്ലിശ്ശേരി\nആട് ആകുമോ കിളി ? !!\nഗ്രേറ്റ് ഇന്ത്യൻ അടുക്കളയിലെ ആ അമ്മായിയച്ചന് ; ഇനി വിജയ് സേതുപതിയുടെ കൂടെ.\nകരഞ്ഞുപോകുന്ന കഥ; ഇതു സീരിയൽ കഥയല്ല, സീരിയല് സംവിധായകന്റെ ജീവിതം തന്നെ..!\nവീട്ടിലെത്തിയപ്പോള് റൂമിലേക്ക് ക്ഷണിച്ചു; സാരിയുടുത്ത് വരണമെന്ന് പറഞ്ഞു, ചതി…


വൻകിട വൈദ്യുത പദ്ധതി അദാനിക്കു നൽകാൻ മോദി സമ്മർദം ചെലുത്തി വെളിപ്പെടുത്തലുമായി ശ്രീലങ്കൻ വൈദ്യുതി ബോർഡ് തലവൻ – India Vision Media\nവൻകിട വൈദ്യുത പദ്ധതി അദാനിക്കു നൽകാൻ മോദി സമ്മർദം ചെലുത്തി വെളിപ്പെടുത്തലുമായി ശ്രീലങ്കൻ വൈദ്യുതി ബോർഡ് തലവൻ\nശ്രീലങ്കയിൽ അദാനിക്ക് കാറ്റാടി വൈദ്യുതി നിലയത്തിനുള്ള കരാർ നൽകാൻ മോദി ശ്രീലങ്കൻ പ്രസിഡന്റ് ഗൊട്ടബയ രജപക്‌സെയെ നിർബന്ധിച്ചെന്നാണ് ആരോപണം.\nകൊളംബോ: ശ്രീലങ്കയിൽ സാമ്പത്തിക പ്രതിസന്ധി രൂക്ഷമായി തുടരുന്നതിനിടെ ഇന്ത്യൻ പ്രധാനമന്ത്രി നരേന്ദ്ര മോദിക്കെതിരെ വെളിപ്പെടുത്തലുമായി സിലോൺ വൈദ്യുതി ബോർഡ് ചെയർമാൻ. ശ്രീലങ്കയിൽ അദാനിക്ക് കാറ്റാടി വൈദ്യുതി നിലയത്തിനുള്ള കരാർ നൽകാൻ മോദി ശ്രീലങ്കൻ പ്രസിഡന്റ് ഗൊട്ടബയ രജപക്‌സെയെ നിർബന്ധിച്ചെന്നാണ് ആരോപണം.\nശ്രീലങ്കൻ പാർലമെന്റിന്റെ പൊതുസംരംഭ സമിതിക്കു മുൻപാകെ ദിവസങ്ങൾക്കുമുൻപ് നടന്ന വാദംകേൾക്കലിനിടെയായിരുന്നു സിലോൺ ഇലക്ട്രിസിറ്റി ബോർഡ്(സി.ഇ.ബി) ചെയർമാൻ എം.എം.സി ഫെർഡിനാൻഡോ ഇത്തരമൊരു ആരോപണം ഉന്നയിച്ചതെന്ന് ദ വയർ, ദ ന്യൂസ് മിനുട്ട് തുടങ്ങിയ ന്യൂസ് പോർട്ടലുകൾ റിപ്പോർട്ട് ചെയ്തു. ശ്രീലങ്കയിൽ 500 മെഗാവാട്ടിന്റെ കാറ്റാടി വൈദ്യുതി നിലയം ആരംഭിക്കാൻ അദാനി ഗ്രൂപ്പിന് അംഗീകാരം നൽകണമെന്ന് ആവശ്യപ്പെട്ട് നരേന്ദ്ര മോദി സമ്മർദം ചെലുത്തിയെന്നാണ് ആരോപണം. ഗൊട്ടബയ തന്നെ തന്നോട് വെളിപ്പെടുത്തിയതാണ് ഇക്കാര്യമെന്നാണ് ഫെർഡിനാൻഡോ അറിയിച്ചത്. എന്നാൽ, ആരോപണം തള്ളി ഗൊട്ടബയ രംഗത്തെത്തിയതോടെ വൈകാരിക പശ്ചാത്തലത്തിൽ പറഞ്ഞുപോയ കള്ളമായിരുന്നു അതെന്ന് പിന്നീട് ഫെർഡിനാൻഡോ വിശദീകരിച്ചു.\n”2021 നവംബർ 24ന് ഒരു യോഗത്തിനുശേഷം പ്രസിഡന്റ് എന്നെ വിളിച്ചുവരുത്തി. എന്നിട്ട് ആ പദ്ധതി അദാനി ഗ്രൂപ്പിന് നൽകണമെന്ന് ഇന്ത്യൻ പ്രധാനമന്ത്രി നരേന്ദ്ര മോദി നിർബന്ധിച്ചുകൊണ്ടിരിക്കുന്നുണ്ടെന്ന് അദ്ദേഹം എന്നോട് പറഞ്ഞു.”- ശ്രീലങ്കൻ മാധ്യമം ‘ന്യൂസ് ഫസ്റ്റ്’ പുറത്തുവിട്ട ഫെർനിനാൻഡോയുടെ ആരോപണത്തിന്റെ ദൃശ്യങ്ങളിൽ പറയുന്നു. വടക്കൻ ശ്രീലങ്കൻ തീരത്തെ പദ്ധതിക്കായി എങ്ങനെയാണ് അദാനിയെ തിരഞ്ഞെടുത്തതെന്ന പാർലമെന്റ് സമിതിയുടെ ചോദ്യങ്ങളോട് പ്രതികരിക്കുകയായിരുന്നു അദ്ദേഹം.\nഗൊട്ടബയയുടെ ഇത്തരമൊരു നിർദേശം വച്ചിട്ടുണ്ടെന്ന് പറഞ്ഞ് താൻ ധനകാര്യ സെക്രട്ടറിക്ക് കത്തെഴുതിയെന്നും ഫെർഡിനാൻഡോ വെളിപ്പെടുത്തി. വേണ്ടതു ചെയ്യണമെന്ന് കത്തിൽ ആവശ്യപ്പെട്ടിരുന്നു. ഇത് സർക്കാരുകൾ തമ്മിലുള്ള ഇടപാടാണെന്നും താൻ സൂചിപ്പിച്ചിരുന്നെന്നും അദ്ദേഹം ചൂണ്ടിക്കാട്ടി.\nഎന്നാൽ, ഫെർഡിനാൻഡോയുടെ വെളിപ്പെടുത്തൽ മാധ്യമങ്ങൾ വാർത്തയാക്കിയതിനു പിന്നാലെ ഇക്കാര്യം നിഷേധിച്ച് ഗൊട്ടബയ രജപക്‌സെ രംഗത്തെത്തി. ഏതെങ്കിലും പ്രത്യേക വ്യക്തിക്ക് ഇത്തരമൊരു പദ്ധതി നൽകാൻ താൻ അംഗീകാരം നൽകിയിട്ടില്ലെന്നും ആരോപണം പൂർണമായും തള്ളിക്കളയുന്നതായും ഗൊട്ടബയ ട്വീറ്റ് ചെയ്തു. ഇതിനു പിന്നാലെയാണ് പ്രസ്താവന പിൻവലിക്കുന്നുവെന്ന് ഫെർഡിനാൻഡോ മാധ്യമങ്ങളോട് പ്രതികരിച്ചത്.\nകെ.ടി ജലീനേതിരെ മൊഴിയിൽ പറഞ്ഞെതെല്ലാം വെളിപ്പെടുത്തും .സ്വപ്‍ന


dalit youth deepu gets bail in meenangadi theft case | 'കാർ മോഷ്ടിക്കാൻ ശ്രമിച്ചിട്ടില്ല; പൊലീസിന്റെ കള്ളക്കഥയെന്ന് ആദിവാസി യുവാവ്; മീനങ്ങാടിയിലെ മോഷണ കേസുകളിൽ ജാമ്യം - MarunadanMalayalee.com\n'കാർ മോഷ്ടിക്കാൻ ശ്രമിച്ചിട്ടില്ല; പൊലീസിന്റെ കള്ളക്കഥയെന്ന് ആദിവാസി യുവാവ്; മീനങ്ങാടിയിലെ മോഷണ കേസുകളിൽ ജാമ്യം\nNovember 27, 202105:56 PM IST Permalink\nവയനാട്: മീനങ്ങാടിയിലെ മോഷണ കേസുകളിൽ പ്രതി ചേർക്കപ്പെട്ട അത്തിക്കടവ് ആദിവാസി കോളനിയിലെ ദീപുവിന് ജാമ്യം. 21 ദിവസത്തെ ജയിൽവാസത്തിന് ശേഷമാണ് ദീപു പുറത്തിറങ്ങുന്നത്. പൊലീസ് കസ്റ്റഡിയിൽ ക്രൂര മർദനമേറ്റാണ് മോഷണ കുറ്റം സമ്മതിച്ചതെന്ന് ദീപു പറയുന്നു.\nഈ മാസം അഞ്ചിനാണ് കാർ മോഷ്ടിക്കാൻ ശ്രമിച്ചു എന്ന കുറ്റത്തിന് ദീപുവിനെ ബത്തേരി പൊലീസ് കസ്റ്റഡിയിലെടുത്തത്. പിന്നീട് മീനങ്ങാടിയിലെ മറ്റ് രണ്ട് മോഷണ കേസുകളിലും അറസ്റ്റ് രേഖപ്പെടുത്തി. മീനങ്ങാടി അത്തിക്കടവ് ആദിവാസി കോളനിയിലെ ദീപുവിനെ പൊലീസ് കള്ളകേസിൽ കുടുക്കിയതാണെന്ന് ആരോപിച്ച് കുടുംബവും വിവിധ സംഘടനകളും രംഗത്തെത്തിയിരുന്നു.\nബത്തേരി ഒന്നാം ക്ലാസ് ജൂഡീഷ്യൽ മജിസ്‌ട്രേറ്റ് കോടതിയാണ് ദീപുവിന് ജാമ്യം അനുവദിച്ചത്. താൻ ഒരു തെറ്റും ചെയ്തിട്ടില്ലെന്നും പൊലീസുണ്ടാക്കിയ കള്ളക്കഥയാണിതെന്നും പുറത്തിറങ്ങിയ ദീപു പറഞ്ഞു. ബത്തേരിയിൽ വെച്ച് കാറിൽ ചാരി നിന്നതിന് ഉടമയുമായി വാക്ക് തർക്കമുണ്ടായതല്ലാതെ കാർ മോഷ്ടിക്കാൻ ശ്രമിച്ചിട്ടില്ല.\nമീനങ്ങാടിയിലെ വീട്ടിൽ നിന്ന് സ്വർണ്ണവും മൊബൈൽ ഫോണും മോഷ്ടിച്ചെന്ന പരാതി പൊലീസ് തിരക്കഥയാണ്. കുറ്റങ്ങളേൽക്കാൻ ആവശ്യപ്പെട്ട് പൊലീസ് വളഞ്ഞിട്ട് തല്ലിയെന്നും ദീപു ആരോപിച്ചു. മീനങ്ങാടിയിലെ മോഷണകേസുകളിൽ ഒന്നും ഒളിച്ചുവെക്കാനില്ലെന്ന് പൊലീസ് വ്യക്തമാക്കി.\nകോടതി ദീപു നിരപരാധിയാണെന്ന് കണ്ടെത്തിയിട്ടില്ല. പൊലീസ് കസ്റ്റഡിയിൽ വെച്ച് ദീപുവിനെ മർദ്ദിച്ചിട്ടില്ല. ചില സംഘടനകൾ ചേർന്ന് പൊലീസിനെതിരെ അടിസ്ഥാനരഹിതമായ ആരോപണങ്ങൾ ഉന്നയിക്കുകയാണ്. കേസ് അന്വേഷണം അന്തിമഘട്ടത്തിലാണെന്നും കുറ്റപത്രം ഉടൻ തയ്യാറാകുമെന്നും ബത്തേരി പൊലീസ് അറിയിച്ചു.\nഡ്രൈവിങ് അറിയാത്ത ആദിവാസി യുവാവ് 'കാർ മോഷണ' കേസിൽ അറസ്റ്റിൽ\nകോതമംഗലം എടിഎം കവർച്ച : പ്രതികൾ അറസ്റ്റിൽ\nശബരിമല വനാന്തരങ്ങളിലെ ആദിവാസി ഊരുകൾ സന്ദർശിച്ച് മന്ത്രി കെ.രാധാകൃഷ്ണൻ


samudrakkani directs malayalam movie\nതമിഴിലെ പ്രശസ്ത സംവിധായകനും നടനുമായ സമുദ്രക്കനി മലയാളത്തില് ആദ്യമായി സംവിധാനം ചെയ്യുന്ന ചിത്രത്തില് മോഹന്‍ലാല് നായകനാകുന്നു. സമുദ്രക്കനി തന്നെയാണ് ഇക്കാര്യം വെളിപ്പെടുത്തിയത്.\nഒരു സാമൂഹ്യവിപ്ലവത്തിന്റെ കഥ പറയുന്ന ചിത്രമായിരിക്കും താന് ഒരുക്കുകയെന്ന സൂചനയും സമുദ്രക്കനി നല്‍കിയിട്ടുണ്ട്. മികച്ച നര്‍മ്മ മുഹൂര്‍ത്തങ്ങളും ഗാനരംഗങ്ങളും ചിത്രത്തിന്റെ പ്ലസ് പോയിന്റായിരിക്കും. അടുത്തവര്‍ഷം ആദ്യം തന്നെ ചിത്രീകരണം ആരംഭിക്കാനാണ് പദ്ധതി.\nചിത്രത്തിന്റെ തിരക്കഥാജോലികള് ഉടന് ആരംഭിക്കും. ശശികുമാറിനെ നായകനാകുന്ന തമിഴ് ചിത്രം പോരാളിയുടെ തിരക്കിലാണ് സമുദ്രക്കനിയിപ്പോള്. പോരാളിക്ക് ശേഷം മോഹന്‍ലാല് പ്രൊജക്ട് ആരംഭിക്കും.\nശിക്കാറില് സമുദ്രക്കനി അവതരിപ്പിച്ച ഡോക്ടര് അബ്ദുള്ള എന്ന കഥാപാത്രം ക്ലിക്കായതിനെ തുടര്‍ന്ന് മലയാളത്തിലെ പ്രമുഖ സംവിധായകര് സമുദ്രക്കനിക്കായി കഥാപാത്രങ്ങളെ സൃഷ്ടിച്ചുതുടങ്ങിയിട്ടുണ്ട്. നാലോളം മലയാള ചിത്രങ്ങളിലേക്ക് നടനെന്ന നിലയില് സമുദ്രക്കനി കരാര് ഒപ്പിട്ടതായാണ് വിവരം.


'കള്ളപ്പണവിരുദ്ധ പ്രസംഗം നടത്തുന്ന മോദിയുടെ പാര്‍ട്ടി 100 കോടി രൂപ വീതം വാഗ്ദാനം ചെയ്യുന്നു: ഇത്രയും കോടികള് ബിജെപിക്ക് എവിടെന്ന്; ഇതൊന്നും ചോദ്യം ചെയ്യാന് ആരുമില്ലേ?' - ഇ വാർത്ത | evartha\nBreaking News: സംസ്ഥാനത്ത് ഇന്ന് 20,772 പേര്‍ക്ക് കോവിഡ്; മരണങ്ങള് 116; ടെസ്റ്റ് പോസിറ്റിവിറ്റി നിരക്ക് 13ന് മുകളില് തുടരുന്നു ◆ കൊവിഡ്: 5650 കോടിയുടെ മൂന്നാം അനുബന്ധ പാക്കേജ് പ്രഖ്യാപിച്ച് സംസ്ഥാന സർക്കാർ ◆ കണ്ണൂർ സ്വദേശിനിയായ വിദ്യാർത്ഥിനിയെ വെടിവെച്ച് കൊന്നശേഷം പ്രതി ആത്മഹത്യ ചെയ്തു ◆ ഡെന്മാർക്ക് താരത്തെ പരാജയപ്പെടുത്തിയത് നേരിട്ടുള്ള സെറ്റുകൾക്ക്; ജൈത്രയാത്ര തുടരുന്ന പി വി സിന്ധു ◆ ബിജെപി പ്രവർത്തകരായ സഹോദരങ്ങൾ കള്ളനോട്ടുമായി പിടിയിൽ ◆ മനപ്പൂര്‍വ്വം ആള്‍മാറാട്ടം നടത്തിയിട്ടില്ല; സുഹൃത്തുക്കള് വഞ്ചിച്ചു; ഹൈക്കോടതിയില് മുന്‍കൂര് ജാമ്യാപേക്ഷയുമായി സെസി സേവ്യര് ◆ മുല്ലപ്പള്ളിയെയും ചെന്നിത്തലയെയും മാറ്റണമെന്ന സന്ദേശത്തിന് പിന്നില് ഷാഫി പറമ്പില്; ആരോപണവുമായി യൂത്ത് കോണ്‍ഗ്രസ് ◆ അഭിഭാഷക രശ്മിത രാമചന്ദ്രന് ഇനി സംസ്ഥാന സര്‍ക്കാരിനായി വാദിക്കും; 52 ഗവണ്‍ന്മെന്റ് പ്ലീഡര്‍മാരുടെ നിയമന ഉത്തരവിറങ്ങി ◆ ഇന്ത്യയില് കോവിഡ് പ്രതിരോധം ഏറ്റവും മികച്ച രീതിയില് നടക്കുന്നത് കേരളത്തില്: വൈറോളജിസ്റ്റ് ഗഗന്‍ദീപ് കാങ് ◆ പെഗാസസ് ഫോണ് ചോര്‍ത്തലില് സുപ്രീംകോടതി ഇടപെടണം; ചീഫ് ജസ്റ്റീസിന് ഭീമ ഹര്‍ജിയുമായി അക്കാദമിക് വിദഗ്ധരും ആക്ടിവിസ്റ്റുകളും ◆\nകര്‍ണാടകയില് അധികാരത്തിനായി വിലപേശല് രാഷ്ട്രീയം മുറുകുന്നു. എംഎല്‍എമാരെ പണമെറിഞ്ഞ് വീഴ്ത്തുക എന്ന തന്ത്രം ബിജെപി പയറ്റുകയാണ്. തങ്ങളുടെ എംഎല്‍എമാര്‍ക്ക് ബിജെപി നൂറ് കോടി രൂപ വീതം വാഗ്ദാനം ചെയ്‌തെന്ന് ജെഡിഎസ് നേതാവ് എച്ച്ഡി കുമാരസ്വാമി ആരോപിച്ചു.\nജെഡിഎസിന്റെ പാര്‍ലമെന്ററി പാര്‍ട്ടി യോഗത്തിന് ശേഷം മാധ്യമപ്രവര്‍ത്തകരോട് സംസാരിക്കുകയായിരുന്നു അദ്ദേഹം. കര്‍ണാടക പിസിസി അധ്യക്ഷന് ജി പരമേശ്വരയോടൊപ്പം വീണ്ടും ഗവര്‍ണറെ കാണുമെന്നും സര്‍ക്കാര് രൂപീകരണത്തിന് അവകാശവാദം ഉന്നയിക്കുമെന്നും കുമാരസ്വാമി വ്യക്തമാക്കി.\nജെഡിഎസ് എംഎല്‍എമാര്‍ക്ക് നൂറ് കോടിവീതമാണ് വാഗ്ദാനം ചെയ്തിരിക്കുന്നത്. ‘എവിടെ നിന്നാണ് ബിജെപിക്ക് ഈ കള്ളപ്പണം വരുന്നത്. പാവപ്പെട്ടജനങ്ങളുടെ സേവകരായ ഇവര് ഇന്ന് പണം വാഗ്ദാനം ചെയ്യുകയാണ്. എവിടെയാണ് ആദായനികുതി ഉദ്യോഗസ്ഥര്’. കുമാരസ്വാമി ചോദിച്ചു.\nരണ്ട് വശത്തുനിന്നും എനിക്ക് വാഗ്ദാനങ്ങള് ലഭിച്ചിരുന്നു. ഞാന് ഇത് വെറുതെ പറയുന്നതല്ല. 2004 ഉം 2005 ലും ബിജെപിയ്‌ക്കൊപ്പം പോയ എന്റെ തീരുമാനം അച്ഛന്റെ ജീവിതത്തില് കറുത്തപാട് സൃഷ്ടിച്ചിട്ടുണ്ട്. ആ കറുത്തപാട് മായ്ച്ച് കളയാന് ദൈവം എനിക്കിപ്പോള് ഒരവസരം തന്നിരിക്കുകയാണ്. അതിനാല് ഞാന് കോണ്‍ഗ്രസിനൊപ്പം പോവുകയാണ്.\nഓപ്പറേഷന് താമര വിജയിക്കുമെന്ന് കരുതേണ്ട. ബിജെപിയില് നിന്നും എംഎല്‍എമാര് ഞങ്ങള്‍ക്കൊപ്പം വരാന് തയ്യാറായി നില്‍പ്പുണ്ട്. ഞങ്ങളില് നിന്ന് ഒരാളെ നിങ്ങള് കൊണ്ടുപോയാല് തിരിച്ച് നിങ്ങളില് നിന്ന് രണ്ട് പേരെ ഞങ്ങള് സ്വന്തമാക്കും. കുതിരക്കച്ചവടത്തെ പ്രോത്സാഹിപ്പിക്കുന്ന നിലപാട് സ്വീകരിക്കരുതെന്നാണ് എനിക്ക് ഗവര്‍ണറോട് പറയാനുള്ളത്-കുമാരസ്വാമി പറഞ്ഞു.


ഉപേക്ഷിക്കാമോ? | Catholic Church News Malayalam\nHome Articles ഉപേക്ഷിക്കാമോ?\nഒരിക്കല് ശിഷ്യരില് ഒരാള് പരാതിയുമായി ഗുരുവിനെ സമീപിച്ചു: “എനിക്ക് ഇവിടുത്തെ ജീവിതം മടുത്തു. ഞാനെന്റെ വീട്ടിലേക്ക് പോകുന്നു.”\n“എന്നേക്കാള് കഴിവ് കുറഞ്ഞവരെയും പ്രായം കുറഞ്ഞവരെയും അങ്ങ് പല ആശ്രമങ്ങളുടെയും അധിപനായി നിയമിച്ചു. എന്നെ മാത്രം എന്തുകൊണ്ട് അവഗണിക്കുന്നു? ഇഷ്ടമില്ലാത്ത എത്രയോ ജോലികള് ഞാനിവിടെ ചെയ്യുന്നു. അങ്ങ് പറഞ്ഞതെല്ലാം അനുസരിച്ചിട്ടുമുണ്ട്. എന്നിട്ടും എനിക്കൊരു നേട്ടവുമില്ല. മാത്രമല്ല, ഇവിടുത്തെ നിയമങ്ങള് കഠിനവുമാണ്. ഇതിലും ഭേദം പുറത്തുപോയി സ്വതന്ത്രമായി ജീവിക്കുന്നതാണ്.”\nശിഷ്യന്റെ പരാതിക്ക് ഗുരു മറുപടി നല്‍കി: “പ്രായത്തില് മാത്രമല്ല ഒരാള് വളരേണ്ടത്; ജ്ഞാനത്തിലും വളരണം. മറ്റുള്ളവരേക്കാള് കഴിവുള്ള വ്യക്തിയാണ് ഞാന് എന്ന് ചിന്തിച്ചുതുടങ്ങുമ്പോള് ഒരുവന്റെ വളര്‍ച്ച മുരടിക്കുകയാണ്.\nആശ്രമത്തിന് ചില ചിട്ടകളും നിയമങ്ങളുമുണ്ട്. അവ പാലിക്കണമെങ്കില് ദൈവത്തോടും തിരഞ്ഞെടുത്ത ജീവിതശൈലിയോടും സ്‌നേഹമുണ്ടായിരിക്കണം. അങ്ങനെയുള്ളവര് ഒരിക്കലും സ്ഥാനമാനങ്ങളോ പദവികളോ ആഗ്രഹിക്കില്ല. അവര് മേലധികാരികളെ ധിക്കരിക്കില്ല. ഭൗതികനേട്ടങ്ങള്‍ക്കായി പരിശ്രമിക്കില്ല. അവരുടെ അനുസരണം സ്‌നേഹത്തിന്റെ പ്രതിഫലനമായിരിക്കും. സ്‌നേഹം അസ്തമിക്കുന്നിടത്ത് ത്യാഗവും അനുസരണവുമെല്ലാം ഭാരമാകുന്നു. അതുകൊണ്ട് താങ്കള് ഈ ജീവിതശൈലി ഉപേക്ഷിക്കുന്നതാണ് നല്ലത്. ഒരു കാര്യം മനസില് സൂക്ഷിക്കുക, ഈ മനോഭാവം മാറ്റിയില്ലെങ്കില് താങ്കള്‍ക്കൊരിക്കലും സന്തോഷവും സംതൃപ്തിയും ലഭിക്കില്ല.”\nഅനുദിന ജീവിതത്തിലും സഭയിലും സമൂഹത്തിലുമെല്ലാം പ്രശ്‌നങ്ങള് ഏറിവരുമ്പോള് ചിന്തിക്കേണ്ട കാര്യങ്ങളാണ് ഗുരു ശിഷ്യനോട് പങ്കുവച്ചത്. തിരഞ്ഞെടുത്ത ജീവിതശൈലിയോടും ദൈവത്തോടും സ്‌നേഹമുണ്ടെങ്കില് മാത്രമേ ഒരാള്‍ക്ക് അനുസരണം സ്‌നേഹമാകൂ. അവിടെ പിടിവാശികള് ഉപേക്ഷിക്കാനും എളിമപ്പെടാനും ഒരാള്‍ക്ക് സാധ്യമാകും. എല്ലാം ഉപേക്ഷിച്ച് നിന്നെ അനുഗമിച്ച ഞങ്ങള്‍ക്ക് എന്തു ലഭിക്കുമെന്ന പത്രോസിന്റെ ചോദ്യത്തിന് ക്രിസ്തുവിന്റെ മറുപടി ഇങ്ങനെയായിരുന്നു: “എന്റെ നാമത്തെപ്രതി ഭവനത്തെയോ, സഹോദരന്മാരെയോ, സഹോദരിമാരെയോ, പിതാവിനെയോ, മാതാവിനെയോ, മക്കളെയോ, വയലുകളെയോ പരിത്യജിക്കുന്ന ഏതൊരുവനും നൂറിരട്ടി ലഭിക്കും; അവന് നിത്യജീവന് അവകാശമാക്കുകയും ചെയ്യും” (മത്തായി 19:29).\nനിത്യജീവനെക്കുറിച്ചുള്ള കാഴ്ചകള് മങ്ങുമ്പോള് ഈ ലോക കാഴ്ചകള് നമ്മെ വശീകരിക്കുമെന്ന സത്യം മറക്കാതിരിക്കാം.


എൻജിനിയറിങ് ഡിപ്ലോമ പരീക്ഷ: രജിസ്‌ട്രേഷൻ പുനരാരംഭിച്ചു | iMalayalee MultiChannel News Portal\nസാങ്കേതിക വിദ്യാഭ്യാസ പരീക്ഷാ കൺട്രോളർ നടത്തുന്ന ത്രിവൽസര എൻജിനിയറിങ് ഡിപ്ലോമ പരീക്ഷയുടെ രജിസ്‌ട്രേഷൻ പുനരാരംഭിച്ചു. ഓൺലൈൻ രജിസ്‌ട്രേഷൻ മേയ് 22ന് മുൻപ് പൂർത്തിയാക്കും. റിവിഷൻ (2015), റിവിഷൻ (2010) സ്‌കീമുകളിലെ അർഹരായ എല്ലാ വിദ്യാർഥികളും (എല്ലാ സെമസ്റ്ററുകളും 1 മുതൽ6വരെ) ഈ കാലയളവിൽ രജിസ്‌ട്രേഷൻ പൂർത്തിയാക്കി പരീക്ഷാ കേന്ദ്രം ഉറപ്പാക്കണം.\nകോവിഡ് 19 പശ്ചാത്തലത്തിൽ വിദ്യാർഥികൾക്ക് അവരുടെ വാസസ്ഥലത്തിന് സമീപത്തെ പോളിടെക്‌നിക്ക് കോളേജിലേക്ക് പരീക്ഷാ കേന്ദ്രം മാറ്റുന്നതിന് അവസരം ഉണ്ടായിരിക്കും. ഓൺലൈൻ രജിസ്‌ട്രേഷൻ നടപടികളോടൊപ്പം പരീക്ഷാകേന്ദ്രം തെരഞ്ഞെടുക്കണം. പരീക്ഷാ ഫീസ് അടയ്ക്കുന്നതിനുള്ള സമയം നീട്ടിയിട്ടുണ്ട്. പരീക്ഷാർഥികൾ കോഴ്‌സ് വിജയകരമായി പൂർത്തീകരിച്ച് സർട്ടിഫിക്കറ്റ് കൈപ്പറ്റുന്ന അവസരത്തിലോ അടുത്ത പരീക്ഷയുടെ രജിസ്‌ട്രേഷൻ സമയത്തോ (ഏതാണോ ആദ്യം എന്ന രീതിയിൽ) ഫീസ് അടയ്ക്കണം. രജിസ്‌ട്രേഷൻ ഫോം സ്ഥാപനത്തിൽ സമർപ്പിക്കേണ്ട. സപ്ലിമെന്ററി വിദ്യാർഥികൾക്കും നിലവിൽ റോളിലുള്ള എല്ലാ റെഗുലർ വിദ്യാർഥികൾക്കും രജിസ്‌ട്രേഷൻ അനുവദിക്കും. ഹാജർ നിബന്ധനകളിൽ ഇളവു വരുത്തിയിട്ടുണ്ട്.\nറിവിഷൻ (2015) സ്‌കീമിൽ ഉൾപ്പെട്ട ആറാം സെമസ്റ്റർ (റെഗുലർ/ സപ്ലിമെന്ററി), ഒന്നു മുതൽ അഞ്ച് വരെ സെമസ്റ്ററുകളിലെ സപ്ലിമെന്ററി പരീക്ഷകൾ ജൂണിൽ ഒന്നാം ഘട്ടമായി നടത്തും. റിവിഷൻ (2010) സ്‌കീമിലെ പരീക്ഷകളും റിവിഷൻ (2015) ലെ 2,4സെമസ്റ്റർ പരീക്ഷകളും അടുത്ത ഘട്ടത്തിൽ നടത്തും.\nഓൺലൈൻ രജിസ്‌ട്രേഷൻ പൂർത്തീകരിക്കാൻ സാങ്കേതിക ബുദ്ധിമുട്ടുള്ള അപേക്ഷകർ 0471-2775443, 2775444 എന്നിവയിൽ വിളിക്കണം. april.2020exam@gmail.com എന്ന ഇ-മെയിൽ മുഖേനയും സഹായം തേടാം.\nആധാർ നമ്പർ റേഷൻ കാർഡുമായി മേയ് 31 വരെ ബന്ധിപ്പിക്കാം


News | നാവിക ആസ്ഥാനത്തിന് സമീപം ഡ്രോൺ പറത്തിയ യുവാവ് അറസ്റ്റിൽ; യൂട്യൂബ് ചാനലിന് വേണ്ടിയെന്ന് പിടിയിലായ വടുതല സ്വദേശി - MarunadanMalayalee.com\nJuly 30, 202107:03 PM IST Permalink\nകൊച്ചി: നാവിക ആസ്ഥാനത്തിന് സമീപം ഡ്രോൺ പറത്തിയ യുവാവ് അറസ്റ്റിൽ. വടുതല സ്വദേശിയായ ലോയ്ഡ് ലിനസിനെ നാവിക സേന പിടികൂടി പൊലീസിന് കൈമാറി. ഡ്രോൺ പറത്തുന്നതിന് യുവാവ് നേവിയിൽ നിന്ന് അനുമതി തേടിയിരുന്നില്ല.\nതോപ്പുംപടി പഴയ പാലത്തിൽ നിന്നാണ് യുവാവ് ഡ്രോൺ പറത്തിയത്. വ്‌ലോഗറാണെന്നും യൂട്യൂബ് ചാനലിന് വേണ്ടിയാണ് ഡ്രോൺ പറത്തിയതെന്നും യുവാവ് പറഞ്ഞു. യുവാവിനെതിരെ തോപ്പുംപടി പൊലീസ് കേസെടുത്തത്.\nരാജ്യത്ത് ഡ്രോൺ ഉപയോഗത്തിന് നിയന്ത്രണം\nജമ്മു വിമാനത്താവള സ്‌ഫോടനം: ഭീകരാക്രമണമെന്ന് സ്ഥിരീകരിച്ച് ജമ്മുകശ്മീർ ഡിജിപി


ശ്രീരാമുലുവിനെതിരെ ഡികെ ശിവകുമാറിന്റെ നീക്കങ്ങള്... ബെല്ലാരിയില് ഉപതിരഞ്ഞെടുപ്പ് തീപ്പാറും!! | sriramulu and dk Shivakumars picks to face off in ballari bye polls - Malayalam Oneindia\nശ്രീരാമുലുവിനെതിരെ ഡികെ ശിവകുമാറിന്റെ നീക്കങ്ങള്... ബെല്ലാരിയില് ഉപതിരഞ്ഞെടുപ്പ് തീപ്പാറും!!\nPublished: October 12 2018, 20:21 [IST]\nബെംഗളൂരു: കര്‍ണാടകത്തിലെ ഉപതിരഞ്ഞെടുപ്പില് ബിജെപിയെ നേരിടാന് ഒരുങ്ങി കോണ്‍ഗ്രസ്. രണ്ടും കല്‍പ്പിച്ചുള്ള പോരാട്ടങ്ങള്‍ക്കാണ് കോണ്‍ഗ്രസ് ഒരുങ്ങുന്നത്. പ്രതിസന്ധിയില് നിന്നിരുന്ന പാര്‍ട്ടി അധ്യക്ഷന് രാഹുല് ഗാന്ധിയുടെ നിര്‍ണായക ഇടപെടലോടെയാണ് സജീവമായത്. അതേസമയം തിരഞ്ഞെടുപ്പ് കാര്യങ്ങള് നിയന്ത്രിക്കാന് ഡികെ ശിവകുമാറിനെ നിയമിച്ചിട്ടുണ്ട്. ജാര്‍ക്കിഹോളി സഹോദരന്‍മാര് കലാപം ഉയര്‍ത്തിയതിനെ തുടര്‍ന്ന് പാര്‍ട്ടിയില് തളച്ചിടപ്പെട്ട അവസ്ഥയിലായിരുന്നു ഡികെ ശിവകുമാര്.\nഎന്നാല് യെദ്യൂരപ്പയെയും ശ്രീരാമുലുവിനെയും പൂട്ടാനുള്ള നീക്കങ്ങളുമായിട്ടാണ് ഇത്തവണ ശിവകുമാറിന്റെ വരവ്. ഇവരെ നേര്‍ക്കുനേര് നിന്ന് എതിര്‍ക്കാനാണ് അദ്ദേഹത്തിന്റെ ശ്രമം. ഉപതിരഞ്ഞെടുപ്പില് ബിജെപിയുടെ കോട്ടകളില് ജെഡിഎസ്സിന്റെ പിന്തുണയോടെ നേട്ടമുണ്ടാക്കാനാകുമെന്ന പ്രതീക്ഷയിലാണ് കോണ്‍ഗ്രസ്. അതേസമയം ഇതിനിടയിലും കോണ്‍ഗ്രസിന്റെയും ജെഡിഎസ്സിന്റെ നേതാക്കള് മന്ത്രിസഭാ പുനസംഘടന സംബന്ധിച്ച് സര്‍ക്കാരിനെ കുരുക്കില് ചാടിക്കാന് ശ്രമിക്കുന്നുണ്ട്.\nബിജെപിയുടെയും യെദ്യൂരപ്പയുടെയും വലംകൈയ്യാണ് ശ്രീരാമുലു. ബെല്ലാരിയിലെ സിറ്റിംഗ് എംഎല്‍എയും റെഡ്ഡി സഹോദരന്‍മാരുടെ അടുത്തയാളുമാണ് അദ്ദേഹം. ശ്രീരാമുലുവിനെ വീഴ്ത്താനാണ് ബെല്ലാരിയില് ഡികെ ശിവകുമാറിനെ നിയമിച്ചിരിക്കുന്നത്. ബെല്ലാരിയില് ഇഷ്ടമുള്ള സ്ഥാനാര്‍ത്ഥികളെ തിരഞ്ഞെടുക്കാനുള്ള സ്വാതന്ത്ര്യം ശ്രീരാമുലുവിന് പാര്‍ട്ടി നല്‍കിയിട്ടുണ്ട്. ശിവകുമാറിനും ഇതേ സ്വാതന്ത്ര്യം കോണ്‍ഗ്രസ് നല്‍കിയിട്ടുണ്ട്.\nകോണ്‍ഗ്രസിന്റെ സിറ്റിംഗ് സീറ്റായ മാണ്ഡ്യ വിട്ടുനല്‍കണമെന്നായിരുന്നു ജെഡിഎസ്സ് കോണ്‍ഗ്രസിനോട് ആവശ്യപ്പെട്ടത്. ഇത് വലിയ പ്രതിസന്ധിയില് സര്‍ക്കാരിനെ എത്തിച്ചിരുന്നു. വെറും അയ്യായിരം വോട്ടിന് ദിവ്യ സ്പന്ദന പരാജയപ്പെട്ട മണ്ഡലത്തില് ഒരു മാറ്റത്തിനും തയ്യാറല്ലെന്നാണ് കോണ്‍ഗ്രസിന്റെ വാദം. ഇതേ തുടര്‍ന്ന് വിഷയത്തില് രാഹുല് ഗാന്ധി ഇടപെടുകയും കുമാരസ്വാമിയെ കണ്ട് പ്രശ്‌നങ്ങള് പരിഹരിച്ചെന്നുമാണ് റിപ്പോര്‍ട്ട്. രാഹുല് കോണ്‍ഗ്രസിലെ മുതിര്‍ന്ന നേതാക്കളുമായും ചര്‍ച്ച നടത്തിയിട്ടുണ്ട്.\nകോണ്‍ഗ്രസിനെ പരാജയപ്പെടുത്താന് പൊരിഞ്ഞ ശ്രമത്തിലാണ് ശ്രീരാമുലു. കഴിഞ്ഞ ദിവസം യെദ്യൂരപ്പയുടെ നേതൃത്വത്തില് സ്ഥാനാര്‍ത്ഥിത്വം സംബന്ധിച്ച് ചര്‍ച്ച നടന്നിരുന്നു. ജെ ശാന്തയെ സ്ഥാനാര്‍ത്ഥിയിക്കാനാണ് ബിജെപിയുടെ തീരുമാനം. ശ്രീരാമുലുവിന്റെ സഹോദരിയാണ് ശാന്ത. അസേമയം ശ്രീരാമുലുവിന്റെ അടുത്തയാളായ ടി സുരേഷ് ബാബുവിനെയും സ്ഥാനാര്‍ത്ഥിത്വത്തിനായി പരിഗണിച്ചിരുന്നു.\nകോണ്‍ഗ്രസിന് നഷ്ടപ്പെടാന് ഒന്നുമില്ലാത്ത സീറ്റാണ് ബെല്ലാരി. ഇവിടെ വിജയിച്ചാല് അത് കോണ്‍ഗ്രസിനെ മറ്റൊരു തലത്തിലേക്ക് കൊണ്ടുപോകം. ഒരുപക്ഷേ സംസ്ഥാനം മുഴുവന് അത് അലയടിക്കും. പോരാത്തതിന് ശ്രീരാമുലു യെദ്യൂരപ്പയുടെ അടുപ്പക്കാരനാണ്. അവിടെ ശ്രീരാമുലു വീണാല് യെദ്യൂരപ്പയെ തളര്‍ത്തുന്നതിന് തുല്യമാണ്. ഇതാണ് ശിവകുമാര് ലക്ഷ്യമിടുന്നത്. ഇവര്‍ക്ക് തിരിച്ചടിയേറ്റാല് സര്‍ക്കാരിനെ പ്രശ്‌നങ്ങളില്ലാതെ മുന്നോട്ട് കൊണ്ടുപോകാനും സാധിക്കും.\nകോണ്‍ഗ്രസിന്റെ നീക്കങ്ങള് ഇങ്ങനെ\nകോണ്‍ഗ്രസ് ബെല്ലാരിയില് വെങ്കടേഷ് പ്രസാദിനെ സ്ഥാനാര്‍ത്ഥിയാക്കുമെന്നാണ് റിപ്പോര്‍ട്ട്. എംഎല്‍എ ബി നാഗേന്ദ്രയുടെ സഹോദരനാണ് പ്രസാദ്. സംസ്ഥാനത്തെ കരുത്തുറ്റ നേതാവാണ് അദ്ദേഹം. ശാന്ത ഇവിടെ ജയിക്കുമോയെന്നാണ് ഇനി അറിയാനുള്ളത്. അതേസയമം മുതിര്‍ന്ന നേതാവ് രാംപ്രസാദിനെയും സ്ഥാനാര്‍ത്ഥിയാക്കാന് നേതൃത്വം ആഗ്രഹിക്കുന്നുണ്ട്. എന്നാല് ശിവപ്രസാദിന്റെ തീരുമാനം അനുസരിച്ച് മാത്രമേ ഇനി കാര്യങ്ങള് മുന്നോട്ട് പോകൂ.\nജാര്‍ക്കിഹോളി സഹോദരന്‍മാരുടെ ഭീഷണി\nരമേശ്, സതീഷ് ജാര്‍ക്കിഹോളി സഹോദരന്‍മാര് ശിവകുമാര് വീണ്ടും ബെല്ലാരിയില് എത്തുന്നതില് കടുത്ത എതിര്‍പ്പിലാണ്. നേരത്തെ പാര്‍ട്ടിക്കുള്ളിലെ പ്രശ്‌നങ്ങള് അവസാനിച്ചത് ശിവകുമാര് ബെല്ലാരിയില് നിന്നും ബെലഗാവിയില് നിന്നും മാറി നില്‍ക്കാമെന്ന് പറഞ്ഞത് കൊണ്ടാണ്. ഇവിടെ വീണ്ടും ശിവകുമാര് തിരിച്ചെത്തുന്നത് വലിയ പ്രശ്‌നങ്ങള്‍ക്ക് തുടക്കമിടുമെന്നാണ് സൂചന. ജാര്‍ക്കിഹോളി സഹോദരന്‍മാര് വിച്ചാരിച്ചാല് സര്‍ക്കാരിന്റെ ഭാഗമായ 20 എംഎല്‍എമാര് കൂറുമാറും.\nശിവമോഗയില് യെദ്യൂരപ്പയുടെ മകന് രാഘവേന്ദ്രയാണ് മത്സരിക്കുന്നത്. ഇവിടെയും കരുത്തുറ്റ സ്ഥാനാര്‍ത്ഥിയെ നിര്‍ത്താനാണ് കോണ്‍ഗ്രസിന്റെ തീരുമാനം. ഇവിടെ കോണ്‍ഗ്രസ്-ജെഡിഎസ് സഖ്യമുണ്ടായാല് ഫലം മാറുമോ എന്നാണ് അറിയാനുള്ളത്. എല്ലാ മണ്ഡലത്തിലും കരുത്തുറ്റ സ്ഥാനാര്‍ത്ഥികള് തന്നെ മത്സരിക്കാനിറങ്ങുമെന്നാണ് സൂചനകള്. അതേസമയം രാഘവേന്ദ്ര പരാജയപ്പെട്ടാല് അത് യെദ്യൂരപ്പയുടെ രാഷ്ട്രീയ ജീവിതം തന്നെ ഇല്ലാതാക്കുന്നതിന് തുല്യമായിരിക്കും.\nകര്‍ണാടകത്തില് ബിഎസ്പിയുടെ ഏക എംഎല്‍എ രാജിവെച്ചു... കോണ്‍ഗ്രസിനോടുള്ള എതിര്‍പ്പോ?\nമധ്യപ്രദേശില് ബിജെപി അധികാരത്തിലെത്തുമെന്ന് ഇന്ത്യ ടിവി സര്‍വേ.... 128 സീറ്റ് ലഭിക്കും!!\nകൂടുതൽ karnataka വാർത്തകൾView All\nആംബുലന്‍സിന് നല്‍കാന് പണമില്ലെന്ന് ബന്ധുക്കള്: മഞ്ചേരിയിൽ നിന്ന് മൃതദേഹം കൊണ്ടുപോയത് ഡിക്കിയില്\nചന്ദനമരം കര്‍ണാടകയിലേക്ക് കടത്തിയ രണ്ടുപേര് അറസ്റ്റില്: അറസ്റ്റിലായത് ഗുണ്ടല്‍പേട്ട് സ്വദേശികള്\nരാഹുല്‍ഗാന്ധി കര്‍ണാടകയില് നിന്നും ജനവിധി തേടണമെന്ന് സംസ്ഥാന കോണ്‍ഗ്രസ് നേതൃത്വം\nസുമലത രണ്ടും കല്‍പ്പിച്ച്! ബിജെപി നേതാവ് എസ്എം കൃഷ്ണയുമായി കൂടിക്കാഴ്ച നടത്തി\nകർണാടകത്തിൽ കോൺഗ്രസും ജെഡിഎസും ഒറ്റക്കെട്ട്; കോൺഗ്രസ് 20 സീറ്റിൽ, ജെഡിഎസ് 8 സീറ്റിൽ മത്സരിക്കും!\nസ്റ്റോർ റൂമിൽ ആലിംഗനം ചെയ്ത് പ്രിൻസിപ്പലും അധ്യാപികയും! വീഡിയോ വൈറല്\nkarnataka jds congress lok sabha elections 2019 election delhi bjp ലോക്സഭ തിരഞ്ഞെടുപ്പ് 2019 തിരഞ്ഞെടുപ്പ് ദില്ലി ബിജെപി കര്‍ണാടക ജെഡിഎസ് കോണ്‍ഗ്രസ്\nsriramulu and dk Shivakumars picks to face off in ballari bye polls\nStory first published: Friday, October 12, 2018, 20:21 [IST]


പി.കെ.വി സ്മാരക പുരസ്കാരം മന്ത്രി കെ.കെ. ശൈലജ ടീച്ചര്‍ക്ക് സമ്മാനിച്ചു – PRD Live\nHome /ജില്ലാ വാർത്തകൾ/കോട്ടയം/പി.കെ.വി സ്മാരക പുരസ്കാരം മന്ത്രി കെ.കെ. ശൈലജ ടീച്ചര്‍ക്ക് സമ്മാനിച്ചു\nമുന് മുഖ്യമന്ത്രി പി.കെ. വാസുദേവന് നായരുടെ സ്മരണയ്ക്കായി അദ്ദേഹത്തിന്‍റെ ജډനാടായ കിടങ്ങൂരിലെ പി.കെ.വി. സെന്‍റര് ഏര്‍പ്പെടുത്തിയ പുരസ്കാരം ആരോഗ്യ മന്ത്രി കെ.കെ. ശൈലജ ടീച്ചര് ക്ക് സമ്മാനിച്ചു. കിടങ്ങൂര് എല്.പി.ബി സ്കൂള് അങ്കണത്തില് നടന്ന ചടങ്ങില് ഭക്ഷ്യ-പൊതുവിതരണ വകുപ്പ് മന്ത്രി പി. തിലോത്തമന് പുരസ്കാരദാനം നിര്‍വഹിച്ചു.\nപുരസ്കാരത്തുകയായി ലഭിച്ച പതിനായിരം രൂപ മന്ത്രി ശൈലജ ടീച്ചര് സാമൂഹിക സുരക്ഷാ മിഷന്‍റെ വീ കെയര് പദ്ധതിക്ക് സംഭാവന ചെയ്തു. സാമുഹിക സുരക്ഷാ മിഷന് എക്സിക്യുട്ടീവ് ഡയറക്ടര് ഡോ. മുഹമ്മദ് അഷീല് തുക ഏറ്റുവാങ്ങി.\nസാമൂഹ്യവും സാമ്പത്തികവുമായി പിന്നാക്കം നില്‍ക്കുന്നവര്‍ക്കും ഭിന്നശേഷിക്കാര്‍ക്കും ചിലവേറിയ ആരോഗ്യ പരിപാലനം ആവശ്യമായി വരുന്ന ഘട്ടങ്ങളില് സഹായഹസ്തമേകുന്നതിന് ലക്ഷ്യമിട്ട് തുടക്കം കുറിച്ച വീ കെയര് പദ്ധതി വിജയകരമായി മുന്നോട്ടു കൊണ്ടുപോകുന്നതിന് പൊതുജനങ്ങളുടെ സഹകരണം വേണ്ടതുണ്ടെന്ന് മന്ത്രി കെ.കെ. ശൈലജ ടീച്ചര് പറഞ്ഞു.\nആരോഗ്യ മേഖലയില് ഗണ്യമായ പുരോഗതിക്ക് വഴിതെളിക്കുകയും പ്രതിസന്ധികളെ ജനപിന്തുണയോടെ അതിജീവിക്കുകയും ചെയ്ത മന്ത്രിയാണ് ശൈലജ ടീച്ചറെന്ന് മന്ത്രി തിലോത്തമന് പറഞ്ഞു. പി.കെ.വി. സെന്‍റര് പ്രസിഡന്‍റ് ജി. വിശ്വനാഥന് നായര് അധ്യക്ഷത വഹിച്ചു. ജോസ് കെ. മാണി എം.പി മുഖ്യ പ്രഭാഷണം നടത്തി. കെ. സുരേഷ് കുറുപ്പ് എം.എല്.എ അനുമോദന പ്രഭാഷണവും മോന്‍സ് ജോസഫ് എം.എല്.എ സ്കോളര്‍ഷിപ്പ് വിതരണവും നിര്‍വഹിച്ചു. മുന് മന്ത്രി വി.എം. സുധീരന് പി.കെ.വി. സ്മാരക പ്രഭാഷണം നടത്തി.\nകവി കുരീപ്പുഴ ശ്രീകുമാര് പ്രശസ്തിപത്രം അവതരിപ്പിച്ചു. മുന് എം.എല്.എ വി.എന്. വാസവന്, സി.കെ. ശശിധരന്, ജൂറി സെക്രട്ടറി അഡ്വ. പി.കെ. ചിത്രഭാനു, അഡ്വ. സണ്ണി ഡേവിഡ് തുടങ്ങിയവര് പങ്കെടുത്തു.


നോക്കിയയുടെ പുതിയ ആന്‍ഡ്രോയ്ഡ് ഫോണ് നോക്കിയ7പ്ലസ് ഇന്ത്യയിലെത്തി | Tech Sports\nMobiles April 4, 2018 Web Desk\nഒരുകാലത്ത് മൊബൈല് ഫോണ് വിപണി അടക്കി വാണിരുന്ന നോക്കിയ വിപണിയില് തങ്ങളുടെ ഇടം കണ്ടെത്താന് പുതുവഴികള് തേടുകയാണ്. വിന്റോസ് ഫോണുമായി സ്മാര്‍ട്ട്ഫോണ് രംഗത്തേക്ക് ലൂമിയ സീരീസുമായി വന്നിരുന്നെങ്കിലും വിജയിക്കാതെ പോയി. ഇപ്പോള് ആന്ദ്റോയ്ഡ്...\nഒരുകാലത്ത് മൊബൈല് ഫോണ് വിപണി അടക്കി വാണിരുന്ന നോക്കിയ വിപണിയില് തങ്ങളുടെ ഇടം കണ്ടെത്താന് പുതുവഴികള് തേടുകയാണ്. വിന്റോസ് ഫോണുമായി സ്മാര്‍ട്ട്ഫോണ് രംഗത്തേക്ക് ലൂമിയ സീരീസുമായി വന്നിരുന്നെങ്കിലും വിജയിക്കാതെ പോയി. ഇപ്പോള് ആന്ദ്റോയ്ഡ് ഫോണുമായാണ് നോക്കിയയുടെ വരവ്. അതിന്റെ ഭാഗമായി പുറത്തിറക്കിയ നോക്കിയ സെവന് പ്ലസ് ഇന്ത്യയില് അവത്രിപ്പിച്ചു എന്ന വാര്‍ത്തയാണ് പുതിയതായി കേള്‍ക്കുന്നത്. മിഡ് റേഞ്ച് സ്മാര്‍ട്ട് ഫോണായ ഈ മോഡല് മൊബൈല് വേള്‍ഡ് കോണ്‍ഗ്രസിലാണ് ആദ്യം അവതരിപ്പിച്ചത്.\nഅലുമിനിയം ബോഡി, കോണിങ് ഗൊറില്ല ഗ്ലാസ്, എന്നിവയോടൊപ്പം 1.7 അപ്പേര്‍ച്ചറീലുള്ള ലെന്‍സോട് കൂടിയ ക്യാമറയുമുണ്ട്. ഫേസ്ബുക്ക്, യുട്യൂബ് ലൈവ് സ്ട്രീമിങ്ങിന് സഹായകരമാവുന്ന രീതിയിലാണ് ഈ മോഡല്. ക്യാമറയില് നിന്ന് തന്നെ നേരിട്ട് ലൈവ് സ്ട്രീം ചെയ്യാവുന്ന സൗകര്യത്തോ കൂടിയാണ് നോക്കിയ ഈ മോഡല് അവതരിപ്പിക്കുന്നത്.\nഇന്ത്യയില് ഓണ്‍ലൈന് സ്റ്റോറായ ആമസോണില് ഏപ്രില് ഇരുപതിന് ബുക്കിങ്ങ് ആരംഭിക്കൂമെന്നാണ് കമ്പനി പറയുന്നത്. മുപ്പതാം തീയതി മുതല് വിതരണവും ആരംഭിക്കും. നോക്കിയയുടെ സ്റ്റോറുകളില് നിന്നും മറ്റ് ഔട്ട്ലെറ്റുകളില് നിന്നും ഏപ്രില് മുപ്പതിന് ശേഷം നേരിട്ട് വൈറ്റ്, കോപ്പര് വേരിയന്റുകളീല് ലഭിക്കുന്ന ഈ ഫോണ് വാങ്ങാം.\nആൻഡ്രോയ്ഡ് 8.1 ഒറിയോ ഓപ്പേറേറ്റിങ് സിസ്റ്റത്തിലാണ് നോക്കിയയുടെ ഈ പുതിയ മോഡല് ഫോണ് പ്രവര്‍ത്തിക്കുന്നത്. 7.6ഇഞ്ച് ഫുൾ എച്ച്ഡി ഡിസ്പ്ലേ, ഗൊറില്ല ഗ്ലാസ്, സ്നാപ്ഡ്രാഗണിന്റെ ഒക്ടാകോര് 660 എസ്ഒസി പ്രൊസസര്, നാല് ജിബി റാം എന്നിവയാണ് ഈ ഫോണിന്റെ മറ്റ് പ്രത്യേകതകള്.\nഇരട്ടക്യാമറയാണ് ഈ ഫോണിന്റെ മറ്റൊരു സവിശേഷത. 13, 12 മെഗാപിക്സലുകളോട് കൂടിയ ഈ ക്യാമറകള്‍ക്കൊപ്പം ഡ്യുവല് ടോണ് എല്.ഇ.ഡി ഫ്ലാഷുമുണ്ട്. ഫ്രണ്ട് ക്യാമറയ്ക്കുമുണ്ട് പ്രത്യേകത/. 16 മെഗാപിക്സല് ക്യാമറയാണ് സെല്‍ഫി പ്രേമികള്‍ക്കായി ഒരുക്കിയിട്ടുള്ളത്. അറുപത്തിനാല് ജി ബി ഇന്റേണല് സ്റ്റോറേജ് ഉള്ള നോക്കിയ സെവന് പ്ലസ് ഇരുനൂറ്റി അമ്പത്താറ് ജിബി വരെ മൈക്രോ എസ് ഡി കാര്‍ഡ് ഉപയോഗിച്ച് മെമ്മറീ വര്‍ദ്ധിപ്പിക്കാം. 3,800 എംഎഎച്ച് ബാറ്ററിയും, അതിവേഗ ചാര്‍ജ്ജറുമുള്ള നോക്കിയ സെവന് പ്ലസ് ഒരു ഫുള് ചാര്‍ജ്ജില് തുടര്‍ച്ചയായി പത്തൊമ്പത് മണിക്കൂര് പ്രവര്‍ത്തിപ്പിക്കാമെന്നാണ് കമ്പനി പറയുന്നത്. ഇത്രയും സവിശേഷതകളോട് കൂടിയുള്ള ഈ ഫോണിന്റെ ഇന്ത്യന് മാര്‍ക്കറ്റിലെ വില 25,999 രൂപയാണ്.\nalso read വരുന്നൂ, സോണിയുടെ ബഡ്ജറ്റ് ഫോണ്... 13 മെഗാപിക്സല് കാമറ, വില വെറും 9999 രൂപ?


12,600 വര്‍ഷം പഴക്കമുള്ള കുഞ്ഞിന്‍െറ ഭൗതികാവശിഷ്ടം സംസ്കരിച്ചു - Malayalam Daily News\nJun 30, 2014 സ്വന്തം ലേഖകന്\nവാഷിങ്ടണ്: 12,600 വര്‍ഷം പഴക്കമുള്ള കുഞ്ഞിന്‍െറ ഭൗതികാവശിഷ്ടം ഡി.എന്.എ സാമ്പിളുകള് ശേഖരിച്ചശേഷം സംസ്കരിച്ചു.\nഅമേരിക്കയുടെ പടിഞ്ഞാറന് മേഖലയിലുള്ള മൊണ്ടാനയില് 1968ല് കണ്ടെടുത്ത കുഞ്ഞിന്‍െറ ഭൗതികാവശിഷ്ടമാണ് ഗോത്രവര്‍ഗ ആചാരങ്ങളോടെ സംസ്കരിച്ചത്. ഗോത്രവര്‍ഗ വിഭാഗത്തില് പെട്ട 30ഓളം പേര്, സിനിമാ മേഖലയിലുള്ളവര് തുടങ്ങിയവരുടെ സാന്നിധ്യത്തിലായിരുന്നു സംസ്കാര ചടങ്ങുകള്.\nആദിമ അമേരിക്കന് ഗോത്രവര്‍ഗക്കാരുടെ പൈതൃക പഠനത്തില് നിര്‍ണായക വിവരങ്ങള് നല്‍കിയ ജിനോം ശാസ്ത്രലോകം ഏറെ കൗതുകത്തോടെയാണ് സ്വീകരിച്ചത്. ഒന്നിനും ഒന്നരക്കും ഇടയില് പ്രായമുള്ള കുഞ്ഞ് അജ്ഞാത കാരണങ്ങളാലാണ് മരിച്ചത്.\nകുട്ടിക്കൊപ്പം കണ്ടത്തെിയ കരകൗശല വസ്തുക്കള് 12,600 വര്‍ഷം മുമ്പുള്ള ക്ളോവിസ് സംസ്കാരത്തിന്‍െറതാണെന്ന് കരുതുന്നു. കുഞ്ഞിന്‍െറ പിതാമഹന്മാര് ഏഷ്യന് വംശജരാണെന്നും പഠനങ്ങള് തെളിയിക്കുന്നു.